
A szerző előszava 


- Megváltozott a terv - jelentette ki a rövidre nyírt, szőke hajú, apró 
termetű, délnémet akcentussal beszélő doktor. Egy perccel azelőtt érkezett 
meg váratlanul a forgalmas német kisvárosi állomásra, amelyen most a kora 
reggeli ingázók nyüzsögtek. Kezükben degeszre tömött aktatáska, melyben 
, második reggelijük" lapult, amit a legtöbb német hivatalnok tizenegy óra 
körül fogyasztott el. A doktor előző nap intézte el nekem ezt az utazást. 
Egyedül kellett elutaznom a , nagy emberrel" történő találkozóra, ahogy a 
férfit nevezte. Most pedig egyszerre csak felbukkant ezen a hideg téli napon, 
és bejelentette, hogy ő is velem jön. Lehet, hogy ez is csak része a macska- 
egér játéknak, hiszen Herr Doktor, mint a hozzá hasonlók, akikkel a 
Szövetségi Köztársaságban találkoztam, a legalitás határán működtek. Vagy 
csak színjáték? Végül is ez a háttérben vívott háború, amelynek a , nagy 
ember" is résztvevője, több mint egy negyedszázada folyt már, azóta, hogy 
Németország elvesztette a háborút. 


Ahogy kényelembe helyeztük magunkat az expresszvonat másodosztályú 
fülkéjében, és észak felé indultunk - , Az első osztályon olyan emberekkel is 
összefuthatunk, akikkel nem szívesen találkoznánk" a doktor azt mondta, 
maga a találkozó is máshogyan megy majd végbe. Nem Hamburgban kerül rá 
sor, mint ahogy abban megállapodtunk, hanem az Elba másik partján, egy 
kisvárosban, Harburgban. Megértem, ugye? A férfit, akit annyira szerettem 
volna már meginterjúvolni, még mindig körözik a Szövetségi Köztársaságban, 
mint ahogy az elmúlt negyedszázad alatt végig. A német hatóságok nem 
szívesen látták volna. Akár- hová ment, mindenhol csak bajt okozott. Nem 
szeretnénk, ha meggyűlne a bajunk a rendőrséggel, ugye? Csak helyeselni 
tudtam. Különben is, a , vörösök" - Herr Doktor még mindig ilyen avítt 
kifejezéseket használt - élvezettel tennék rá a mancsukat. Ha sikerülne nekik, 
valószínűleg világraszóló tárgyalást rendeznének neki. Hiszen megértem, 
ugye? Természetesen megértettem. 


Egy óra múlva Harburgba értünk. A felújításra szoruló állomásnál fekete 
BMW várt bennünket, járó motorral. Észrevettem, hogy nem helyi 
rendszámtábla van rajta. A sofőr nem mutatkozott be, ami elég szokatlan egy 
ilyen, formaságokra nagyon is adó országban, mint Németország. 


A gázra taposva elindult, majd többször is körbejártuk Harburgot. 
Ugyanazokat a helyeket láttam újra. A sofőr nyilván ellenőrizte, nem követik- 
e. Végül elégedetten állt meg, kitett bennünket egy jellegtelen utcán, és 
elhajtott. 


A lakásban - igazából kettő volt belőlük, számomra érthetetlen módon, 


hiszen ezek az emberek nyilván nem ott éltek - kopottas öltönyt viselő 
középkorú férfiak fogadtak. A legtöbbjük akcentusából ítélve idegen volt, és 
mind fáradtnak látszottak. Bár még csak tíz óra volt, whiskyt és német Sektet 
(pezsgő) ittak, ijesztő iramban. Türelmetlenül vártam, s eközben határozottan 
az az érzésem támadt, hogy nagyon kirívok a zsúfolt helyiségből, ahol senkit 
nem mutattak be nekem, és az én nevem sem érdekelt senkit. Kíváncsi 
voltam, most vajon mi fog történni. 


Végül a vezetőjük - soha nem tudtam meg, ki volt az -, úgy döntött, 
biztonságos a helyzet. , Azok" már elvesztették a nyomukat. A férfi felhívott 
valakit, majd néhány másodperc múlva, mintegy varázsütésre, kis 
autókaraván jelent meg az ablak alatt, az utcán. Beszálltunk, majd elindultunk. 
Mögöttünk egy vihar-verte bogárhátú haladt. Ő volt a hátvédünk, és 
ellenőrizte, nem követnek-e. 


Ahogy áthaladtunk a Hamburgba vezető hídon, megtudtam, a nagyember 
miért tartózkodik Nyugat-Németországban. Madridban, ahol a bázisa volt 
azóta, hogy a háború után megszökött az internálótáborból, és száműzetésbe 
kényszerült, orvosai daganatot találtak a gerincében. Azonnal el kellett 
távolítani, a spanyol orvosok azonban úgy gondolták, számukra túlságosan 
kockázatos az operáció, ezért azt javasolták, Németországban vétesse ki. A 
nagy ember ezzel természetesen vállalta a kockázatot is, de fel volt rá 
készülve. Egész életében kockáztatott. Eisenhower tábornok, még a 
szövetségesek főparancsnokaként, , első számú közellenségnek" nevezte őt, 
valamint , Európa legveszélyesebb emberének". Most a kórház egyik 
magánkórtermének ágyát nyomta, amely messze feküdt magától a klinikától, 
és ex- kommandósai őrizték, akik átjöttek Nyugat-Európába, csak hogy 
megvédjék öreg parancsnokukat. A nagyember kétségkívül igen beteg volt. 
Sok súlyt vesztett, arca furcsa, egészségtelenül sárgás. Széles arcát Bécsben 
töltött ifjúsága nyomaként forradások barázdálták. Tekintete még mindig 
olyan kihívó, mint ahogyan a háború idején készített fotókról emlékeztem rá. 
Az akkoriban véghezvitt hőstettei világszerte híressé tették, bár vannak talán, 
akik inkább hírhedtnek mondanák. 


- Skorzeny - mondta a férfi, lágy bécsi akcentussal. Felém nyújtotta 
gyönge kezét, és még a hagyományos, vállból indított osztrák meghajlással is 
megpróbálkozott. Láthatóan nem lepte meg a látogatásom. 


Hirtelen eszembe jutott az a dermesztően hideg decemberi nap 1944-ben, 
amikor egy csapat, ugyancsak egyenruhát viselő fiúval együtt, Belgiumban a 
keresztutakat kellett őriznünk. Pánikot hagytunk magunk mögött. A 
törzsőrmester , megpattant" - vagyis dezertált; a tisztek az udvaron elégették a 
titkos dokumentumokat; az altisztek sörös- és whiskysüvegeket csaptak a 
falhoz: , Nem szeretnénk, ha a katonák éppen most kezdenének fosztogatni és 
inni"; újoncokat tereltek egybe mindenütt, és a frontra indították őket. 
Mindenhol zűrzavar uralkodott. 


És mindez amiatt a férfi miatt, aki most ebben a kórházi ágyban fekszik. A 
vad híresztelések szerint, amelyek egészen a versailles-i főparancsnokságig 
eljutottak, Skorzeny titkos Jagdkommandójámk (vadászkommandó) emberei 
mindenütt ott voltak, amerikai egyenruhát viseltek, és zsákmányolt dzsipeket 
vezettek. Mindenki gyanús volt. A védők az úttorlaszoknál azt a parancsot 
kapták, hogy először lőjenek, és csak utána kérdezzenek; ez az eljárás akkor, 
decemberben elég gyakorinak számított. Most pedig itt fekszik előttem a fehér 
kórházi ágyon, betegen és legyengülten az a férfi, aki ezt az akciót a háttérből 
irányította - a II. világháborúban ez jelentette a legnagyobb lélektani 
győzelmet, amelyet bármely fél elért. 


Most a végső küzdelemmel kell szembenéznie. A német orvosok nemrég 
fedezték fel, hogy két daganat is van a gerincén, egymás közvetlen közelében. 
Skorzeny deréktól lefelé megbénult. 


- Azt hittem, most elszáll minden energiája, és feladja - emlékezett 
vissza Heinz Wirmer, az egyik volt S5-kommandós, aki elkísérte Skorzenyt 
Madridból. 


De nem így történt. 

- Komolyan meglepett - mondta Wirmer később. - Alig nyelte 
vissza az eszméletét, máris terapeutát kért, és megesküdött rá, hogy újra 
beszélni fog. - Ez sikerült is neki, és 1975-ben bekövetkezett haláláig meg is 
tartotta ezt a képességét. 


Skorzenyre mindvégig jellemző ez az eltökéltség. A háború nagyobb része 
alatt, miután 1941-ben további aktív szolgálatra alkalmatlannak nyilvánították 
a Leibstandarte Adolf Hitler S5- hadosztályban - visszanézve mennyire 
ironikus -, elkeseredett küzdelmet folytatott a színfalak mögött. Embereivel 
három kontinens tucatnyi országában harcoltak. Megkísérelték megölni a 
jugoszláv partizánvezért, Titót; megszöktették a fasiszta diktátort, Mussolinit 
hegyekben lévő börtönéből; Magyarország, kelletlenül bár, de tovább harcolt 
a háborúban, mint Németország szövetségese, mivel elrabolták a magyar 
kormányzó, Horthy admirális fiát. 


A hadviselésben először alkalmaztak látványos, új, titkos fegyvereket. Azt 
tervezték, hogy V-2-es irányított rakétákkal felszerelt tengeralattjárókkal - az 
angol-amerikai Polarisok elődjének tekinthető - megtámadják New Yorkot. 
1944 decemberében Skorzeny erőfeszítései nyomán vált lehetővé az első V- 
1-támadás - az Északi-tenger fölött Heinkel bombázókról V-1- es szárnyas 
bombákat indítottak a Nagy-Britannia nyugati partján lévő célpontokra. 
Hangtompítós géppisztolyokkal és különleges puskákkal harcoltak, a 
békaemberek aknái pedig elpusztították a szövetségesek rajnai hídfőit, köztük 


a leghíresebbet, a Remagennél lévőt is. 


Skorzeny és Jagdkommandójának ejtőernyősei egy ízben megpróbáltak 
véget vetni a háborúnak azzal, hogy 1943-ban, Perzsiábán megkísérelték 


meggyilkolni a szövetséges vezetőket: Churchillt, Rooseveltet és Sztálint. 
Skorzeny kémei, szabotőrjei és bérgyilkosai még akkor is megpróbálták 
kioltani magának a szövetséges főparancsnoknak az életét, amikor már 
világossá vált, hogy az , ezeréves birodalom"? szinte biztosan vereséget 
szenved, így a szorongatott helyzetben lévő Eisenhowernek napokig a 
főhadiszálláson kellett maradnia. Ottó Skorzeny nyilvánvalóan soha nem volt 
hajlandó feladni, még akkor sem, amikor abban a hamburg-bobergi kórházban 
a biztos halállal kellett szembenéznie. 


A Jagdkommando emberei gyakran nagy árat fizettek merészségükért, bár 
a kórházban összegyűlt idős, volt kommandósok, akik anyagi biztonságukat 
és talán még a szabadságukat is veszélyeztették ezzel a tettükkel, látszólag 
nem rótták ezt fel hajdani parancsnokuknak. Tulajdonképpen hősök voltak - 
Churchill még azt is megtette, hogy 1943-ban, az alsóházban elismeréssel 
említette meg Skorzeny merész tettét, amellyel kiszabadította Mussolinit. 
Ugyanakkor azonban áldozatok is. Fiatal emberek, akiket kilométerekkel az 
ellenség frontvonala mögött dobtak le ejtőernyővel, akik egyedül és magukra 
hagyatva haltak meg a hóval borított orosz pusztaságban. Egyszer az egyik 
oroszul beszélő Jagdkommandós négy hónap alatt 300 kilométert tett meg egy 
orosz fennhatóság alatt lévő területen, míg végül sikeresen visszatért bázisára. 
Másokat vadakként üldöztek a román hegyekben, és amikor kézre kerültek, 
botokkal agyonverték őket. A modern brit SAS-kommandósokhoz hasonlóan 
fiatal férfiak voltak, akik tudták, hogyan maradjanak életben távol a 
civilizációtól, és hogyan találják fel magukat azokban a kétségbeejtő 
helyzetekben, amelyekbe gyakorta kerültek. 


Ezek a bátor fiatalemberek jobb sorsot érdemeltek volna. Vegyük csak 
Skorzeny három, amerikai katonának öltözött szabo- tőrjének esetét, akiket 
1944 decemberének harmadik hetében, az amerikai frontvonal mögött, az 
Ardennekben fogtak el. Amerikai foglyulejtőik halálra ítélték őket. , Az 
amerikaiak elfogtak bennünket" - írja egyikük kegyelmi kérvényében , pedig 
mi egyetlen lövést sem adtunk le, mert nem vagyunk gyilkosok. Halálra 
ítéltek minket, és most olyan bűnösök miatt kell meghalnunk, akik nem 
csupán ellenünk, hanem - ami még rosszabb -, a családunk ellen is vétettek." 


A könyörgés azonban nem segített. 1944. december 23-án Belgiumban 
falhoz állították, majd lelőtték őket (még ma is láthatóak a kivégzőosztag által 
leadott lövések nyomai). A kémkedés és a szabotázs mindig is veszélyes 
játszmának számítottak. 


Ezek a szerencsétlenül jártak azonban nem változtattak sokat a II. 
világháború menetén, nem úgy a parancsnokuk, Ottó Skorzeny, aki 
kialakította a titkos hadviselés módszerét, amelyet azóta sem sikerült 
utánoznia a világ egyetlen titkosszolgálatának sem (kivéve talán a KGB-t 
vagy az izraeli Moszadot, bár működésük részleteit igen nehéz nyomon 
követni). Skorzeny módszerei messze túlmutattak az olyan - szigorúan katonai 
célokat követő - hadműveleteken, melyeket például a brit SAS-kommandó 


hajtott végre. 


Elképzelése a következőkben foglalható össze: , A fejre menj, és ne a 
testre." Más szóval, iktasd ki a vezetőt, és az állam magától összeomlik. A 
legmagasabb szinten dolgozott. Nézzük meg például azokat az akciókat, 
amelyeket a Mussolini-, Tito- és Horthy-ügyben hajtott végre, illetve 
amelyeket Sztálin, Churchill, Roosevelt? és Eisenhower ellen tervezett. Az 
első három esetben erőfeszítéseinek sikeressége azt eredményezte, hogy 
keleten tovább folytatódott a háború Magyarország és Oroszország között, 
nyugaton, Olaszországban pedig, Mussolini vezetésével megalakult az új 
fasiszta köztársaság. A szerencsétlen országban még két évig folytatódott a 
háború azután, hogy Olaszország megadta magát a szövetségeseknek. Dávid 
Stirlingtől, a SAS megalapítójától eltérően Skorzeny nem csupán korlátozott 
katonai eredményeket, hanem alapvető fontosságú politikai célokat kívánt 
elérni. 


a Hitler szigorúan ellenezte az ellenség vezetőinek élete ellen irányuló 
merényleteket. 1943-ban feloldotta ezt a tilalmat, majd ugyanabban az évben 
lelőttek egy Észak-Afrikából az Egyesült Királyságba tartó gépet, amely a 
németek feltevése szerint Churchillt szállította a fedélzetén. Nem a megfelelő 
gépet lőtték le, de nyilvánvalónak látszott, hogy Skorzeny keze van a 
dologban. A merényletnek Leslie Howard mozisztár esett áldozatul. 


Skorzeny rövid, mindössze két és fél évig tartó , legális" háborús karrierje 
mérföldkövet jelentett a háttérben folytatott háborúban. Politikai sikerei 
egyedülálló személyiséggé tették. Merész akciói azonban saját személyes 
veresége csíráit is magukban hordozták. Ettől fogva már nem élhette egy 
mérnök mindennapi életét - ez volt ugyanis a végzettsége. Életét titkos 
szervezkedések töltötték ki, már ha ez egyáltalán lehetséges ezen a szinten, 
még akkor is, amikor már öreg és beteg volt. 1945 után, amikor mindenki a 
lehető leghamarább el akarta felejteni a II. világháborút és szörnyűségeit, 
Skorzeny örökösen szökésben volt, nem csupán a háború alatti tettei, de 
azután folytatott titkos tevékenysége miatt is. Egészen halála napjáig 
bujdokolnia kellett. Az azonban biztosra vehető, hogy nem lesz még egy 
olyan ember, mint a sebhelyes arcú osztrák óriás. Hiszen amit ő tett, az csak 
nagyon keveseknek adatott meg. Skorzeny, aki ugyan negatív figura volt a 
történelem színpadán, de annak óriási: kétségtelen, hogy Skorzeny nélkül 
másképp alakult volna a II. világháború. 


1. fejezet 
Az ember 


A Meuse folyó meredek partján fekvő belga kisvárosban, Dinant-ban 
uralkodó légkör meglehetősen feszült volt 1944. december 23-án. Azon a 
csípős napon, az év legrövidebb napján, a 29. páncélosdandár brit 
páncélosalakulataiból, az amerikai hadtápalakulat néger közlegényeiből, 
mérnökök vegyes csoportjaiból, amerikai katonai rendőrökből, valamint a 
hadsereg repülőcsapatainak kiképzetlen embereiből hirtelenében összeállított 
haderő várta a német XLVII. Panzer Korps (páncéloshadtest) támadását, 
amely éppen abban a pillanatban haladt át az Ardenneken, és a Meuse folyón 
átívelő kulcsfontosságú hidak felé tartott. Az ellentámadást hét napja 
indították a németek, mindenhol győzelmet arattak, és minden ellenállást 
elsöpörtek, amely hátráltathatta volna őket, hogy átjussanak a nagy vízi 
akadályon, majd elérjék végső céljukat, a szövetségesek antwerpeni kikötőjét, 
melyen át az utánpótlás érkezett. Huynál és Dinant-nál már elfoglalták a 
hidakat, így kicsinek látszott annak a valószínűsége, hogy a legyengült 
szövetséges haderő megállíthatná őket a belga síkságon. Megint ugyanaz fog 
történni, mint 1940-ben. 


Az A. W. Brown ezredes vezette, szedett-vedett angol-amerikai haderő 
Dinant-ban állomásozott, a folyó keleti partján lévő sík területen, és idegesen 
várta a németek érkezését. Brown ezredes tudta, hogy emberei aligha 
jelenthetnek komoly kihívást a német csapatok számára. A brit páncélosok 
elavultak voltak, és egyébként is megviseltek a hat hónapon át tartó hadjárat 
után. A 29. páncélosdandárt a hadiraktárból vezényelték a frontra; épp a 
kellős közepén tartottak annak az ügyletnek, amelynek során az 
elhasználódott . Shermaneket,  — amelyekkel egész Franciaországon 
végighajtottak, kicserélték a jobban felfegyverzett, gyorsabb Firefly-okra. 
Ami a , gyalogságot" illeti, az amerikaiak java része hathetes alapkiképzést 
kapott az Államokban, körülbelül egy évvel azelőtt, majd azonnal technikai 
oktatásban részesültek, s mivel ezt követően technikai képzésükre került a 
hangsúly, a katonák szinte mindent elfelejtettek abból, amit a gyalogsági 
harcászatról tanultak. Ezenkívül, néhány gránátvetőtől és gépfegyvertől 
eltekintve, nem rendelkeztek semmiféle nehézfegyverzettel. 


Brown, miután fontolóra vette az aznapi helyzetet, azt a következtetést 
vonta le, hogy a folyón átívelő híd valódi védelmet nyújthat számára. 
Elrendelte, hogy amint megjelenik az ellenség, robbantsák fel, de csak az ő 


személyesen kiadott parancsára. Úgy vélte, hogy a német páncélosok 
valószínűleg dél felől, az országúton közelítik majd meg a várost. 
Szerencsére, az út egyik pontja kiválóan alkalmas volt a védekezésre, még 
akkor is, ha számításba vesszük a voltaképpeni kiképzésben nem részesült 
csapatokat, mert az út sziklás részen vezetett keresztül. Brown 
megparancsolta mérnökeinek, Hawkins aknákból készítsenek , nyakláncot" az 
úton keresztül, amivel minden járművet, még a páncélosokat is meg tudják 
állítani. Ha egy jármű mégsem állna meg az ellenőrzési pontnál, a Hawkins 
aknák biztosítanák, hogy ne maradjon megtorlatlanul ez a meggondolatlanság. 


A kis helyőrség tehát feszülten várta a támadást. Az órák azonban 
eseménytelenül teltek, egyetlen német páncélos jármű sem bukkant fel. Az 
éjszaka csöndes volt, eltekintve a háttérben mindig hallható háborús zajoktól - 
a nehézfegyverek dörejétől. Hamarosan itt az éjfél, és felvirrad karácsony 
napja. 


Motorzaj hallatszott. Az ellenőrzési pontnál várakozó gyalogosok 
megragadták fegyverüket. Ez lenne a német támadás? 


Hirtelen, mielőtt még megállíthatták volna, egy négy embert szállító 
amerikai dzsip tartott egyenesen az ellenőrzési pont felé. Egy szempillantás 
alatt elzúgott a várakozók előtt, és a Dinant felé vezető útra tért. Nem jutott 
messzire, a következő percben ráhajtott ,a felfűzött Hawkins gránátokra. 
Hatalmas robbanás hallatszott, lángok csaptak az ég felé, a dzsip pedig 
hirtelen megállt. Az ijedt angol-amerikai katonák odarohantak. A szövetséges 
gépkocsi füstölgő roncsai között ott feküdt mozdulatlanul négy férfi. Amerikai 


egvenruhát viselt. 


A katonák egy pillanatra döbbenten álltak meg. Véletlenül a saját 
embereiket ölték volna meg? Valaki lehajolt, hogy alaposabban megvizsgálja 
a tetemeket. Tompa fényű zseblámpája segítségével széthajtotta az első férfi 
terepszínű, nyakig begombolt kabátját. A gallérján az SS ezüstrunái villantak 
meg. A halottak tehát németek. 


1944. december 23-án ehhez hasonló meglepetésben sokan osztoztak a 130 
kilométeres ardenneki fronton az offenzíva első napjaiban. Mindenfelől 
nyugtalanító jelentések érkeztek az ezred- és hadosztály-parancsnokságokra. 
Álruhás német katonákat jelentettek Huyban (ez a város is a létfontosságú 
Meuse-híd közelében fekszik); , amerikai" közlegényeket szállító , amerikai" 
Shermaneket — Peiper SS Obersturmbannführer 1. SS-páncélos- 
hadosztályánál; , amerikai" híradós alakulat embereit fedezték fel, amint el 
akarták vágni az 1. hadsereg és a 12. hadseregcsoport között létesített 
fővonalat. A jelentések azonban nem csupán a frontra korlátozódtak. 
Párizsban háromszáz, amerikai egyenruhát viselő német ejtőernyősről tettek 
jelentést, akik a Café de la Paix-ben gyülekeztek, ahonnan a főparancsnok, 
Eisenhower tábornok főhadiszállását készültek megtámadni. Bretagne-i 
parasztoktól az az információ érkezett, hogy nagyszámú, amerikai egyenruhát 


viselő német ejtőernyőst dobtak le, sőt még Londonban is az a szóbeszéd 
kapott lábra, hogy álruhás németek jutottak be az ország számos német 
hadifogolytáborába, ahol nagyszabású lázadást készítenek elő, amely 
megbéníthatja a szövetségesek utánpótlását. 


Miután lassan egy hét is eltelt a németek meglepetésszerű támadása óta, 
világossá vált, hogy a szövetségesek hátországát a háború addigi legnagyobb 
arányú kémkedése és szabotázsakciói fenyegetik. A Greif akció, amelyet két 
hónappal korábban, Berlinben olyan sietősen terveztek meg, hogy többen már 
kezdettől fogva úgy vélték, kudarcra van ítélve, végül mégis kiemelkedő 
sikerrel járt, sőt talán az egyetlen sikert jelentette a németek számára az 
ardenneki csata során. Ottó Skorzeny Obersturmbannführemek ismét sikerült 
végrehajtania egyik ámulatba ejtő akcióját. A férfi, akit az amerikaiak 
hamarosan úgy emlegetnek, mint , Európa legveszélyesebb emberét", újra 
megmutatta. 

Ottó Skorzeny ifjú évei kevés fogódzót adnak arra nézve, miért vált 
, Európa legveszélyesebb emberévé". 1908. június 12-én született, tipikus 
középosztálybeli bécsi családban. Neve szláv eredetére utal. 


Ez a tehetős osztrák család, honfitársaihoz hasonlóan, megszenvedi az I. 
világháborút követő , nehéz éveket", amikor az osztrák schilling még annyit 
sem ért, mint a papír, amire nyomták, a Skorzeny gyerekek pedig csupán a 
Nemzetközi Vöröskereszt erőfeszítéseinek köszönhetően maradtak életben. 
Ottó gyerekkora a gazdasági válság legnehezebb éveire esett. Mérnökként 
dolgozó apjára, aki sokat szenvedett a tőke hiánya, valamint az osztrák 
schilling elértéktelenedése miatt, úgy emlékszik vissza, mint aki jól az eszébe 
véste az önfegyelem fontosságát. Ottó tizenöt éves kamaszként evett először 
vajat, apja azonban azt mondta neki: , nincs ebben semmi rossz; még jól jöhet, 
ha az ember nem szokik hozzá a könnyű élethez". A később robusztus óriássá 
növekedett kamasz számára (193 cm magas, vaskos felépítésű férfi vált 
belőle), igen hasznosnak bizonyultak a tanácsok és a nevelés. 


Tizennyolc éves korában beiratkozott a bécsi egyetem műszaki karára. 
Életére döntő befolyást gyakoroltak az intézmény diákpárbaj-egyesületei. 
Azokon az egyetemeken, ahol német nyelven folyt az oktatás, már több mint 
másfél évszázada ápolták a párbaj vívás hagyományát. A bécsi egyetem sem 
jelentett ez alól kivételt. A  Schlagend — Verbindungok, vagyis 
párbajegyesületek óriási népszerűségnek örvendtek a diákság körében. Otto 
Skorzeny hamar lelkes tagjává vált az egyik ilyen társaságnak, amely Bécs 
külvárosi kerületeiben, félreeső kávéházakban gyűlt össze, ahol rituális 
párbajokat vívtak, és ivóversenyeket rendeztek. 


Otto Skorzeny abban az évben vívta első párbaját, amikor megkezdte 
tanulmányait az egyetemen. Ahogy évekkel később, emlékirataiban bevallja: 
A szívem vadul vert. A sisak vasrostélyán keresztül csak halványan láttam 


ellenfelem arcát. Penge penge ellen! ... Csupán egyszer tartottunk szünetet, 


mialatt fertőtlenítettük szablyám pengéjét... Aztán a hetedik menetben hirtelen 
éreztem, hogy rövid, éles csapás éri a fejemet. Meglepő módon nem éreztem 
nagy fájdalmat. Csak egyvalamitől féltem: nehogy véletlenül összeránduljak." 
Alaptalannak bizonyult a félelme. 


A fiatal diák ezt követően még tizenhárom párbajt vívott, amelyek 
eredményeként szerezte a Schmift két, vagyis sebhelyeit, amelyek egész 
életében megmaradtak, és ami miatt az amerikaiak a II. világháborúban 
, sebhelyes arcúnak" nevezték. Otto Skorzeny számára azonban a párbaozás 
többet jelentett a sokra tartott Schmifek megszerzésénél. A későbbiekben erről 
így beszélt: , Később gyakran hálás voltam azért az önfegyelemért, amelyet a 
diákklubban sajátíthattam el. Soha egyetlen támadás során sem éreztem 
magam annyira pocsékul, mint tizennyolc éves koromban, amikor diáktársaim 
mindent nyomon követő tekintete előtt vívtam életem első párbaját. A szablya 
által megtapasztalt fájdalom megtanított rá, hogy ne tartsak a félelemtől. 
Ahogy a párbajozás közben, úgy háborúban is az ellenség fejét kell ütni. Nem 
vesztegetheted az idődet arra, hogy színlelt támadást indítasz, vagy kikerülöd 
az ütést. Meg kell határoznod a célpontot, és azonnal megtámadnod." 


A háború kitörése idején Ausztriát, amely az Anschluss óta a Harmadik 
Birodalom részét képezte, arra kötelezték, hogy élőerővel járuljon hozzá a 
németek háborús erőfeszítéseihez. Skorzeny azonban nem várta meg, hogy 
behívják. A sikeres, harmincegy éves mérnök, aki Bécsben kiépítette saját 
üzletét, azonnal és önként jelentkezett a Luftwaffe-ba, remélve, hogy pilóta 
lesz belőle - egymotoros gépen, civilben ugyanis már sokat repült. 


Mégis csalódnia kellett. Öt hónapon át tartó kiképzés után közölték vele, 
hogy , túl öreg". Úgy tűnt, csupán szárazföldi feladatok teljesítésére alkalmas. 
Ez már sok volt a számára. Önként jelentkezett az SS elit alakulatába, a 
Leibstandarté-ba, amelyet általában , Hitler testőrségeként" ismertek. 


A sok jelentkező közül csupán tizenkettő felelt meg, és Skorzeny is 
közéjük tartozott. Ezután a hadosztály , holdfény századához" osztották be, 
amely parancsnokának azon igen kellemetlen szokásáról kapta nevét, hogy 
előszeretettel folytatta a kiképzést éjjel. Skorzeny, annak ellenére, hogy ő volt 
a legidősebb a hadosztályba felvettek közül - nem kevéssé erős, robusztus 
testalkatának köszönhetően - mégis bizonyította rátermettségét. Hamarosan 
altisztté léptették elő, majd Fáhnrichhé: amolyan tisztjelöltté, akinek 
bizonyítania kellett, mielőtt tisztté válhatott volna. Ezután a Waffen-SS Das 
Reich hadosztályába vezényelték át. 

De amint azt későbbi karrierje is bizonyítja, Skorzeny nem a katonai 
rutinfeladatok elvégzésére született, még akkor sem, ha olyan elit alakulatban 
teljesíthetett szolgálatot, mint a Das Reich. 1940-ben Hollandiában, 
közvetlenül azelőtt, hogy kinevezték hadnaggyá, éppen egy kávéházban ült, és 
snapszot ivott néhány katonatársával, miközben megjegyzést tett a hollandiai 
Bernhard herceg falon lógó  portréjára. A német születésű herceg 


fiatalemberként maga is szolgált az SS5-ben, és Skorzeny árulónak tartotta, 
mert a holland kormánnyal együtt Londonba menekült. 


- Vegye le azt a képet - parancsolta a kávéház holland tulajdonosának. 
A férfi, aki makacs ember és igaz hazafi volt, tiltakozott. 

- Ha nem veszi le rögtön - fenyegette meg Skorzeny -, lelövöm. 

A tulajdonos azonban most sem teljesítette a parancsot. 


Skorzeny nem habozott. Elővette pisztolyát, célzott, majd eltalálta a képet 
tartó madzagot. Egyetlen lövés elégnek bizonyult. A kép a földre esett, eltört 
az üveg, és tovább folytatódott a részeg mulatozás. 


Az incidens komoly következményekkel járt. A holland tulajdonos 
jelentette a történteket Skorzeny parancsnokának, a mesterlövész pedig 
hamarosan dühös feljebbvalója előtt találta magát, aki lehordta őt ostobasága 
miatt - a németek éppen akkor igyekeztek jó kapcsolatokat kialakítani a 
nemrég legyőzött hollandokkal. Jó darabig nem számíthatott előléptetésre, 
ráadásul hat hétre bezárták a laktanyába. 

Az incidens, valamint sok más (számára legalábbis) bürokratikus eset 
megerősítette Skorzenyt abban a meggyőződésében, hogy nem neki való a 
katonai alakulatok rutinszolgálata. 1940- 41-ben azonban nem maradt rá sok 
ideje, hogy ezen töprengjen. Az események gyorsan peregtek. Skorzeny gyors 
egymásutánban részt vett a balkáni hadjáratban, a Romániába és 
Magyarországra történő bevonulásban, 1941 nyarán pedig Oroszország 
lerohanásában. 


Most belekóstolhatott az igazi kemény küzdelembe, amely az 
elkövetkezendő négy évben mindennapi életének legnagyobb részét kitette. 
Az SS 2. hadosztálya, a Das Reich mindenütt ott volt a csatában; és bár 
Skorzeny műszaki tiszt volt, akinek feladatát elsősorban az jelentette, hogy a 
hadosztály tankjainak és hernyótalpas járműveinek mozgását koordinálja, úgy 


z 


érezte, eljött az ő ideje. Hamarosan megkapta első érdemérmét bátor 
viselkedéséért, majd később még számos kitüntetésre szert tett, amelyek révén 
a hitleri Németország egyik legjobban , kidekorált" katonája lett. 


4 


Később, az 1941 telén végrehajtott utolsó nagy német offenzívában két 
tiszttársával egy orosz parasztház menedékében beszélgetett, körülbelül 
kétszáz méternyire a frontvonaltól, amikor meghallották a hírhedt Sztálin- 
orgona hangját - mintha ponyva szakadna. Egy, kettő, három... a gránátok 
csak úgy záporoztak a meglapuló SS-tisztekre. Skorzeny hirtelen erős ütést 
érzett a tarkóján, és elsötétült előtte a világ. 


Amikor magához tért, egy katona cigarettával kínálta meg, és nekilátott 
lesöpörni róla a földet. Skorzeny feje zúgott; hálásan szívott bele a 
cigarettába. Nem is sejtette, hogy sérülése hosszú éveken át kínozza majd. 
Nem fogadott el mást, csupán egy pohár snapszot és néhány aszpirint. 
Decemberben azonban szűnni nem akaró fejfájása és egyre rosszabbodó 


bélgörcsei világossá tették számára, hogy vissza kell térnie Németországba 
orvosi kezelésre. Skorzeny, amikor búcsút mondott bajtársainak, és megígérte, 
hogy hamarosan ismét közöttük lesz, nem tudta, hogy reguláris katonai 
szolgálata ezennel véget ért. A kórházvonat annak a sikertelen téli 
offenzívának többi túlélőjével együtt áthaladt Oroszország pusztaságain, 
azután Lengyelországon, végül hazaérkezett Németországba. Ott vette 


kezdetét Skorzeny látványos katonai karrierje, amelyre ő még legvadabb 
álmaiban sem gondolt volna. 


1941 decemberében, miután leromlott egészségi állapotban átszállították 
Bécsbe, Vaskereszttel, valamint egy olyan betegséggel tért vissza, amely 
évekig kínozta, még a szövetségesek hadifogolytáboraiban is. Ahogy egyik 
életrajzírója, Charles Foley írja: , maga mögött hagyta a Seven Pillars [Hét 
pillér] egy példányát [nyilván az elkövetkezendőkre vonatkozó célzásként], 
valamint maradék illúzióit is; a keleti front harcai pedig megacélozták 
jellemét". 


1942 első heteiben Skorzeny visszatért Berlinbe, ahol a Leibstandarte 
hadiraktáránál szolgált, és a technikai szolgáltatások felügyelete volt a 
feladata. A hátországot azonban unalmasnak érezte a frontszolgálat pergő 
eseményei és a bajtársias hangulat után. Hat hónapig bírta ezt az életmódot, 
miközben tevékenyen részt vett az 1. S55-hadosztály páncéloshadosztállyá 
alakításában. Egy napon aztán megkérték, hogy tegyen jelentést a Waffen-SS 
főparancsnokságán. 


Skorzenyt kissé meglepte a felszólítás, de azért kötelességtudóan jelentést 
tett, és figyelmesen hallgatta a magas rangú tisztet, aki az íróasztal másik 
oldalán ülve elmondta neki, hogy az S5S-nek , technikailag magasan képzett 
tiszt"-re lenne szüksége, aki képes arra, hogy , speciális feladatokat hajtson 
végre". Skorzeny most már hegyezte a fülét. Csak nem lehetőséget kap rá, 
hogy megszabaduljon a hadiraktárban végzett unalmas rutinmunkájától? 


A tiszt elmagyarázta, hogy Németország számára elérkezett az idő, hogy 
kommandókat állítson fel. A britek korábban már sikeresen folytatták ezt az 
irreguláris hadviselést, amikor nem voltak képesek nagy arányú támadást 
intézni az ellenség ellen. Németországnak is szüksége van ilyen alakulatokra, 
olyan bátor, magasan képzett emberekből álló kis csapatok bevetésére, akik 
nem várt színtereken folytatnák a harcot. Ezzel nem csupán azt érnék el, hogy 
az ellenségnek csökkenne fölényérzése, de a kifejtett erőfeszítéshez képest 
aránytalanul nagy félelmet és pánikot is keltenének. 


Skorzeny nem sokáig halogatta a döntést, bár arra a következtetésre jutott, 
vagy azért ajánlották fel neki a munkát, mert a reguláris Wehrmacht hivatásos 
tisztjei közül egy sem akadt, aki vállalja, vagy mert a főparancsnokság nem 
engedélyezi ezeknek a tiszteknek, hogy elfogadjanak ilyesféle megbízást, 
főként az ezzel járó korlátozás nélküli felhatalmazás miatt. Skorzeny érvelése 
egyértelmű: , Annak, akiben csak egy kis mersz is van" - magyarázta később 


-, , életének bizonyos válaszútjain csak egy választási lehetősége van. Aki 
mindig két utat lát, biztosan okos ember... de mást nemigen tudok mondani 
róla." 


Ottó Skorzeny tehát, akit nemrégiben neveztek ki Hauptsturmfihrer dér 
Reservéwé (tartalékos SS-századossá) 1943. április 18-án Németország első 
speciális — alakulatának, a  Friedenthaler — Jagdverbande  (friedenthali 
vadászegység) parancsnoka lett; az alakulatot kiképzésének helyszínéről, a 
Berlin közeli városkáról, Friedenthalról nevezték el. Ezzel kezdetét vette 
Németország , különleges kommandójának" páratlan karrierje. 


2.fejezet 
A korai napok 


Amikor Ottó Skorzeny szemlét tartott emberei, valamint az azon a 
tavaszon rendelkezésére álló felszerelés fölött, hamar rájött, hogy 
Németország első kommandós alakulata nem áll túlságosan fényes jövő előtt. 


Eleinte csupán egyetlen századnyi katonával rendelkezett, igaz, ők már 
tapasztalatokat szereztek a fronton. Egy holland kapitány volt a parancsnokuk, 
őt azonban átvezényelték a Waffen SS-be. Az alakulatnak voltaképpen 
semmiféle speciális felszerelés nem állt rendelkezésére, eltekintve néhány 
ellenségtől zsákmányolt fegyvertől, alkatrésztől és némi ruházattól. Olyan 
szabványos brit kommandós fegyverek, mint például hangtompítóval 
felszerelt géppisztolyok, plasztik robbanóanyagok, sziklamászó felszerelés 
stb. nem álltak rendelkezésükre, Skorzeny pedig, a jelentésekből ítélve, nem 
bízott benne, hogy Adolf Hitler eltűri, hogy a szorongatott helyzetben lévő 
német hadiipar efféle elmés szerkezetek gyártására vesztegesse az idejét. 


Skorzenyt azonban nem lehetett egykönnyen leszerelni. Tulajdonképpen 
egyik legerőteljesebb jellemvonása volt, hogy nem hitt a vereségben vagy a 
félelemben. Az elkövetkezendő néhány évben mottójául Nietzsche gondolata 
szolgált: , élj veszélyesen". 


Névleges főnöke, a fiatal 5S5S-tábornok és titkosszolgálati tiszt, 
Schellenberg már arra buzdította, hogy hajtsa végre első akcióját, amivel 
meggyőzhetik Hitlert az új szervezet hatékonyságáról. Skorzeny gyorsan 
nekilátott összegyűjteni a speciális feladatok elvégzéséhez szükséges 
embereket. Először volt bécsi diáktársát és barátját, Kari Radlt nyerte meg 
kapitányának; ez a férfi egészen a háború végéig vele maradt, mint 
szárnysegédje. 


Radl mellé felvett két frissen végzett tisztet, akik a titkosszolgálatba 
készültek belépni. A tisztek örömmel csatlakoztak a csapathoz, és izgatottan 
várták az elit kommandó nyújtotta kilátásokat. Ezután hozzáfogott a 
közkatonák toborzásához. Számos forrásból szerezte be őket: sokukat az SS 
ejtőernyős zászlóaljából, másokat pedig a brandenburgi gyalogoszászlóalj 
különleges alakulatából, akik révén magasan képzett ejtőernyősökre tett szert, 
hiszen szinte kivétel nélkül több nyelven beszéltek. Néhány önként jelentkező 
a Waffen-SS-ből került hozzájuk. A toborzás befejeztével Skorzeny két 
zászlóaljnyi magasan képzett, lelkes fiatal katonával rendelkezett, akik hithű 


nácik, és Európa tucatnyi országából kerültek az alakulatba, így a 
legfontosabb európai nyelvek, az orosztól az angolig képviselve voltak az 
alakulatban. Ideális társaság az előttük álló feladatra. 


Skorzeny azonban nem volt elégedett. Úgy érezte, emberei nem érik el a 
brit kommandók által felállított magas szintet. Ehhez azonban leginkább 
speciális felszerelésre lett volna szükségük. Skorzeny két héten át bújta a 
zsákmányolt, kommandókról és az ellenállásról szóló dokumentumokat, 
amelyeken szótár segítségével rágta át magát (abban az időben még nem 
nagyon tudott angolul, bár később jól elsajátította), és úgy ahogy 
megismerkedett a brit módszerekkel. Hollandiába utazott, ahol a német 
kémelhárító ügynökök vagy úgy épültek be a holland ellenállásba, hogy kettős 
ügynökké váltak, vagy úgy, hogy a megfelelő embereket lefizették. 


Skorzeny ekkorra már tudta a zsákmányolt brit dokumentumokból, hogy a 
szövetséges repülők éjjelente átrepülnek Hollandiába, és speciális felszerelést 
szállítanak a földalatti mozgalom számára. Skorzeny haladéktalanul 
munkához látott, hogy biztosítsa, a britek az ő saját ellenállási alakulatát - a 
friedenthali (jelentése: , a béke völgye") kommandót is ellássák felszereléssel. 
Holland kettős ügynökök segítségével hamarosan megszerezte azokat a 
speciális brit eszközöket, amelyeket később saját kommandós akcióiban is 
felhasznált. Nagy örömére szolgált, és nagyon mulattatta a cselszövés, ahogy 
minden éjszaka várta, hogy a brit gépek meghozzák plasztik 
robbanóanyagokból, Hawkins aknákból, géppuskákból, rádiókból, valamint 
hangtompítóval felszerelt géppisztolyokból álló szállítmányukat. 


Hangtompítós géppisztollyal egyszer kacsát lőtt egy tavon, döbbent 
Wehrmacht-tisztek előtt, akik nem akarták elhinni, hogy ilyesmi lehetséges. 
Hitler, előre megjósolhatóan, megtiltotta a brit fegyver tömeges gyártását, 
mert szerinte semmi nem múlhatta felül a német fegyvereket, ezért 
hangtompítós géppisztolyokat nem készítettek Németországban. 


Skorzeny egysége eközben a friedenthali táborban - több holdnyi 
elhagyatott, erdős terület közepén fekvő hatalmas parkban - várta a bevetést. 
Laktanya, helyesebben fakunyhók sora épült, ahová önkéntesek özönlöttek, 
köztük egyre több, nyelveket is beszélő brandenburgi ejtőernyős, akik 
elégedetlenek voltak azzal, hogy a speciális alakulatot rendes gyalogsági 
feladatokra vették igénybe. 


Schellenberg türelmetlenül követelte, hogy a kommandósok lépjenek 
akcióba. Skorzeny terve az volt, hogy elvágja a szövetségesek Perzsián 
áthaladó utánpótlási útvonalát. Oroszországot ezen az útvonalon keresztül 
látták el a szükséges felszereléssel. Egy német tisztet már becsempésztek az 
országba, aki kapcsolatba lépett a hegyekben lévő csapatokkal. Ezek tudtára 
adták, hogy szívesen vívnának gerillaháborút az angol-amerikai had- 
táposzlopok ellen, amennyiben Németország hajlandó ezüsttel és arannyal 


díszített puskákat és kardokat adni nekik cserében. 


Radlt Berlinbe küldték, hogy járja végig a főváros régiségboltjait, és régi 
vadászpuskák meg berakásokkal díszített muskéták után kutasson, de alig 
hogy visszatért Friedenthalba, törölték az akciót. A német felső vezetés 
ugyanis nem adott kölcsön Skor- zeny számára nagy hatótávolságú szállító 
repülőgépet, amely ledobta volna az ejtőernyősöket a hegyi csapatokhoz. 


Skorzenynek és Radlnak azonban nem maradt sok ideje a kárba veszett 
fáradságon töprengeni. Alighogy Rad! visszatért Friedenthalba, Schellenberg 
Himmler parancsára tájékoztatta Skor- zenyt, hogy az SS parancsnoka azt 
szeretné, ha támadást intéznének Magnyitogorszk, az Urálban fekvő, néhány 
ezer kilométernyire lévő orosz város ellen. A szovjet hadiipar kívül esett a 
német bombázók hatáskörén, kivéve a négymotoros Kondort, Himmlernek 
ezért az az ötlete támadt, hogy Skorzeny újonnan alakult kommandóját veti 
be, tegyék használhatatlanná a mag- nyitogorszki nagyolvasztókat. Skorzeny 
azonnal hozzálátott az Ulm fedőnevű akció megtervezéséhez, de hamar rájött, 
hogy a német hírszerzésnek a Luftwaffe felderítőegységei által készített fotói 
ellenére voltaképpen semmit nem tud Magnyitogorszkról és az egész uráli 
ipari komplexumról. Közölte Radllal, szerinte a terv nem megvalósítható, és 
erről jelentést tesz Himmlernek. A küldetés kivitelezhetetlen. 


Radl azonban tiltakozott. Azt mondta Skorzenynek, semmit sem ér el 
azzal, ha felbosszantja ,a leghatalmasabb embert Európában"; a 
kommandónak az elkövetkezendő hónapokban nagy szüksége lehet Heinrich 
Himmler SS Führert. Schellenberg sem helyeselte Skorzeny tervét. A sima 
modorú, cinikus SS-tiszt azt mondta neki: , Minél abszurdabb ötletet kap egy 
fontos embertől, annál lelkesebben kell üdvözölnie. Haladéktalanul hozzá kell 
fogni a látványos előkészületekhez; állandóan biztosítani kell róla, hogy a 
tervek szépen haladnak. Aztán lassan, fokozatosan meg lehet említeni, hogy 
bizonyos külső tényezők akadályozzák az akció gördülékeny végrehajtását, 
míg végül azon kapja magát, hogy csodálkozik kezdeti lelkesedésén, és 
diszkréten félreteszi az egészet, feltéve, hogy addigra még nem feledkezett 
meg róla." 


Az elkövetkezendő hónapok tehát azzal teltek, hogy sok mindenhez 
hozzákezdtek, de semmit sem fejeztek be. Skorzeny lassan megértette, ő és 
emberei milyen szerepet fognak játszani a háborúban. Amikor áprilisban 
átvette a parancsnokságot, azt az utasítást kapta, hogy , ügynökök segítségét 
igénybe — véve vezessen — katonai — kommandós támadásokat és 
szabotázsakciókat". Skorzeny vérbeli katona lévén természetesen inkább a 
, kommandós támadások" felé hajlott. Ezenkívül, Németország helyzete 
akkoriban nem kedvezett a , szabotázsakcióknak". 


Ahogy Skorzeny a háború után írta: , Egész Európa a mi elnyomásunk alatt 
állt. Hol találjunk olyan amerikaiakat vagy angolokat, akik készek 
ügynökökként működni hazájukban a mi oldalunkon? Ha a pénz az egyetlen 
mozgatóerő, nem várhatunk tőlük túl sokat." 


Skorzeny végül arra az elgondolásra jutott, hogy kizárólag a katonai 
akciókra kell koncentrálnia, amelyekben német katonákat használ fel, akik 
, odaadással szolgálják az ügyet", és a helyi lakosságból csupán egy-két ember 
segítségét vennék igénybe. 


Ezt az elgondolását hamarabb próbára tehette a gyakorlatban, mint 
gondolta volna. 


1943. július 25-én Skorzeny régi bécsi barátaival beszélgetett a berlini 
Hotel Edenben, a szokásos pohár konyak társaságában. Civil ruhát viselt; 
nyugodt volt, gondolái elkalandoztak a háborútól. Azt azonban tudta, hogy 
telefonon hamarosan jelentést kell tennie a friedenthali főparancsnokságnak. 
Kimentette magát, kelletlenül felállt, majd a hallba, a legközelebbi 
telefonfülkéhez ment. 


A titkárnője már a pánik határán állt, amikor végre felhívta. Két órája az 
egész bázis őt kereste. Amikor Skorzeny az iránt érdeklődött, miért ez az 
izgalom, a nő azt kiáltotta: 


- Parancsnok, a Führer főhadiszállására kell mennie! Egy repülő várja 
önt, hogy 17.00-kor elindulhasson önnel Tempelhofból! 


Skorzeny most már megértette a titkárnő ijedtségét. Eddig még senkit sem 
rendeltek be az egységből a Führer főhadiszállására! Biztosan nagyon fontos 
dologról lehet szó! 


Skorzeny azonnal utasította a titkárnőt, hogy értesítse Radlt, jöjjön vissza 
Berlinbe. 


- Mondja meg Radlnak, hogy csomagoljon nekem össze. Semmiről ne 
feledkezzen meg. Egyébként nem tudja véletlenül, mi a csoda ez az egész? 


2 Nem - válaszolta a titkárnő -, mi itt nem tudunk semmiről. 


Skorzeny magában ezernyi lehetőséget latolgatott, majd a berlini városi 
reptérre sietett. Amikor megérkezett, Radl már ott volt, de csak annyit tudott 
mondani parancsnokának, hogy Olaszországban valami kormányváltás ment 
végbe. Együtt mentek a várakozó repülőhöz. Amikor Skorzeny elköszönt 
Radl-tól, és felszállt a gépre, átöltözött egyenruhába, majd leült a legközelebbi 
ülésre (a fontos személyiségek számára fenntartott gép csak őt szállította). 
Töltött magának egy konyakot, majd beszíjazta magát, és várta, hogy 
induljanak. 


Skorzeny korábban soha nem járt Hitler keleti főhadiszállásán, a 
, farkasodúban". Arra számított, hogy a főhadiszállás lövészárkok és föld 
alatti bunkerek hevenyészve összeállított egyvelege. Kiderült azonban, hogy 
egy álcázott kunyhókból és bunkerekből álló kis faluról van szó, amely az 
erdő közepén fekszik, és az 55-gyalogság egy zászlóalja, valamint rengeteg 
légelhárító fegyver őrzi. 


Skorzenynek nem maradt rá ideje, hogy alaposabban megszemlélje a 


környezetet: Hitler egyik makulátlanul öltözött  §5S§S-szárnysegédje 
haladéktalanul a várószobába kísérte. A helyiség hamarosan megtelt 
tisztekkel, mindegyikük nála magasabb beosztású. Európa különböző 
részeiből hívták össze őket, hogy részt vegyenek ezen a rendkívül fontos és 
bizalmas megbeszélésen. 


Végül hatukat bekísérték Hitler szobájába. A helyiség berendezését csupán 
térképek és egy terepasztal jelentette. A következő pillanatban maga Hitler is 
belépett. A csoport tagjai vigyázzba álltak, majd az egyik szárnysegéd 
bemutatta őket. 


Hitler hátrált egy lépést, azután végignézett a tiszteken, akik még most is 
rezzenéstelenül álltak. Hirtelen azt kérdezte: 


- Melyikük tud olaszul? 
Skorzeny, a legfiatalabb jelentkezett csak: 


- Kétszer jártam Olaszországban, motorbiciklivel, és Nápolyig 
jutottam. 


Hitler bólintott. 
- Mi a véleményük az olaszokról? - kérdezte mindannyiuktól. 
Habozva válaszoltak. 


- Tengely partnereink... Az antikomintern paktum tagjai... 
Szövetségeseink. 


Amikor Skorzeny re került a sor, azt felelte: 
- Én osztrák vagyok, vezérem. 


Úgy érezte, válasza tökéletesen megfelel. Hitler, aki szintén osztrák 
származású, nyilván megérti, mi a véleménye egy olyan nemzetről, amely 
szerinte ellopta a régi Ausztria legszebb részét, Dél-Tirolt. 


Hitler hosszan nézte a nagy darab bécsit, azután döntött. 


2 Uraim, elmehetnek. Önnel azonban, Skorzeny Hauptsturmführer, 
beszélni szeretnék. 


Miközben a többiek kisorjáztak, Skorzeny azt gondolta magában, Hitler 
legalább helyesen ki tudta ejteni a nevét, amire a többi jelenlévő nem volt 
képes. Ez hízelgett az önérzetének. 


Amikor magukra maradtak, Hitler azonnal a tárgyra tért. 


- Nagyon fontos megbízásom van az ön számára. Mussolinit, jó 
barátomat és fegyvertársunkat tegnap királya elárulta, és honfitársai 
letartóztatták. 


Hitler az olasz Badoglio-frakció által végrehajtott titkos tárgyalásokra 
célzott, amelyek eredményeképpen a szövetségesek aláírták az olasz 
fegyverszüneti egyezményt, s az amerikai csapatok már csak a parancsra 


vártak, hogy partra szálljanak Dél- Olaszországban. Ezen tárgyalások egyik 
aspektusát a , Badoglio-kormánynak" az a határozata jelentette, hogy 
bebörtönzik a Dúcét, aki 1922 óta állt az olasz állam élén. 


- Nem hagyhatom, és nem is hagyom cserben Olaszország legnagyobb 
fiát - folytatta Hitler. - A Duce számomra Róma nagyságának megtestesülése. 
Olaszország az új kormány vezetése alatt el fog fordulni tőlünk. Hűséges 
maradok régi, drága barátomhoz; azonnal ki kell szabadítani, különben 
átadják a szövetségeseknek. 


Hitler néhány másodperces hatásszünetet tartott, aztán így folytatta: 


- Ezennel megparancsolom önnek, hogy hajtsa végre ezt a feladatot, 
amely létfontosságú a háború kimenetele szempontjából. Mindent be kell 
vetnie a siker érdekében. Ha így cselekszik, nem érheti kudarc. 


- Most beszéljük meg a leglényegesebb dolgokat. Titokban kell 
tartania küldetését. Magán kívül csupán öt másik személy tudhat róla. Az 
akció idejére visszatér a Luftwafféba. Már tájékoztattam Student tábornokot [a 
német deszantosok vezetője, aki a légierő parancsnoksága alá tartozott]. Vele 
beszélje meg a dolgot. Tőle tudja majd meg a részleteket is. A maga dolga 
lesz, hogy megtalálja a Ducét... Még egyszer hadd hangsúlyozzam, teljes 
diszkréciót várok magától... Remélem, hamarosan jelentkezik. Addig is a 
legjobbakat kívánom. 


Hitler ezzel elbocsátotta Skorzenyt, aki elhagyta a szobát. 


Alig lépett azonban ki a helyiségből, amikor a Luftwaffe egyik tisztje lépett 
elé: 


- Student tábornok akar önnel beszélni. 


Ezzel kezdetét vette a Mussolini kiszabadítására indított akció. 


3.fejezet 


Hol van Mussolini? 


Rómában békés helyzet uralkodott, amikor Skorzeny másnap repülővel 
megérkezett, de a klíma elviselhetetlenül meleg volt. Átöltözött trópusi 
ejtőernyős egyenruhába, és nekilátott megtervezni az akciót Mussolini 
kiszabadítására Radllal, aki néhány nappal előbb repült Rómába, a 
friedenthali alakulat hatvan kiválogatott tisztjével és közlegényével, valamint 
a hírszerző szolgálatban speciális kiképzést kapott tíz tiszttel. 


Az első számú problémát természetesen az jelentette, hogy meg kellett 
találniuk azt a helyet, ahol fogva tartották a Dúcét, akit római palotájából 
raboltak el. Rendes körülmények között nem okozott volna különösebb 
gondot hollétének kiderítése, 1943 júliusában azonban a Rómában 
állomásoztatott német katonák kesztyűs kézzel bántak hajdani olasz 
szövetségeseikkel. Abban bíztak ugyanis, hogy bár az olaszok eltávolították 
Mussolinit, tiszteletben tartják a tengelyhatalmaknak tett ígéreteiket, és 
folytatják a háborút Németország oldalán. Skorzeny éppen ezért nem 
alkalmazhatott kemény, direkt módszereket az eltűnt diktátor felkutatására. 
Úgy érezte magát, mint egy sötétben küzdő, bekötött szemű bokszoló. 


Csupán annyit tudott, hogy Mussolinit akkor tartóztatták le, amikor 
látogatást tett a király olaszországi palotájában.  Betuszkolták egy 
mentőautóba, és ismeretlen helyre szállították. Annak ellenére, hogy 
Rómában rengeteg találgatás kelt szárnyra a diktátor hollétét illetően, 
Skorzeny éppen úgy sötétben tapogatózott, mint feljebbvalója, Himmler, aki 
még egy asztrológus segítségét is igénybe vette, abban a reményben, hogy az 
talán felfedi, hol rejtegetik Mussolinit. 


Háromheti hiábavaló tervezgetés és kutatás után Skorzenynek sikerült 
információt — szereznie. — Skorzeny és  Radl megismerkedtek egy 
gyümölcskereskedővel, aki gyakran tett látogatást terracinói üzletfeleinél: ez 
egy kis városka a Gaetai-öbölben. A gyümölcskereskedő egyik eladónője itt 
élt, s a Ponza-szigeten állomásozó csapat egyik dragonyosának volt a jegyese. 
Mussolini korábban itt őriztette legfontosabb politikai foglyait. Az eladónő 
jegyese az elmúlt néhány héten nem volt eltávozáson. A gyümölcskereskedő 
és Skorzeny ebből arra következtettek, hogy Ponza egy különlegesen fontos 
politikai foglyot őriz. Lehet, hogy ez a fogoly Mussolini? 


Néhány nappal később ezt a gyanút megerősítette egy fiatal tengerésztiszt, 


aki azt állította, hogy a Dúcét La Speziában vitték cirkálója fedélzetére, majd 
a szigetre szállították. A híreket azonnal továbbították Hitler főhadiszállására. 
A Führer hasonló gyorsasággal küldte meg a választ: , Szálljanak a cirkáló 
fedélzetére, és szabadítsák ki a Dúcét!" 


Ahogy Skorzeny a háború után írta: , Huszonnégy órás fejtörést okozott 
nekünk ez a parancs. Hogyan lophatnánk el valakit a hajó teljes 
legénységének szeme láttára?" Skorzenynek azonban nem kellett aggódnia. 
Másnap megtudta, hogy Mussolinit elszállították a szigetről. 

A Dúcét rövid ideig egy elhagyatott kis faluban tartották fogva, majd 
átszállították a La Maddalena-i megerősített kikötőbe, mely egy kis szigeten 
feküdt, körülbelül öt kilométernyire Szardíniától, ahol a jelentések szerint egy 
házban őrzik, amelynek német neve Villa Kern. 


Skorzeny nem vesztegette az idejét; Hitler folyton sürgette, hogy végre 
szabadítsa ki Mussolinit. Német matróznak álcázta magát, és egy német 
tisztet, Warger hadnagyot vitte magával, aki tökéletesen beszélt olaszul. 
Áthajóztak Szardíniára, ahol egy kis német haditengerészeti különítmény 
állomásozott, amellyel azonnal kapcsolatba is léptek. Amíg Warger 
(antialkoholista létére) körbejárta a bárokat, Skorzeny motorcsónakkal indult 
útnak, hogy felderítse a partot. 


Warger , kocsmázásának" meglett az eredménye. Részegen azt hajtogatta, 
hogy Mussolini már elhagyta a szigetet, mire az egyik helyi kertész, aki 
zöldséget és gyümölcsöt szállított a Villa Kernbe, határozottan állította, hogy 
Mussolini igenis még ott van. Warger, aki akkor és ott ivott először életében, 
jelentette felfedezését Skorzenynek. Hozzáláthattak a terv kivitelezésének. 


Skorzeny, miután megtudta, hogy a villát szigorúan őrzik - szárazföldi 
csapatokkal és légelhárító tüzérséggel -, úgy döntött, hogy Heinkel 111-esével 

visszarepül a szárazföldre, és erősítést hoz. 


1943. augusztus 18-án, szerdán indult útnak. Gondolataiba merülten ült, 
de elmélkedéséből hangos kiáltás rezzentette fel: 


- Achtung, két gép jelent meg mögöttünk! - A következő 
figyelmeztetés így hangzott: - Angol vadászok! 


Skorzeny a legközelebbi géppuskához rohant, a pilóta pedig zuhanásba 
vitte gépét. A német pilótának sikerült kikerülnie a brit repülőket. Aztán 
hirtelen leállt a bal oldali motor, a Heinkel pedig óránkénti 640 kilométer/órás 
sebességgel zuhanni kezdett. Nem volt rá mód, hogy ejtőernyővel 
kiugorjanak. Valaki rekedten felkiáltott: 


- Kapaszkodjanak! - A bombázó nagy csobbanással a tengerbe 
csapódott. Skorzeny éles fájdalmat érzett a mellkasában, majd hirtelen minden 
elsötétült előtte. Elvesztette az eszméletét, de most sem hagyta el a 
szerencséje. A pilótának sikerült felfújnia a mentőcsónakot, majd nemsokára 
felszedte őket egy olasz légelhárító hajó, melynek feladata Mussolini őrzése 


volt. A legénység szerencsére nem érdeklődött részletesebben a , német 
katonák" kiléte felől. Száraz ruhát adtak nekik, majd hamarosan partot értek 
Szardíniában. Skorzenynek három bordája eltörött. 


Nem maradt azonban idejük arra, hogy a veszteségekkel bajlódjanak. 
Skorzeny pólyával rögzíttette a bordáit, majd elindult a legközelebbi német 
egységhez, ahol kölcsönvett egy kocsit. Két nappal később visszatért Radlhoz, 
aki már halottnak hitte feljebbvalóját. A szárnysegéd elmondta, hogy üzenetet 
kapott a Führertől, mely szerint a német titkosszolgálat főnöke, Canaris 
admirális már tudja, hol van Mussolini. Canaris szerint, akiben egyébként 
Skorzeny nemigen bízott, Mussolinit Elba szigetén tartják fogva, amely annak 
idején Napóleon börtöneként szolgált. Skorzeny dühös lett. Úgy érezte, 
Canaris szándékosan félrevezeti. Student tábornok közbenjárásának 
köszönhetően Hitler fogadta, így elmondhatta neki a Mussolini fogvatartási 
helyére vonatkozó gyanúját. 


Skorzeny fél órán keresztül beszélt a Führer főhadiszállásán a 
tábornokokból és politikusokból álló válogatott hallgatóság előtt, és próbálta 
meggyőzni őket arról, hogy Mussolinit La Maddalenában tartják fogva. Végül 
sikerrel járt. Hitler megfogta a kezét, és azt mondta: 


- Hiszek önnek, Skorzeny Hauptsturmführer! Igaza van. Visszavonom azt 
a parancsomat, hogy ejtőernyősökkel támadják meg Elba szigetét. Van már 
terve La Maddalena megtámadására? Ha igen, kérem, fejtse ki nekem. - 
Skorzeny elővette a ceruzáját, és miközben Németország legmagasabb rangú 
katonái hajoltak a válla fölé, gyorsan vázolta tervét, amely már meg is kapta 
Student tábornok jóváhagyását. 


A terv jellemző volt Skorzenyre, aki már fiatal párbajozó diákként is 
mindig , a fejre ment". Az akció előestéjén egy német hajó köt majd ki La 
Maddalenán, néhány magas rangú tiszt udvariassági látogatást tesz a szigeten. 
Ugyanakkor gyors motorcsónakokból - a németek R-Bootilák hívták ezeket - 
álló flotta érkezik majd a kikötőbe. Miután tisztelegtek az olasz kikötő 
parancsnokánál, éjszakára kikötnek. Másnap reggel aknaszedőkből álló 
flottilla járja körbe a szigetet, fedélzetükön Skorzeny kommandósaival, majd 
hirtelen lerohanják La Maddalenát. A kikötőben horgonyzó német hajók 
fegyvereinek védelme alatt a katonák kiszállnak, majd alakzatban a Villa 
Kernhez masíroznak. Bátor terv, de Skorzeny úgy vélte, ha embereit a villa 
felé vezényeli, nem lesz baj. Az olasz őröket annyira megdöbbenti majd a 
látvány, hogy eszükbe sem jut, hogy esetleg védekezhetnének is. 


Hitler helyeselte a tervet. A többiek is. A Führer azonban még egy utolsó 
figyelmeztetést adott kommandóparancsnokának: 


- Tudnia kell, Skorzeny Hauptsturmführer, hogy ha nem sikerül a terve, 
magának kell viselnie minden felelősséget, mivel Olaszország névleg még 
szövetségesünk. Államunk érdekében azt kell mondanom, ön parancs nélkül 
hajtotta végre az akciót, és félrevezette az önt támogató egységeket és 


parancsnokaikat. Ha elbukik, csak magára számíthat a továbbiakban. - 
Skorzeny bólintott, jelezvén, hogy megértette az elmondottakat. Amikor 
azonban Hitler búcsúzáskor kezet rázott vele, felnézett hatalmas, széles vállú 
honfitársa szemébe, és azt mondta: - De meg fogja csinálni, Skorzeny! 

Ahogy Skorzeny később visszaemlékezésében írja: , Annyira magabiztosan 
mondta ezt nekem, hogy engem is egészen fellelkesített. Sokat hallottam már 
Adolf Hitler hipnotikus erejéről. Azon a napon én is érezhettem ezt." 
(Később, amikor ez az erő már nem hatott rá, Olaszországban azt mondta 
Radlnak, Hitler megfenyegette őket, ha nem járnak sikerrel, őket vonják 
felelősségre. Radl csak annyit válaszolt: , Nem baj, még mindig osztozhatunk 
egy kipárnázott cellán Himmler különleges szanatóriumában.") 


A Villa Kern megtámadására azonban mégsem került sor. Skorzeny 
néhány nappal később, matróznak álcázva, véletlenül összefutott Mussolini 
egyik őrével, aki Skorzenyhez hasonlóan, szintén a Villához közeli mosodába 
hordta mosatni a ruháját, amelyet Skorzeny megfigyelőállásként használt. 


Warger olasztudását felhasználva beszélgetésbe elegyedtek az őrrel. Azt 
állították, hogy a Duce már nincs is ott, sőt már meg is halt. Az olaszt eleinte 
nem lehetett beugratni, de amint Skorzeny megemlítette, hogy Mussolini 
meghalt, magából kikelve válaszolta: 


- Dehogy, signor, ez lehetetlen! A saját szememmel láttam ma reggel. - 
Egy pillanatra elhallgatott, majd folytatta: - De ez még azelőtt volt, hogy egy 
fehér repülőhöz vitték, amivel elrepült. 


Skorzeny csüggedten fogadta a hírt. A madárka elrepült. Most kezdhet 
mindent elölről. Átkozta magát, hogy nem vette észre a kikötőben horgonyzó 
fehér kórházhajó hiányát, és az őrök jóval kevésbé éber viselkedését. 


Rómában ismét nekilátott, hogy felkutassa a diktátort. Sokszor indultak el 
hamis nyomon, vagy új hírek alapján zsákutcába jutottak. Aztán felvirradt 
Skorzeny szerencsenapja. Rómában egyre veszélyesebb lett a helyzet: a 
fővárosban állomásozó német hadosztályt hét olasz hadosztály vette körül. 
Skorzeny hírszerző szolgálata elfogott egy, a római belügyminisztériumból 
küldött üzenetet, amely a következőképpen szólt: , Gran Sasso mellett 
befejeződtek a biztonsági intézkedések." 


A szűkszavú üzenetet az aláírás tette jelentőssé: Cueli tábornok ugyanis a 
Mussolini biztonságáért felelős tiszt volt. Skorzenynek nem volt szüksége 
ennél többre. 


Figyelmét teljes egészében Gran Sassónak szentelte. Az Appenninek 
legmagasabb pontja ez, néhány száz kilométernyire Rómától. Kétezer méter 
magasan sportközpontot létesítettek ott, még a háború kitörése előtt, amelynek 
a Hotel Campo Imperatore volt a központja. Ha a Dúcét valóban valahol a 
hófödte hegységben tartják fogva, akkor a szálloda a börtöne. Skorzeny tehát 
hozzáfogott, hogy minél többet tudjon meg a sportközpontról. Egy 


Olaszországban élő némettől tudott meg részleteket, aki 1938-ban fent töltött 
néhány hetet. A prospektus nem sokat árult el a helyről, kivéve, hogy 
függővasút köti össze a völggyel; voltaképpen csak ezen az úton lehet eljutni 
a szállodába. 


Skorzeny és Radl arra a következtetésre jutottak, hogy Mussolinit a 
hotelben tartják fogva, ezért néhány nap múlva felderítő repülőgépre szálltak, 
a terület fölé repültek, és fényképeket készítettek. A fotók alapján kiderült, 
hogy a területre vezető utakat szigorúan őrzik, és egy egész gyalogsági 
hadosztályra lenne szükség ahhoz, hogy a szárazföld felől indítsanak 
támadást; Mussolini akkorra már úgyis halott lenne, mert meggyilkolnák az 
őrei. 

Amikor közvetlenül a kis fennsíkon álló Hotel Campo Imperatore fölé 
értek, amelyet minden oldalról hófödte sziklaszirtek vettek körül, Skorzeny 
apró zöld, háromszög alakú rétet vett észre a szálloda mögött. Mint később 
írta: , Azonnal tudtam, hogy ez a mi leszállóhelyünk." Úgy vélte, ez lehet az a 
lőállás, amiről egyik informátora azt állította, valahol a hotel közelében kell 
lennie. A kommandóparancsnok, elégedetten aznap végzett munkájával, 
utasította a pilótát, hogy forduljon vissza. 


Ahogy azonban korábban Szardínia fölött szövetséges vadászrepülőkkel 
találkoztak, — most amerikai gépekkel futottak össze. Mögöttük 
bombázókötelékek haladtak. Skorzeny tisztában volt vele, a szövetségesek 
erőfitogtatása azt jelezte, hogy Olaszország kilépett a háborúból, és a 
szövetségesek partra szálltak Salernónál. Olaszország megadta magát. 


Miután sikerült biztonságosan leszállniuk a bombázott mezőre (Skorzeny 
szállását is két bomba érte), arra a következtetésre jutott, hogy akciója 
Mussolini kiszabadítására versenyfutás lesz az idővel. Az olasz és német 
egységek már egymás ellen fordultak, s ha azt akarják, hogy az olasz fasiszták 
és Mussolini támogatói összefogjanak, mielőtt még késő lenne, a Dúcét 
mindenképpen ki kell szabadítani. 

Ahogy azonban Skorzeny később írta: , földi akciónak nem lett volna 
értelme. Kétségtelen, hogy súlyos veszteséget szenvedünk, ha a meredek, 
sziklás hegyoldalon támadunk, nem is beszélve arról, hogy ezzel előre 
figyelmeztetjük az ellenséget az őket fenyegető veszélyre... Csupán két 
alternatívánk maradt: vagy ejtőernyősöket dobunk le, vagy vitorlázógépeket 
vetünk be." 


A Luftwajfe szakértői azonban azzal érveltek, hogy a szálloda mögötti 
leszállóhely túlságosan kicsi ahhoz, hogy bármelyik megoldással 
próbálkozhatnának, a levegő egyébként is túl ritka a vitorlázórepülők 
számára. Becslésük szerint a száz emberből, amennyire Skorzenynek 
szüksége lett volna ahhoz, hogy a szállodában lévő 200 őrrel végezzenek, 
csupán húsz élné túl akár az ejtőernyős, akár a vitorlázórepülős landolást. 
Skorzeny nem tudta meggyőzni a Luftwajfe szakértőit. 


Végül figyelmen kívül hagyta a véleményüket: , Épp eleget latolgattuk már 
ezt a két lehetőséget, aztán végül a második mellett döntöttünk. Ha a 
hagyományos felszereléssel rendelkező ejtőernyős ilyen magasságban ugrik 
ki, túlságosan gyorsan ereszkedik... Ezért a vitorlázórepülős landolás maradt 
az egyetlen lehetőség... Miután meghoztuk a döntést, Rad! és én kidolgoztuk a 
terv részleteit. Gondosan ki kellett számolnunk a távolságokat, és el kellett 
döntenünk, milyen fegyvereket és felszerelést vigyenek magukkal az 
embereink, és részletes tervet kellett kidolgoznunk, hogy a tizenkét 
vitorlázórepülőnek hol kell földet érnie. Mindegyik gép tíz embert szállíthat, a 
pilótán kívül. Mindegyik csoportnak pontosan tudnia kell, mi a feladata. Úgy 
döntöttem, a harmadik vitorlázórepülővel megyek, így az általam indított 
azonnali támadást és a negyedik csoportot fedezni tudja a másik két leszálló 
csoport." 


Skorzeny azon az éjszakán összehívta az embereit, majd eléjük tette a 
tervet, és felsorolta kockázatait és veszélyeit: 


- Őszintén megmondom, a szakértők nem sok esélyt látnak a sikerre - 
mondta a Waffen-SS és az 1. német légideszantos-hadosztály ejtőernyőseinek. 
- "Úgy gondolják, embereink java részét elvesztjük, még mielőtt 
megkezdhetnénk a támadást. Remélem, az akció mégsem lesz ennyire 
reménytelen, de arra számítsanak, hogy nagy veszteségeink lesznek. Senki 
sem köteles részt venni az akcióban. Aki habozik, vagy a családjáért aggódik, 
az most lépjen vissza. Nincs mitől tartania. Ha visszautasítja a részvételt, 
rajtunk kívül senki nem fog erről tudni, nem teszünk róla jelentést, és nem is 
becsüljük az illetőt kevésbé. 


Skorzeny elhallgatott, majd végignézett a tapasztalt katonák arcán. Ezután, 
kissé könnyedebb hangnemben, így szólt: 


- Én magam fogom irányítani a hadműveletet, és megígérhetem, hogy 
minden tőlem telhetőt megteszek. Ha összetartunk, akkor ennek az akciónak 
sikerülnie kell. Onként jelentkezők, lépjenek előre! 


A felsorakozottak egy emberként léptek előre. 


4.2 


Az éjszaka hátralévő részében a másnapi támadás tervéről beszélgettek. 
Skorzeny azt mondta tisztjeinek és embereinek: 


- Vannak dolgok, amelyeket nem lehet előre  kikalkulálni. 
Valószínűleg itt tévednek a szakértőink, és az olaszok is. Minél nagyobb 
biztonságban érzi magát az ellenség, annál jobb esélyünk van arra, hogy 
felkészületlenül éri őket a támadás. Nos, hamarosan megtudjuk, helyesen 


gondolkodtunk-e. 


4.fejezet 


Támadás Gran Sasso ellen 


A támadás kezdetét hajnalra tették, de a Riviéra felől érkező 
vitorlázórepülőket feltartották. Skorzeny először átkozódott a késés miatt, de 
aztán eszébe jutott, mire Gran Sassóba érnek, dél lesz, és nincs az az ember 
(főleg nem olasz), aki egy nehéz ebéd után támadásra számítana a napnak 
ebben az időszakában. 


Radl arra használta fel a késlekedést, hogy kocsival Rómába ment, és a 
német szimpatizáns Soletti tábornokkal tért vissza. Radl azt mondta az olasz 
tisztnek, hogy , fontos akcióban" van rá szükség, majd a várakozó autóba 
tuszkolta. Skorzenynek egy olaszra is szüksége volt, aki megakadályozza a 
, szükségtelen vérontást", ahogy később elmagyarázta a némiképp meglepett 
tábornoknak, aki csak most ébredt rá, mibe is hagyta belerángatni magát. 


Teltek az órák. Gyönyörű, ragyogó, szélcsendes szeptemberi nap volt, 
ideális a támadás végrehajtására. Skorzeny végighaladt a várakozó emberek 
sorain, és gyümölcskosarakat osztogatott szét közöttük, hogy elterelje 
gondolataikat az előttük álló akcióról. 


12.30-kor a tizenkét vitorlázórepülő készen állt rá, hogy a katonák 
beszálljanak. Harminc perc múlva indulhatnak is. Hirtelen azonban légoltalmi 
sziréna éles hangja vijjogott fel. Szövetséges bombázók jelentek meg 
alacsonyan a repülőtér fölött, az emberek pedig fedezékbe húzódtak. Bombák 
hulltak a területre, de amikor lefújták a légiriadót, és a kommandósok 
előbújtak rejtekhelyeikről, azt látták, hogy a vitorlázórepülőknek nem esett 
bajuk. 


Megkezdték a beszállást. Skorzeny megparancsolta az olasz tábornoknak, 
hogy kövesse őt a vitorlázórepülőbe, ahol ő az első ülést foglalta el, Soletti 
pedig a lábánál kuporgott. Az órájára nézett; egy órát mutatott. Megadta a 
jelet az indulásra. Felberregett a vontatógépek motorja, a kis armada pedig 
hamarosan a levegőbe emelkedett. Skorzeny nem tudta, hogy két vezető 
vitorlázórepülőjüket rögtön azután elvesztették, amint berepültek egy 2700 

méter magasságban húzódó felhőrétegbe. , A repülő belsejében kellemetlenül 
meleg és fülledt volt a levegő" - emlékezett vissza Skorzeny. - , Hirtelen 
észrevettem, hogy a mögöttem lévő tizedes rosszul van, az előttem ülő 
tábornok pedig olyan zöld lett, mint az egyenruhája. A repülés nem igazán állt 


közel hozzá." 


Skorzeny azonban a légibetegségen kívül más dolgok miatt is aggódhatott. 


A DFS 230 típusú német vitorlázórepülő vastag celluloid oldalablakain nehéz 
volt kilátni, így a pilóta vakon repült, és csupán Skorzeny. irányítására 
hagyatkozhatott, aki ismerte az utat Gran Sassóig. A Henschel gép pilótája, 


amely Skorzeny vitorlázórepülőjét vontatta, telefonon a következőket 
jelentette: 


- Nincs már előttünk az egyes és kettes számú gép. Ki veszi át a 
vezetést? 


Skorzeny így emlékszik vissza a történtekre: , Ez rossz hír volt. Mi 
történhetett velük? Akkor még nem tudtam, hogy mögöttünk is csak hét gép 
van a kilenc helyett. Ketten már a kezdet kezdetén bombatölcsérbe futottak." 


Skorzeny csalódottan telefonált vissza: 

- Mi vesszük át a vezetést. - Kihúzta tőrét, majd kihasította a 
gépponyva padlóját és oldalát. Hideg levegő áramlott be; az olasz tábornok 
arca valamelyest visszanyerte eredeti színét. 


Skorzeny már látta a hegycsúcsokat. Közeledtek célpontjuk felé. 
Visszaemlékezéseiben így ír erről: , A kémlelőnyílásom éppen elég nagy volt 
ahhoz, hogy amikor a felhők engedték, tájékozódni tudjak egy kicsit. Nagyon 
figyelnünk kellett, hogy észrevegyük a hidakat, utakat, folyókanyarulatokat és 


a többi jellegzetes tereptárgyat... Még így is időről időre módosítanunk kellett 
útirányunkat." 


Azután észrevették Aguila völgyét. Közeledett a támadás ideje, és ők már a 
célpontnál voltak. A földi csapatok járműveit is észrevették, amelyek felfelé 
kapaszkodtak a kanyargós úton. Elérkezett az idő. 


- Sisakokat felvenni! - parancsolta. Megjelent előttük a szálloda. - 
Vontatóköteleket elengedni! 


Hirtelen minden elcsendesült, ahogy lekapcsolták gépüket a zajos motorral 
haladó vontatójárműről, majd lassan, széles körökben körözni kezdtek. 
Skorzeny és a pilóta a háromszög alakú rétet keresték, amelyet Radllal tett 
felderítőrepülése során látott. Végre észrevették, de meredek volt, nagyon 
meredek, és tele hatalmas kövekkel! Most már azonban nem fordulhattak 


vissza. Skorzeny éles hangon kiáltott fel: 


- Kényszerleszállás!... Olyan közel igyekezzünk leszállni a 
szállodához, amennyire csak lehet! - mondta, majd megfeszítette testét a 
várható ütközés ellen. 


A vitorlázó pilótája nem habozott. Megbillentette a gép jobb oldali 
szárnyát, mire a repülő meredeken lefelé suhant. Skorzenynak egy pillanatra 
eszébe jutott, vajon a gép kibírja-e a terhelést, de nem sok ideje maradt ezen 
tűnődni. Meyer hadnagy, a vitorlázó pilótája kioldotta a fékezőernyőt, mire a 
törékeny gép előrezökkent, majd a rétre huppant. A vékony faanyag 
szilánkokra hasadt, a vászonponyva szétszakadt, majd egy utolsó hatalmas 
zökkenés után megállt a vitorlázórepülő. 


Az első férfi gyorsan kiugrott, és célzásra emelte géppuskáját. Skorzeny 
azonnal követte. Nem egészen tizenöt méternyire voltak a szállodától! 
Egyenetlen szélű sziklák vették őket körül, amelyek ugyan komoly károkat 
okoztak a vitorlázórepülőkben, ugyanakkor fékezőerőként is működtek. 
Skorzeny lábra állt, közben a fegyverét szorongatta. 


A szálloda előtti kis emelkedőn egy olasz katona nyitott szájjal bámulta a 
viharvert gépet; nyilván azon tűnődött, honnan ereszkedhetett alá ilyen 
hirtelen ez a hatalmas madár. Skorzeny azonban nem adott neki több időt a 
töprengésre, hanem embereitől követve berohant mellette az épületbe. Eddig 
még egyetlen lövés sem dörrent. Skorzeny már tudta, hogy jól döntött, amikor 
embereinek indulás előtt azt mondta, hogy ő adhatja csak le az első lövést. 
Úgy látszott, sikerült tökéletesen meglepni az ellenséget; egy eltévedt golyó 


feloldaná a varázst. 
Amikor a hotelhez értek, döbbent őrszem bámult rájuk hitetlenkedve. 


- Mani in alto! (Kezeket fel!) - reccsent rá Skorzeny. A férfi engedelmesen 
emelte kezét a magasba. Beözönlöttek egy nyitott ajtón. Olasz katona hajolt 
egy rádiókészülék fölé. Skorzeny nem habozott. Gyors, jól irányzott rúgással 
kirúgta alóla a széket, a férfi pedig a földre esett. A kommandósok vezére 
Schmeisser géppisztolyának agyával gyorsan a rádió tetejére ütött, mire a 
készülék ripityára tört. Skorzeny körülnézett; a szobából nem nyílt másik 
helyiség. 

Gyorsan az ajtóhoz mentek, majd befordultak a sarkon, ahol egy három 
méter magas teraszhoz értek. Himmel tizedes előrehajolt, és széles hátát 
kínálta parancsnokának. Skorzeny azonnal ráállt, és a következő pillanatban 
már fent is volt a teraszon. A többiek gyorsan követték. Skorzeny egy 
pillanatra megállt, és a szálloda homlokzatát nézte, aztán észrevette a jól 
ismert arcot és a kopaszra borotvált fejet. Mussolini! Tudta, hogy a Duce 
beszél németül, ezért odakiáltott neki: 


- Menjen hátrább az ablaktól! - A Duce arca eltűnt. 


Skorzeny emberei egyszerre rohantak a hotel bejárata felé, majd 
összeütköztek egy csapat olasz katonával, akik kezükben fegyverükkel és 
sisakjukkal kétségbeesetten próbáltak kijutni. A németek keresztülverekedték 
magukat rajtuk, és előrúgdalták a többi olaszt is, akik a hallban felállított 
géppuska mögött lapultak. 


Skorzeny ügyet sem vetett az olaszokra. Puskatussal vágott utat magának: 
túl közel voltak, és túlságosan is összekeveredtek a saját embereivel ahhoz, 
hogy biztonságosan használhassa a géppisztolyát. Felszaladt a legközelebbi 
lépcsőn, majd az első fordulónál meglátta Mussolinit, akit két fiatal olasz tiszt 
őrzött. 


Skorzeny habozott. A két olasz úgyszintén. Schwerdt hadnagy lépett ki az 
ajtón parancsnoka mögött. A legközelebbi ablakban két fej jelent meg, a 


német ejtőernyősök karima nélküli sisakjában. Emberei tehát már felmásztak 
a villámhárítón. Az olasz tisztek ráébredtek, hogy semmi értelme a 
küzdelemnek, ezért kezüket a magasba emelve megadták magukat. 


Kituszkolták őket, majd Skorzeny Schwerdtet jelölte ki a Duce új 
testőrének. Miután a két embert, Holzert és Benzet behúzta az ablakon át a 
szobába, kinézett, hogy mi folyik lent. Radl, mögötte a csapatával, a szálloda 
irányába futott, mögöttük Menzel Obersturmfiührer vonszolta magát, mivel a 
földet éréskor eltört a bokája. Valamivel távolabb az ötös számú 
vitorlázórepülő emberei rohantak a hotel felé. 


Skorzeny kihajolt, és torkaszakadtából azt kiáltotta: 
- Minden rendben! Állítsanak őrséget! 


Csupán négy perc telt el azóta, hogy földet értek. Most érkezett meg a 
hatos és hetes számú vitorlázógép. Biztonságosan landoltak. Ezután 
következett csak be tragédia. A nyolcas számú gépet nyilván elkapta egy 
hirtelen szélfuvallat, talán egy meleg áramlat, mert vadul rázkódott. Azután 
nehéz kőként egy sziklaszirtre zuhant, és darabokra tört. Senki sem mászott ki 
a roncsok közül. A benne ülő tíz katona súlyosan megsérült. 


Skorzenynek azonban nem volt ideje a tragédián töprengenie, amely 
kétségessé tette eleddig sikeres akcióját. Tudta, a nyolcas számú 
vitorlázórepülő csapata nélkül kell véget vetnie az olaszok ellenállásának, 
méghozzá azonnal. Dörömbölni kezdett az ajtón, és rossz olaszságával azt 
kiabálta: 


- A parancsnokot akarom! Jöjjön ide azonnal! - Zavarodott kiabálás 
hallatszott, majd egy tar fejű, bajuszos tizedes bújt elő. 


- Adják meg magukat - mondta Skorzeny franciául. - Mussolini már a 
mi kezünkben van. Elfoglaltuk az épületet. Ha el akarja kerülni az értelmetlen 
vérontást, hatvan másodperc áll rendelkezésére, hogy intézkedjen. - Skorzeny 
türelmetlenül várt, közben pedig a terepet fürkészte, nehogy váratlan támadás 
érje őket. Aggodalomra azonban semmi oka nem volt. Mielőtt letelt volna az 
egy perc, az olasz tizedes újból megjelent, két kezében egy-egy pohár 
vörösborral. Apró biccentéssel ajánlotta fel a német kommandósnak. 


- A győztesre - mondta egyszerűen. 


Skorzeny köszönetét mondott, majd kiitta a bort; szomjas volt. Kint 
felharsant az éljenzés. Az egyik emeleti ablakból valaki fehér lepedőt 
lengetett, a megadás jeleként; a szálloda már a támadóké volt. 


Skorzenynek végre jutott ideje Mussolinira is. A Duce arca borostás volt, 
kékesszürke öltöny lötyögött rajta, de széles arcán ott ragyogott az öröm. 
Skorzeny összeütötte a bokáját. 


- Duce - mondta ünnepélyesen, megérezve, hogy történelmi pillanat 
részesei -, azért küldött a Führer, hogy kiszabadítsam önt. 


Mussolini, aki éppúgy tudta, hogy történelmi fontosságú a perc, így felelt: 


- Tudtam, hogy az én drága barátom, Adolf Hitler soha nem hagyna 
cserben - majd megölelte Skorzenyt. 


Egy-két percen át beszélgettek. Azután Skorzeny kimentette magát, mert 
ellenőriznie kellett az olasz helyőrség lefegyverzését, köztük azét a férfiét is, 
aki elárulta a Duce hollétét, valamint Cueli tábornokét, aki ezt a napot 
választotta ki arra, hogy meglátogassa foglyát. Skorzeny ezután a következő 


zzz 


problémán kezdett tűnődni - azon, hogyan szökhetnének meg. 


Most már a drótkötélpálya mindkét végét elfoglalták, Skorzeny azonban 
nem merte megkockáztatni, hogy műúton hagyják el a terepet. Odalenn a 
völgyben az olaszok túlerőben vannak az ő kis csapatával szemben. A Dúcéi 
légi úton kell elszállítani, ahogyan ők érkeztek. 


Az akció kezdete előtt három variációt dolgoztak ki: a német ejtőernyősök 
elfoglalják a közeli Aguila repülőterét, és addig tartják megszállva, amíg 
Rómából megérkezik a három gép, amely elszállítja az olasz vezért. Igaz 
ugyan, hogy sikeresen végrehajtották a támadást, és az ejtőernyősök 
irányították Aguilát, de Skorzeny rádiósai minden próbálkozásuk ellenére sem 
tudtak kapcsolatba lépni Rómával. 


A második alternatívát az jelentette, ha egy könnyű repülőgép száll le a 
szálloda mögötti fennsíkon, és közvetlenül onnan szállítja el Mussolinit. Ez 
azonban kockázatos vállalkozásnak tűnt, nem is sikerült kivitelezniük. A gép 
futóműve leszállás közben megsérült, így nem tudott újra felszállni. Csupán 
Gerlach kapitány Storch megfigyelő repülőgépe maradt, amely jelenleg is a 
fejük fölött keringett. Gerlach Student tábornok magánpilótája volt, igen 
tapasztalt repülős; ha valaki képes elvinni őket onnan, akkor ő az. Skorzeny 
utasította Gerlachot, hogy szálljon le, amit a pilóta meg is tett, de amikor 
megtudta, hogy Skorzeny azt akarja, hogy Mussolinivel a fedélzetén szálljon 
fel újra, elfehéredett az arca. Őrültségnek tartotta, hogy Mussolini és 
Skorzeny egyenként 100 kg súlyával terhelje meg a gépet, ezért 
visszautasította a kérést. 


Skorzeny félrevonta, és határozott hangon közölte Gerlachhal, nem 
bízhatja másra Mussolinit, hisz ha bármi történik vele, egyedül őt, Skorzenyt 
terheli a felelősség. 


Gerlach végül beadta a derekát. Skorzeny megadta utolsó utasításait Radl 
kapitánynak és Mors őrnagynak, majd beült a gépbe, a pilóta mögé. Mussolini 
nagy fekete felöltőben és széles karimájú kalapban kuporgott a lábánál. 


Gerlach indított, a tizenkét férfi pedig a repülőbe kapaszkodott, és lábukat 
a földnek feszítették, míg Gerlach maximális fordulatszámra pörgette fel a 
motort. A szél a hajukba kapott, és terepszínű ruhájukat szorosan a testükre 
simította. Szinte elviselhetetlenné vált a zaj. Gerlach még mindig nem engedte 
le magasba emelt kezét, amellyel jelet adott nekik, hogy elengedhetik a gépet. 


A tizenkét kommandós minden erejét megfeszítve tartotta a Storchot, a piszok 
és a por szürke felhőbe takarta őket. 


Gerlach végre leengedte a kezét. A férfiak elengedték a repülőt: az kilőtt, 
kereke sziklának ütközött, és megzökkent. Skorzeny kétségbeesetten feszítette 
testét a legközelebbi merevítőnek. Mussolini arca, ha lehet, még sápadtabb 
lett. Skorzenynek hirtelen eszébe jutott, hogy a Duce egyszersmind pilóta is, 
és nagyon is jól meg tudja ítélni, mennyi az esélyük arra, hogy felszálljanak a 
fennsíkról. Még egy zökkenés. Skorzeny ismét az acélmerevítőnek feszítette 
testét. Döcögősen haladtak előre. Soha nem fognak már felszállni? 


Hirtelen mély szurdok bukkant fel előttük. Mussolini ösztönösen behunyta 
a szemét, Gerlach azonban biztos volt a dolgában. A kis gép a szakadék 
széléhez ért, és zuhanni kezdett, de néhány másodperc múlva Gerlach 
tökéletes szakértelemmel a levegőbe emelte az orrát. Sikerült.. 


Az immár szabad Benito Mussolini néhány óra múlva Bécsben volt, és bár 
erről nem volt tudomása, újabb rabság várt rá. 


5.fejezet 
Doctor Wolf közbelép 


Ottó Skorzeny nem volt mentes a hiúságtól. Talán azért ragaszkodott 
hozzá, hogy Gerlach kapitánnyal tartson, mert tudta, mekkora publicitást kap 
majd Mussolini kiszabadítása. Hiába sejtette azonban, hogy akciója milyen 
drámai tett volt, nem számított rá, hogy ilyen óriási figyelmet szentelnek a 
dolognak. Alighogy belépett a bécsi Imperial Hotelbe, ahol Mussolini 
kimerültén ágyba dőlt, máris elárasztották a gratulációk. 


Rögtön azután, hogy Himmler befejezte teleftonbeszélgetését, egy ezredes 
lépett Skorzeny szobájába, levette nyakából a Vaskereszt Lovagkeresztjét, és 
Skorzeny nyakába akasztotta. 


- A Führer utasítása - mondta. Első ízben történt meg, hogy a 
legnagyobb elismerésnek számító német kitüntetést ugyanazon a napon ítélték 
oda a díjazottnak, mint amelyik napon megszolgálta. Skorzeny épp hogy csak 
felocsúdott meglepetéséből, amikor ismét megszólalt a telefon. A Führer volt 
az. 


- Ön ma - mondta kelet-poroszországi főhadiszállásáról olyan 
küldetést hajtott végre, amellyel bevonult a történelembe: visszaadta az én 
drága barátomat, Mussolinit. Ezért a tettéért a Lovagkeresztet adományoztam 
önnek, valamint előléptettem a Waffen SS Sturmbannführerévé. 


Ezután Göring vette át a telefont, és ő is gratulált. Göringet Keitel 
tábornagy követte. Mintha az egész vezérkar csak arra várt volna, hogy 
személyesen beszélhessen a nap hősével. 


Az ünnepségeknek, kitüntetéseknek és díj átadási ceremóniáknak nem 
akart vége szakadni. Göring külön vonatán Bécsbe utazott, és a légierő Arany 
medáljával tüntette ki Skorzenyt (névlegesen Göring volt az ejtőernyősök 
parancsnoka). Mussolini a Száz Muskétás Érdemrendet adományozta 
megmentőjének. A berlini sportpalotában nagyszabású gyűlést rendeztek a 
tiszteletére, ahol a kiszabadítási akció többi résztvevőjének már ő adhatta át a 
kitüntetéseket. A Prominenz kezét-lábát törte, hogy meghívhassa otthonába a 
kommandó tagjait. Ribbentrop, Bormann, Goebbels, sőt maga Hitler is arra 
kérték a kommandósokat, tiszteljék meg jelenlétükkel baráti összejöveteleiket. 
Ottó Skorzeny jó úton járt ahhoz, hogy magas helyet foglaljon el a társadalmi 
ranglétrán. 


Skorzeny akaratlanul is megmutatta a világnak, hogy másképpen is lehet 
hadat viselni. 1941-ben ugyan a britek is megkísérelték elrabolni és megölni 
Rommel tábornokot a Nyugatisivatagban, de nem jártak eredménnyel; 
Skorzeny viszont sikeresen hajtotta végre kommandóakcióját. Sokat tapasztalt 
tisztek voltak kénytelenek elismerni, hogy a volt bécsi mérnök új dimenzióval 
gazdagította a modern hadviselést: a fegyveres konfliktusok tárházát olyan 
gengsztermódszerekkel bővítette, mint például az orgyilkosság vagy az 
emberrablás, amely esetekben az egyetlen, meghatározó ember , elintézése" 
sokkal hatékonyabb, mint egy egész hadsereg likvidálása. Winston Churchill 
hamar felismerte annak fontosságát, hogy Skorzeny ilyen merész és drámai 
módon szöktette meg Mussolinit. Miután beszédében részletesen beszámolt az 
alsóháznak a szöktetésről, kijelentette: 


- E vakmerő, nagy erőkkel végrehajtott akció is bizonyítja, milyen tág 
lehetőségek vannak a modern hadviselésben. 


Ugyanabban az évben két fiatal brit kommandós elrabolt egy német 
tábornokot Krétán, majd a szövetséges vonalakhoz csempészték, hasonló 
módon ahhoz, ahogyan Skorzeny hajtotta végre akcióját: világosan jelezve 
ezzel, hogy Churchill gyorsan megtanulta Skorzeny leckéjét, és hatékonyan 
tudta alkalmazni. 


A német kommandó parancsnok azonban már nagyon nehezen viselte 
Berlinben a társaság kedvence szerepet. Vissza akart térni az embereihez. De 
mielőtt Hitler engedélyezte volna parancsnokának az eltávozást, megadta neki 
azt a jutalmat, amire Skorzeny már régóta áhítozott: különleges engedélyt 
arra, hogy zászlóaljat állítson fel minden fronton, ahol a német hadsereg 
harcolt. 


Skorzeny köszönetét mondott Führerének, de volt annyira bátor, hogy azt 
is megkérdezze: honnan vegyen embereket. Jodl azt mondta, a 
Brandenburgból, amely most már hadosztályi státust kapott, s amelynek 
embereivel Skorzeny nagyon elégedett volt, főleg az arisztokrata származású 
Adrián von Fölkersam kapitánnyal, aki a németen kívül franciául, angolul és 
oroszul is beszélt, és hamarosan Skorzeny törzsfőnöke lett. 


Skorzeny Friedenthalban hamarosan újabb terveken törte a fejét. Egy időre 
Franciaországba küldték, azzal a megbízással, hogy fogja el a francia nemzeti 
hőst és államfőt, Pétain marsallt. Pétain és kormánya Vichyben sokáig 
semlegesek maradtak a szövetségesek és a németek konfliktusában. Most, 
1943-ban, Németország sorozatos vereségeinek fényében úgy tűnt, hogy a 
szövetségesekhez fog csatlakozni. Skorzeny feladata volt biztosítani, hogy ha 
ez valóban megtörténik, a marsall ne hagyhassa el Franciaországot. A Pétain- 
akciót azonban lefújták, mert az I. világháborús , verduni hőst" megvádolták 
mint árulót. 

Alig oldódott meg a francia válság, Skorzeny máris Jugoszláviába sietett. 
Parancsa a következőképpen szólt: , Fogja el Tito marsallt - élve vagy halva!" 


Skorzenynek nagyon is ínyére volt ez a megbízatás. Már régóta érdekelte őt a 
partizánvezér, és úgy érezte, ha sikerülne teljesítenie ezt a feladatot, akkor 
jelentős mértékben hozzájárulhatna a háború sikeres befejezéséhez. Ráadásul 
Tito partizánjai miatt német csapatok ezreinek kellett Jugoszláviában 
tartózkodnia, pedig máshol, főként Oroszországban, nagyobb szükség lett 
volna rájuk. 


A Tito-akció azonban kudarcra volt ítélve, annak ellenére, hogy Skorzeny 
az életét kockáztatta, amikor egy szál géppisztoly és két őrmester 
társaságában — hatolt keresztül a partizánok területén. Az egyik 
hadtestparancsnok megtagadta az együttműködést Skorzeny tisztjeivel, és 
nagyarányú támadást indított Tito főhadiszállása ellen, ejtőernyősök és 
vitorlázórepülőkkel a helyszínre szállított katonák segítségével - mint Gran 
Sasso esetében. Tito megmenekült, és a háború után a jugoszláv állam 
köztiszteletben álló vezetője lett. Skorzeny csalódottan tért vissza 
főhadiszállására. 


1944 szeptember 10-én berendelték a Wolfsschanzébdi. Miután egy 
fárasztó napon át csak eligazításokat kapott, megkérték, hogy maradjon ott 
estére Hitler baráti összejövetelén. Keitel, Jodl, Himmler, Ribbentrop és Hitler 
többi bizalmas barátja társaságában kényelmesen elhelyezkedett egy 
karosszékben, és figyelmesen hallgatta, ahogy a Führer beszél a keleti fronton 
uralkodó helyzetről. 


Hitler " végül — Németország — legnagyobb keleti  szövetségeséről, 
Magyarországról szólt. 


- . Információink szerint - mondta az egybegyűlteknek -, a magyar 
kormányzó, Horthy admirális fel akarja venni a kapcsolatot az ellenséggel, 
hogy különbékét kérjen Magyarország számára. Ezzel elveszítenénk 
hadseregeinket . [Magyarországon]. Horthy nem csupán a nyugati 
szövetségesekkel óhajt tárgyalni, hanem az oroszokkal is. 


A bejelentést döbbent csend fogadta. 
Hitler egyenesen kommandó parancsnokára nézett. 


- Nos, Skorzeny, abban az esetben, ha a kormányzó nem tartaná be 
ígéreteit, önnek kell előkészíteni a Várhegy elfoglalását [ezen a helyen állt 
Horthy házal. 


Skorzeny arra a térképre gondolt, amelyet aznap látott, és amelyen kis 
zászlók jelezték az orosz hadsereg hadosztályainak számát a Kárpátokban. Ha 
Horthy megadja magát, az a 120 szovjet hadosztály, összesen egymillió 
emberével, ízekre szedné a keleten harcoló német csapatokat. Ha pedig 
megindulnak az oroszok, talán már semmi sem lesz képes megállítani őket. 


Hitler tovább beszélt: 


- A vezérkar ejtőernyős akcióra gondol... azonnal hozzá kell látnia az 
előkészületekhez, mivel a hadtest vezérkara szervezés alatt áll. Most pedig, 


hogy semmiféle nehézség ne akadályozza tervei megvalósulását, különleges 
hatalommal ruházom fel önt. 


Ezután Hitler főhadiszállásának , agytrösztje" következett: a ravasz Jodl 
tábornok, aki sokkal intelligensebb volt a nehézfejű Keitel tábornagynál, a 
Wolfsschanze főparancsnokánál. Felvázolta azokat az erőket, amelyek 
Skorzeny rendelkezésére állnak majd. Kap egy század vitorlázórepülőt, két 
ejtőernyős-zászlóaljat, valamint egy kemény, harcedzett, fanatikus fiatal 
tisztjelöltekből álló elit alakulatot. Ezenkívül Skorzeny magánhasználatára 
egy speciális repülőgépet is rendelkezésére bocsátanak Hitler speciális 
repülőrajából. 

Átnyújtottak neki egy különleges felhatalmazást, amelyet a Német 
Birodalom jelképe, egy arany sas díszített. Az iratot maga Hitler írta alá; 
elbúcsúzott Skorzenytől, és jelentőségteljesen emlékeztette: 


- Skorzeny, számítok magára. 


Skorzeny megfeledkezett a nyugati szövetségek miatti aggodalmáról, akik 
szinte  megállíthatatlanul közeledtek a birodalom  határaihoz, s a 
, megtorlófegyverekkel?" - V-I- esekkel és "V-2- esekkel - kapcsolatos 
reményeiről is, amelyek megmenthetik 


Németországot, abban az esetben, ha elegendő mennyiségben állnak 
rendelkezésre. Most végre kedvére való feladatot kapott. Horthy admirális 
elrablása a Gran Sassó-i akció megismétlését jelentheti. 


Néhány nap múlva egy bizonyos dr. Wolf érkezett Budapestre Kölnből. 
Civil ruhát viselt, kezében kissé megviselt bedekkert tartott. Szerény 
szállodában vett ki magának szobát, távol a magyar fővárosban állomásozó 
német tisztek által sűrűn látogatott helyektől, majd - turistaként - a Várhegyre 
ment, hogy , körülnézzen". Természetesen Ottó Skorzeny volt, álnéven. A 
Várhegy tanulmányozásával egy időben igyekezett minél többet megtudni 
Horthyról és szokásairól. A tőlük kapott információk gyakran ellentmondtak 
egymásnak, de mindnyájan egyetértettek abban, hogy az idősödő Horthy 
egyre inkább fiatalabb fia, Miklós hatása alá kerül. Ő volt a fenegyerek a 
családban, vad partijairól és életviteléről hírhedt, aki ettől függetlenül apja 
szeme fénye volt, mióta a nagyobb fiú, István, pilótaként meghalt a keleti 


fronton, Oroszországban. 


Skorzeny azt is megtudta, hogy Miklós már tárgyalásokat kezdett Tito 
jugoszláv partizánvezér képviselőivel, és megegyeztek abban, hogy a 
magyarok megadják magukat az oroszoknak, akiknek Tito volt a képviselője. 
Skorzeny úgy döntött, a helyi Gestapo segítségét veszi igénybe az arany ifjú 
elrablásához, amire tervei szerint akkor kerül majd sor, amikor legközelebb 
tárgyal a jugoszláv ügynökökkel. Ezzel kezdetét vette a Mikiegér akció. 


1944 október 15-én, vasárnap a fiatal Horthy beleegyezett, hogy a Duna 
közelében álló házának első emeleti irodájában fogadja a jugoszlávokat. A 


németek azonnal tervezgetni kezdték, hogyan foglalják el a ház felső szintjét, 
és amikor már öt perce folyik a tárgyalás, betörnek, Skorzeny és emberei 
pedig eközben kívülről közelítik meg az összeesküvőket. 


Csöndes őszi vasárnap reggel volt, amikor dr. Wolf kocsival a térre hajtott, 
amely teljesen üres volt, leszámítva az épület előtt parkoló két magyar 
teherautót. Kissé távolabb egy ponyvával letakart katonai teherautó állt, 
valamint egy személygépkocsi, Horthy autója. 


Megállt vele szemben, kinyitotta a motorháztetőt, és úgy tett, mintha a 
motorral babrálna. Valaki félrehúzta a teherautó ponyváját, Skorzeny pedig 
három katonát vett észre, akik egy géppuska mögött kuporogtak. A magyarok 
tehát mindenre felkészültek. 


De Skorzeny is. Néhány másodperc múlva két német Feldgendarm - 
katonai csendőr - jelent meg. Hirtelen elvesztették látszólagos 
közömbösségüket. Mielőtt még bárki megállíthatta volna őket, betörtek az 
épületbe. A magyarok azonnal reagáltak: félrerántották a ponyvát, és tüzet 
nyitottak. Az egyik német rendőr összeesett. Skorzeny a kocsija mögé 
vonszolta. A golyók úgy kopogtak a kasznin, mint záporeső a bádogtetőn. 
Kezdetét vette a harc. 


A közeli parkban lézengő néhány magyar katona azonnal a térre sietett, 
majd csatlakoztak a teherautóban lévő bajtársaikhoz. Skorzeny is kapott 
erősítést. Sofőrjét comblövés érte, miközben feléje szaladt, és a földön 
csúszva ért oda parancsnokához. Skorzenynek nem volt sok szerencséje az 
egyenlőtlen utcai küzdelemben; a magyarok géppuskával is rendelkeztek, 
Skorzeny embereinél viszont csak pisztoly volt. Épp ideje volt, hogy Von 
Fölkersam kapitány a megmentésükre érkezzen. Skorzeny három éleset 
fütyült a sípján. A balti arisztokrata azonnal akcióba lépett, és embereivel 


együtt a térre özönlöttek. 


A német erősítés látványától a magyaroknak azonnal inukba szállt a 
bátorságuk. Elmenekültek a teherautóból, de nem az összeesküvők házába 
futottak. Skorzeny számára ez jót jelentett. Emberei élén a ház felé rohant, 
miközben kézigránátokat dobtak el. A magyarok téglával, valamint 
márványlapokkal és betondarabokkal viszonozták a támadást a tetőről. A 
szokatlan lövedékek azonban nem állíthatták meg a támadókat. Behatoltak a 
házba, és látták, hogy a felső szintre csempészett németek már el is fogták a 
fiatal Horthyt, és pisztolyt szegeznek rá. A kormányzó kedvenc fia azonban 
nem fogadta nyugodtan fogságba ejtését. Dühösen hadonászott, és éppen apja 
borzalmas bosszújával fenyegetőzött, amikor Skorzeny belépett a szobába. 


A nagydarab osztrák nem volt olyan hangulatban, hogy eltűrje az ifjú 
világfi ostoba hisztériázását. Tekintete a virágmintás szőnyegre esett. Nem 
messze tőle egy függönyzsinór - vastag rojt - függött az ablakról. Skorzeny 
azonnal utasítást adott. Az ifjú Horthyt késlekedés nélkül földre rántották. 
Miközben hiábavalóan küzdött, a szőnyegbe csavarták. A következő 


pillanatban már össze is kötötték a függönyzsinórral. 
- Vigyék a reptérre - parancsolta Skorzeny -, nemsokára én is megyek. 


Megvárta, amíg Horthy barátját, Bornemisszát hasonló módon 
begöngyölték, és ki vitték a teherautóhoz, majd Von Fölkersam kapitányhoz 
fordult, és így szólt: 


- Ne legyen több lövöldözés, megértette? - A fiatal tiszt bólintott. 


Az egész akció nem egészen tíz percet vett igénybe. Nyitva maradt még 
azonban a kérdés, vajon az idős admirális hogyan fogadja majd fia elrablását? 
Vajon a merész akció a kívánt eredménnyel jár, vagyis Horthy továbbra is 
Németország oldalán harcol? 


A német főhadiszállásként szolgáló szállodában Skorzeny türelmetlenül 
várta a magyarok reagálásáról szóló híreket. Nehezen teltek az órák. 
Telefonhívás érkezett a német követségről, hogy Horthy várhegyi rezidenciája 
teljesen el van zárva a külvilágtól; az utakat elbarikádozták, és állig 
felfegyverzett katonák őrzik. A magyarok még aknákat is leraktak a Horthy 
palotájához vezető utakon. 


A budapesti rádió megszakította adását, és megkérte a lakosságot, hogy 
maradjon a készülék mellett, mert a kormányzónak fontos bejelentése van. 
Pontosan két óra volt ekkor. 


Az idősödő tengerész a hajdani német szövetséges elleni dühödt 
kirohanással kezdte szónoklatát. A németek elvesztették a háborút, jelentette 
ki határozottan, Magyarországnak pedig döntenie kellett. Ő úgy határozott, 
hogy békét köt az oroszokkal. Úgy vélte, ha nyilvánosan megteszi ezt a 
bejelentést, azzal egyidejűleg ideiglenes fegyverszünetet köt az egyre 
közeledő Vörös Hadsereggel. Azonnal megszűnnének az oroszok és a 
magyarok közötti ellenségeskedések. 


A merész emberrablási terv tehát megbukott. 


A csalódott Skorzenyt az a hír rázta fel lehangoltságából, hogy a 
kormányzó tipikus magyar gondatlanságból elfelejtette hivatalosan is 
értesíteni csapatait arról, hogy ne harcoljanak tovább; a katonák csak annyit 
tudtak, amiről a rádión keresztül értesültek. Éppen ezért vonakodva tették le a 
fegyvert, és nem akarták hagyni, hogy az oroszok előretörjenek állásaikhoz. 
Talán még van rá mód, hogy megmentsék a helyzetet? 


Bach-Zelewski SS-tábornok (nagydarab, brutális katona) egy hatalmas, 
229 mm-es mozsárágyúval akarta lerombolni a Várhegyet, amellyel az 
oroszországi hadjárat elején porig rombolta Szevasztopolt. Skorzeny azonban 
meggyőzte, hogy egy ilyen támadás után minden arra irányuló remény 
szertefoszlana, hogy még létrejöhet a német-magyar megállapodás. A két SS- 
tiszt némi megbeszélés után egyetértett abban, hogy a 22. §5- 
páncéloshadosztályból von kordont a Várhegy körül. Ezután kezdetét veszi a 
Panzerfaust akció. 


A Panzerfaust a Várhegy megrohamozásának terve volt. Ez az akció is 
jellemző Skorzenyre. A 22. hadosztály lassú elrendeződése a hegy környékén 
jelzi majd a csapdába esett magyaroknak, hogy a németek hosszadalmas 
ostromot terveznek, Skorze- ny legalábbis ezt remélte. Hajnalban néhány 
kisebb támadást intéznek majd a magyarok ellen, hogy eltereljék a 
figyelmüket. Skorzeny eközben az egyik főúton haladva áthatol a magyarok 
védvonalán. Azután akcióba lép. 


A német törzskari tisztek kétkedőn ingatták a fejüket. Kockázatosnak 
ítélték a tervet. Az elterelő támadásokat a Várhegy meredek oldalán kell 
indítani, ahol a magyarok  beásták magukat; komoly veszteséget 
szenvedhetnek el. A fő kifogásuk azonban az ellen merült fel, hogy Skorzeny 
járművekkel akart a magyarok állásaihoz hajtani. Ha a magyarok oldalról 
támadják meg védtelen embereit - egyetlen géppuska is elég hozzá -, akkor 
mind egy szálig lemészárolják őket. Skorzeny ennek ellenére ragaszkodott 
hozzá, hogy az ő elképzelései alapján hajtsák végre a tervet. 


Ugyanaznap este egy magyar tábornok jelent meg a német főhadiszálláson. 
Tiltakozott az ellen, hogy SS-hadosztály vette körül a Várhegyet. Mi a 
németek szándéka? Talán katonai akciót terveznek szövetségeseik ellen? 


A németek azzal vágtak vissza, hogy megkérdezték, német diplomaták 
miért vannak bezárva várhegyi otthonaikba; velük mi a szándéka a 
magyaroknak? 


A tábornok elpirult. Skorzeny ezt annak jeleként értékelte, hogy a férfi 
szégyelli magát az oroszoknak tett békeajánlat miatt. Skorzeny gyorsan 
kihasználta pillanatnyi előnyét, és javasolta, szedesse fel az akadályokat és az 
aknákat a német követséghez vezető Bécsi útról. A tábornok azt ígérte, 
megnézi, mit tehet. Hajnali két óra volt ekkor. 


Háromkor Skorzeny elfoglalta helyét emberei élén. Koromsötét volt; 
fogalmuk sem lehetett róla, hogy a magyarok eltávolították-e az aknákat a 
Bécsi útról, arról az útról, amelyet Skorzeny merész rohama helyszínének 
választott. Tisztjeinek és altisztjeinek azt mondta, csak akkor lőjenek, ha 
feltétlenül szükséges. Az volt a feladatuk, hogy tűzharc nélkül jussanak el a 
magyar állásokhoz. Végül is, ahogy embereinek is mondta: 


- A magyar katonák nem ellenségeink. Ez legyen a mottónk. 


Fél hatkor, amikor a hajnal piszkosfehérre színezte az égboltot, elindult a 
hosszú járműoszlop. Skorzeny vezette a csapatot katonai Volkswagenjén; 
mögötte négy harckocsi következett, majd egy csapat Góliát tank (kis méretű, 
távvezérlésű jármű, tele nagy erejű robbanóanyaggal), végül rengeteg 
teherautó, megrakodva gyalogoskatonákkal. Harminc perc múlva már ott is 
voltak a kiindulópontnál. Maradt néhány szabad percük, Skorzeny ezért 
odasétált Von Fölkersamhoz, aki a Gran Sassó-i akcióban részt vett öt régi baj 
társával együtt alkotja majd a támadó csapatot. A férfiak szinte roskadoztak a 


géppisztolyok és a nyeles kézigránátok súlya alatt. Kissé aggódtak a magyar 


páncélosalakulatok reakciója miatt, amelyekről tudták, hogy fent vannak a 
hegyen, de bíztak magukban és természetesen a sikerben is. 


Hat óra előtt egy perccel Skorzeny leengedte a karját, jelezvén, hogy 
indulhatnak. A katonák visszasiettek járműveikhez, majd felberregtek a 
motorok, durván belehasítva a reggeli csöndbe és nyugalomba. A tankok 
vastag kék dízelfüstöt okádva, zörögve megindultak előre. Kezdetét vette a 
Panzerfaust akciót. 


Skorzeny megnyalta száraz ajkát, ahogy a német követség felé vezető 
Bécsi útra hajtottak. Vajon eltávolították az aknákat? Minden pillanatban 
várta a robbanást, amely véget vet életének. Megfeszült a teste. Ötven méter... 
száz... százötven. Semmi sem történt. A magyarok felszedték az aknákat! 


Odaértek a Bécsi kapuhoz. Skorzeny mögött a tankok óránkénti 30 
kilométer/órás sebességgel kaptattak az emelkedőn. Jól haladtak a dolgok. 
Őrszemek léptek elő az árnyékból. Skorzeny vidáman integetett nekik. Az 
őrszemek vigyázzba álltak. Nem kaptak rá parancsot, hogy állítsák meg a 
németeket. Skorzeny mögött a tankok parancsnokai szalutáltak nyitott 
páncéltornyukból. A magyarok továbbengedték őket. Az első akadályon 
túljutottak. 


Valahol messze robbanások hallatszottak. Skorzeny azonban nem hagyta, 
hogy bármi is elterelje a figyelmét. A német követséghez közeledtek, amely 
mögött az út egyenesen, nem túl meredeken Horthy palotájához vezetett. 
Skorzeny könyökével oldalba bökte a sofőrt, aki keményen a gázra lépett. A 
Volkswagen előreszáguldott, majd a menetoszlop többi járműve is az elöl 
haladóhoz igazította sebességét. A járművek fele a Horthy palotájához vezető 
másik útra fordult; a Várhegy visszhangzott a tankok és katonai járművek 
dübörgésétől. Skorzeny tudta, hogy mostanra már az egész magyar helyőrség 
ébren van, és nem kerülheti el a harcot, de továbbhaladt. 


Hirtelen három magyar tank bukkant elő. Amikor parancsnokaik 
észrevették a német támadóerőt, nyilván belátták, hogy a józan megfontolás itt 
többet ér az oktalan merészségnél. Az első tank felemelte hosszú ágyúját, 
jelezvén, hogy nem kíván lőni, Skorzeny dzsipje pedig elszáguldott mellette. 
Hirtelen a földtől egyméternyire sorompó bukkant fel előttük. A fékek 
sivítottak, ahogy a sofőr félrekapta a kormányt, Skorzeny pedig jelzett a 
mögöttük haladó Tigrisnek. A tank nem tétovázott: teljes sebességgel 
nekirontott a sorompónak, és közel hetventonnás fémtömegével porig 
rombolta azt. A sorompó megadta magát, a Tigris továbbhaladt - a következő 
pillanatban pedig hat páncéltörő löveggel kellett szembenéznie. 


Skorzeny nem várta meg a Tigris parancsnokának döntését. Villámgyorsan 
kiugrott a Volkswagenből, majd berohant a legközelebbi ajtón. Fölkersam 
rohamcsapata szorosan követte. Riadót fújtak. Egy magyar ezredes sietett elő, 
kezében pisztollyal. 


Von Fölkersam kiütötte a fegyvert a kezéből, majd tovább rohantak. 


Újabb magyar tiszt bukkant elő az árnyékból. 


- Azonnal vezessenek a Várhegy parancsnokához! - zihálta Skorzeny, 
próbálván rászedni a férfit. 


Bevált a csel. A tiszt engedelmesen Skorzenyhez futott, és mutatta az 
irányt. Vörös szőnyeggel borított helyiségen haladtak át, majd lépcsőn mentek 
fel. A magyar tiszt jelezte, hogy jobbra kell fordulniuk. Skorzeny utasította 

embereit, hogy vegyenek fel védekezőállást, ő pedig egyedül előreindult. 


A tiszt egy ajtóra mutatott. Skorzeny kinyitotta. Egy katona feküdt az 
asztalon a nyitott ablak előtt géppuskájával, és az udvart lőtte. Skorzeny gyors 
parancsot adott. Holzer őrmester sietett el mellette, megfogta a géppuskát, 
kivette a meglepett katona kezéből, és kidobta az ablakon. A döbbent magyar 
leesett az asztalról, és tehetetlenül feküdt a töltényhüvellyel teleszórt padlón. 


Skorzeny észrevett egy másik ajtót. Bekopogott. Egy magyar vezérőrnagy 
nyitotta ki. 


- Ön a Várhegy parancsnoka? - kérdezte Skorzeny, majd meg sem 
várva a választ, határozottan azt mondta: - Követelem, hogy szüntessék be az 
ellenállást! Ön lesz a felelős a további vérontásért. Azonnali döntést kérek. 


A bejelentést követő pillanatnyi csendben magányos lövéseket lehetett 
hallani, és az elavult magyar géppuskák idegesítő hangját. 


- Lássa be - sürgette Skorzeny -, hogy fölösleges minden ellenállás. 
Már elfoglaltam a várat. - Skorzeny arra számított, hogy emberei másik 
csapata Hunke kapitány vezetése alatt már elfoglalta a környék stratégiailag 
fontos pontjait. A következő pillanatban, mintha csak megérezte volna 
Skorzeny gondolatait, megjelent Hunke kapitány, és jelentette: 


- Az udvart és a fő bejáratokat harc nélkül elfoglaltuk. További 
utasítást kérek! 


A férfi megjelenése megtette a kellő hatást. A vezérőrnagy lassan, idegesen 
a következőket mondta németül: 


- Átadom önöknek a Várhegyet, és azonnali tűzszünetet rendelek el. - 
Skorzeny és a tiszt kezet ráztak, majd a vezérőrnagy elindult, hogy 
intézkedjen. 


Skorzeny a másik szobába ment, ahol magyar tisztek voltak. Mielőtt még 
magukhoz tértek volna meglepetésükből, Skorzeny kinevezett közülük kettőt, 
két őrnagyot, összekötő tisztjévé. Nekik kellett irányítaniuk saját embereik 
fegyverletételét: Skorzeny nem akarta megalázni a magyarokat. Szerette 
volna, ha a magyarok továbbra is Németország szövetségesei maradnak, és 
tovább folytatják a harcot Németország oldalán. 


Megkérte a tiszteket, hogy menjenek vele a koronázási terembe, ahol 
németül szólt hozzájuk. Első beszéde volt ez, ilyen hallgatóság előtt, ilyen 
szokatlan körülmények között; Skorzeny érezte, beszélnie kell. Ennyivel 


tartozik a magyaroknak és az alkalomnak is. Lenyűgöző beszédstílusa most 
sem hagyta cserben. 


- Szeretném emlékeztetni önöket - mondta -, hogy a magyarok 
évszázadokon át az osztrákok szövetségesei voltak. Semmi értelme, hogy 
nehezítsük a helyzetünket... egy új Európát szeretnénk. De ez csak akkor jöhet 
létre, ha Németország győz. 


Skorzeny így emlékszik erre vissza: , Osztrák akcentusom nyilvánvalóan 


22. 


nagyban erősítette szavaim hatását: ezt éreztem a kézszorításokban is." 


A Panzerfaust akció kevesebb mint húsz német emberveszteséggel 
sikeresen véget ért. Horthyt különvonaton szállították Németországba, mint , a 
Führer vendégét", és szinte rögtön ezután bejelentették lemondását. Szálasi 
lépett a helyére, aki német szimpatizáns lévén, azonnal semmissé nyilvánította 
a fegyverszüneti nyilatkozatot. 


Skorzeny eközben kialakította rezidenciáját a palotában, és élvezte 
, Franciaország királyának" életét, ahogy azt a németek mondják. Aznap este 
abban a barokk fürdőkádban fürdött, amelyet valaha Ferenc József osztrák- 
magyar császár és király használt. Megérdemelt jutalom volt ez, egy olyan 
férfi számára, aki a háború folytatására kényszerítette Magyarországot. A 
háború fennmaradó kilenc hónapjában a magyar hadsereg hűségesen harcolt 
német szövetségese oldalán. 


6.fejezet 
A Greif akció 


1944 október 21-ének délutánján Ottó Skorzeny azt a parancsot kapta, 
hogy tegyen jelentést Hitler főhadiszállásán, a Wolfsschanzén. 


Hitler, akinek állapota a júliusi bombamerénylet, valamint a mértéktelen 
gyógyszerszedés miatt egyre súlyosbodott, széles mosollyal üdvözölte tisztjét. 
Határozottan rázott kezet szeretett kommandósával. 


- Remek munka volt, Skorzeny - mondta. - Üljön le, és mondjon el 
nekem mindent a Mikiegér akcióról. 


Skorzeny részletesen elmesélte a történteket. A Führer nevetett, amikor 
Skorzeny előadta, hogyan göngyölte be a szőnyegbe az ellenkező fiatal 
Horthyt. Amikor elbeszélése végére ért, felállt, hogy induljon. 


A Führer azonban megállította. 


- Maradjon még egy kicsit - mondta, miközben arcára kiült régi 
lelkesedése. - Most megkapja tőlem élete legfontosabb feladatát. Németország 
decemberben nagyszabású offenzívát indít. A birodalom sorsa függhet tőle. 


Hitler túláradó lelkesedéssel magyarázta, hogy a szövetségesek úgy 
gondolják, Németország , bűzlő tetem" csupán. Egyáltalán nem számítanak 
támadásra. Csupán azért nyerték meg a normandiai csatát, mert abszolút légi 
fölénnyel rendelkeztek. De ez most meg fog változni. Hitler új, nyugati 
offenzívájához olyan időpontot választott, amikor az időjárás, a felhős 
égbolttal és aköddel Németországnak kedvez. Hitler még hozzátette: 


- Kétezer sugárhajtású vadászgépet vetünk be, amelyeket erre a 
támadásra tartalékoltunk. 


Hitler lényegében azért akarta megindítani ezt az offenzívát, hogy 
megelőzze egy nagy létszámú francia haderő felállítását, illetve hogy 
megakadályozza a szövetségesek előretörését a Rajnához. Arra számított, ha 
az Ardennekben indít támadást, könnyebben előretörhet a Meuse folyóig. 
Tankjai éket vágnak az angol-amerikai hadseregek között, és elfoglalják 
Antwerpent, a szövetségesek fő utánpótlási bázisát a kontinensen. A briteknek 
ezenfelül nagyon hosszú idejébe telne, hogy pótolják emberveszteségüket; 
már így is utánpótláskészletük legvégén jártak. Talán, tűnődött Hitler, ha 
elhalasztanák az angol-amerikai offenzívát, a nyugati szövetségesek 
konfliktusba kerülnének az oroszokkal; Görögországban már eddig is 
tapasztalhatóak voltak az egyre növekvő feszültség jelei. 


Hitler végül az új nyugati offenzíva átfogó stratégiai és politikai céljairól 
beszélt: 

- Ön és az egységei nagyon fontos szerepet játszanak ebben az 
offenzívában. Előőrsként el kell foglalniuk egy vagy több hidat a Meuse 
folyón, Liége és Namur között. Brit vagy amerikai egyenruhában hajtják 
végre a támadást. Az ellenség már élt ezzel az eljárással. Néhány napja 
kaptam a hírt, hogy német egyenruhát viselő amerikaiak hajtottak végre 
kommandó akciót Aachenben. 


Hitler néhány pillanatra elhallgatott,  Skorzeny pedig próbálta 
megemészteni a hallott információt, és jegyzetfüzet vagy térkép segédlete 
nélkül megjegyezni a földrajzi adatokat. 


- Tudom, hogy ön mindent megtesz - folytatta Hitler. - Ez a tervünk 
azonban a legfontosabb az eddigiek közül. Teljes titoktartást kérek öntől. 
Csak néhány ember tudhat róla. A csapatainak mondja azt, hogy nagyarányú 
támadást vár a Köln és Bonn közötti területen. 


Skorzeny bólintott, majd így szólt: 
2 De rövid az időnk, és nekem más feladataim is vannak. 
Hitler először nem válaszolt, majd azt mondta: 


- Igen, tudom, hogy rövid az idő. De azt is tudom, hogy ön mindent 
megtesz. Az offenzíva idejére helyettest küldök az ön helyére. Egyvalamit 
azonban jól véssen az eszébe, Skorzeny: nem akarom, hogy személyesen is 
átlépje a frontvonalat. Nem kockáztathatjuk, hogy fogságba essen. 


Hitler ezzel felállt, és az ajtóig kísérte Skorzenyt, ahol bemutatta Guderian 
tábornoknak, a tankok szakértőjének, majd további utasításokat adott 
kommandó parancsnokának. Hitler beavatta Skorzenyt , utolsó játszmájába", a 


nyugaton folyó háború utolsó nagy szárazföldi ütközetébe, amely később az 
ardenneki csata néven vonul a történelembe. 


Alig fogott hozzá Skorzeny különleges csapata létrehozásához, amely a 
150. páncélos dandár nevet viselte, amikor körlevelet kapott, amelyből 
megtudta, a Greif akció előkészületeit egyáltalán nem kezelik , szigorúan 
titokban". 


A Keitel tábornagy által személyesen aláírt körlevél így szólt: 


, SZIGORÚAN TITKOS: csak a hadosztályok és hadseregek parancsnokai 
részére. Az angolul beszélő tisztekre és közlegényekre különleges megbízatás 
vár. A kiválasztott önként jelentkezők Skorzeny alezredes parancsnoksága 
alatt új egységet alkotnak. A jelentkezéseket az alezredes fÍriedenthali 
főhadiszállására kell elküldeni." 


Skorzeny aggódott, hogy Stielau egysége rendes kiképzést kap-e. Stielau 
kapitány volt az utolsó azon hat századparancsnok közül, akik gyors 
egymásutánban követték egymást november 10-e és december 16-a, az 


offenzíva kezdete között, ez a tény pedig arra a kivételesen nagy pszichikai 
nyomásra utalt, ami ennek a különleges egységnek a parancsnokára 
nehezedett. 


A Stielau-egység tisztességesen el volt látva amerikai fegyverekkel, 
egyenruhával és járművel. A csapat körülbelül nyolcvan emberből állt, akik 
közül egyesek kiválóan, mások épp csak hogy beszéltek angolul. Két 
csoportra osztották őket: a szabotázscsoport nyolc, a felderítőcsoport pedig 
hat katonai dzsipet kapott. A felderítőcsoportot további négy, közel-, valamint 
két távolfelderítő-alakulatba osztották. A legénység minden járművön három 
vagy négy emberből állt: a sofőrből, a rádiókezelőből, a tolmácsból, valamint 
a szabotőrből. A hagyományos gyalogsági fegyvereken kívül ciánhidrogént 
vagy cianidot is vittek magukkal öngyújtóikban (pamutvattába rejtve), hogy 
ha fogságba kerülnek, megmérgezhessék magukat. 


Ezeknek a csoportoknak kellett végrehajtani a kezdeti áttörést, 
megrongálni az amerikai berendezéseket, terrorizálni az embereket és 
zűrzavart teremteni, valamint eljutni a létfontosságú Meuse-hidakig. 


Az elit alakulat tisztjei között azonban különböző szóbeszédek terjedtek el. 
Voltak, akik azt gondolták, Belgiumon át törnek be Franciaországba, majd ott 
csatlakoznak a német helyőrségekhez, amelyek még mindig ostrom alatt álltak 
Lorient és Dunkergue kikötőjében. Mások annak a véleményüknek adtak 
hangot, hogy kulcspozíciót betöltő angol vagy amerikai tábornokok 
meggyilkolása lesz a feladatuk. Egy nap az egyik fiatal tiszt, aki jól ismerte 
Párizst, megkereste Skorzenyt az irodájában. Azt mondta Skorzenynek, úgy 


érzi, nagy hasznára lehetne a csapatnak az elkövetkezendő akcióban. 
- Miért? - kérdezte meglepetten parancsnoka. 


- Azért, mert átgázolunk Franciaországon, átvágunk az amerikai 
hadseregen, és elfoglaljuk Eisenhower főhadiszállását. 


Skorzeny döbbenten hallgatott. 


- Hol hallotta ezt? - kérdezte végül, majd hozzátette: - El ne árulja 
senkinek... Amikor eljön az idő, majd szólok magának. 


Másnap a táborban másról sem lehetett hallani, csak a legfrissebb 
pletykáról. El fogják rabolni Eisenhowert. Megszületett tehát a váratlan 
rajtaütés története, ami Eisenhowert jó néhány napig, Skorzenyt több évig 
gyötörte. Ugyanis hamarosan, amikor Stielau első embereit fogságba ejtették, 
vallomást tesznek fogvatartóiknak (Wilhelm Schmidt tizedeshez hasonlóan, 
aki kivégzése előtt a következőket mondta: , Az egységünkben mérnökök is 
voltak, akiknek az volt a feladatuk, hogy rombolják le a főhadiszállásokat, és 
öljék meg az ott szolgálatot teljesítő személyzetet." Megemlíthetjük Peter 
Ackermannt is, akit , Murray Eddie O"Connor kapitány" néven ejtettek 
fogságba, és aki azt állította: , A tíz nap elteltével senkiben sem maradtak 
kételyek a céljainkra vonatkozóan. A tiszti étkezde pincérei minden hírt 


továbbítottak." 


Skorzeny lázasan dolgozott, és próbálta figyelmen kívül hagyni a 
pletykákat. Csupán néhány magas beosztású tisztjének adott rá módot, hogy 
belelásson az egység igazi célkitűzéseibe, amelyet most már három taktikai 
csoportba: egy gyalogsági és két páncélosalakulatba osztott, összességében 
hetven német tankkal, amelyeket úgy álcáztak, hogy nagyjából a Shermanok- 
hoz hasonlóan nézzenek ki. Úgy tervezte, azon a résen hatolnak be, amelyet 
várhatóan Recht és a belgiumi St. Vith között nyitnak az amerikai arcvonalon. 
Abban, hogy az 5. amerikai páncéloshadosztály tagjainak gondolják majd 
őket, amely a valóságban északabbra, a 9. hadsereg frontján helyezkedik el 
(az amerikaiak elleni támadást az 1. amerikai hadsereg frontján indítanák). Ha 
szerencséjük van, kemény harcok és ravasz  cselvetések útján 
keresztülhatolhatnak  Peiper ezredes 1.  5S5S-páncéloshadosztályának 
harccsoportja mentén, amely Sepp Dietrich 6. SS-páncéloshadseregének 
támadását vezeti majd a Meuse-hidakig, amíg el nem érnek a felderítő 
alakulatokhoz, amelyek remélhetőleg már a hidakhoz közeli állásokban 
vannak. Különböző ismertetőjelek alkalmazásával, mint például nappal kék, 
éjjel vörös fény; a zubbony bal oldalán a második gomb nincs begombolva; a 
sisak megemelésének előre megbeszélt módja; bizonyos betűk a jármű 
motorháztetején, például C, D, X, Y és Z, a két csoport - Peiperé és Skorzenyé 
- fel tudja ismerni egymást. 


Kockázatos, sietősen előkészített akció volt ez, amely könnyen azzal 
végződhet, hogy a Stielau-egység emberei mind a kivégzőosztag elé kerülnek 
(a német ügyvédek tájékoztatása ellenére, akik azt állították, hogy 
amennyiben leveszik az amerikai uniformist, mielőtt elsütik a fegyvereiket, 
biztonságban vannak), Skorzeny azonban biztosra vette, hogy sikerrel jár. 
Véghezvitte mindig, amit akart, ez alkalommal is így fog történni. 


Csupán egyetlen probléma merült fel. Hitler legutolsó találkozásukkor, 
amelyre az offenzíva megkezdése előtt került sor, ismételten a lelkére kötötte: 
, Kategorikusan megtiltom, hogy átlépje a frontvonalat, Skorzeny." A 
kommandó parancsnok csalódottságában még a kötelező , Heil Hitler" 
köszöntésről is megfeledkezett, majd közölte a parancsot Fölkersammal. 


Fölkersam megértően elmosolyodott, majd így szólt: 

- Ne aggódjon, minden a tervek szerint fog menni. 

- Várjuk ki a végét. 

Mint később Skorzeny lejegyezte: , Először dührohamot kaptam. Világos 
volt számomra, hogy az ellenség hírszerzői mindent tudnak a hadműveletről... 


yHeves tiltakozást küldtem a Führer főhadiszállására, azzal az salázatosx 
kéréssel, hogy fújják le az akciót." 


Hitler egyik bizalmasa, Fegelein SS-tiszt, korábban zsoké, a Führer leendő 
sógora azonban visszautasította a kérelmet. Még Himmlernek sem volt 


hatalmában változtatni az eredeti terven. 


Amikor Skorzeny említést tett neki az információ kiszivárgásáról, 
Himmler csak vállat vont, majd annyit mondott: 


- Nos, ami történt, megtörtént, a támadást akkor is meg kell indítani. 


Skorzeny nehéz szívvel, érezvén, hogy embereit öngyilkos akcióba küldi, 
elkezdte behívni az önkénteseket, akik sokan voltak (mivel Skorzeny neve 
ellenállhatatlan vonzerőt gyakorolt a kalandvágyókra, az unatkozókra és az 
elégedetlenekre). Rengetegen jelentkeztek, nem csupán a hadseregből, de a 
haditengerészetből és a légierőtől is. 


A nagyszerű, fiatal tisztek remek hangulatban voltak, sokan egyenesen 
követelték, hogy részt vehessenek az , öngyilkos küldetésben", ahogyan 
parancsnokuk nevezte az akciót. Lehet, hogy fel voltak készülve a 
harcmodorra, az angol tesztre azonban semmiképpen sem. Kétezer ember 
jelentkezett a Greif hadműveletre, de nyelvtudásuk legtöbb esetben a ,,yes", 
, 107 és , okay" szavakra korlátozódott. Végül csupán néhány száz ember 
bizonyult alkalmasnak, közülük is csak ötvenen beszélték az angolt kielégítő 
szinten. Ok is javarészt matrózok voltak, akik amerikai hajókon szolgáltak, 
vagy korábban az Egyesült Államokban éltek, vagy amerikai nemzetiségűek 
voltak. Néhányan még szolgáltak is az amerikai hadseregben. 


Skorzeny rendíthetetlenül dolgozott tovább, és elkeseredetten küzdött, 
hogy egysége, amely végül elérte a 3500 főt, megkapja a szükséges amerikai 
felszerelést és ruházatot. Megérkeztek a kabátok, de kiderült, hogy brit 
egyenruhák. Visszaküldték őket. Hat páncélkocsi érkezett, de ezek is brit 
gyártmányúak voltak. Mielőtt még Skorzeny tiltakozhatott volna, elromlottak, 
és már csak ócskavasnak voltak jók. Valószínűleg a britek is ezért hagyták ott 
őket. Skorzeny napokon keresztül vitázott feletteseivel, mire megkaphatta a 
zsákmányolt amerikai katonai zubbonyokat. De lassanként, fokról fokra, 
megszerezte a szükséges felszerelést is: néhány darab Shermant, tizenöt 
dzsipet, White típusú félhernyótalpas kocsikat és páncélos felderítő 
gépkocsikat. Amire mégsem sikerült szert tennie, azt a német tankok és egyéb 
járművek álcázásával érte el: állövegtornyukkal - messziről legalábbis - úgy 
néztek ki, mint az amerikai páncélos járművek. 


Ezzel azonban még korántsem sikerült leküzdenie a gondokat. Rendet és 
céltudatosságot kellett plántálnia újoncaiba. Először is elkülönítette őket a 
Nürnberg közelében lévő grafenwohri gyakorlótéren. Táborukat szögesdróttal 
kerítették el, szinte fogolyként éltek ott. 


Elvették tőlük zsoldkönyvüket, meg kellett szakítaniuk minden kapcsolatot 
a külvilággal, és a kiképzés időtartama alatt nem hagyhatták el a tábor 
területét. Jacgues Nobecourt francia történész állítása szerint az egyik katonát 
ki is végezték, mert , levelet küldött haza, amelyben túlságosan részletesen írta 
le mindennapjaikat, megszegvén ezzel esküjét, melyben teljes titoktartást 
fogadott". Valamint: , Olyan szigorú volt az elkülönítés, hogy a betegeket nem 


küldték kórházba; elővigyázatosságból az egészségeseket beoltották influenza 
és megfázás ellen." 


Az egyik önkéntes így emlékszik vissza a táborban töltött időszakra: 
, Felfegyverzett őrszemek egy csoportja világosan elmagyarázta, hogy amint 
belépünk a tábor területére, elveszítjük szabadságunkat. A priccsem abban a 
blokkban volt, amelyet Stielau kapitány csoportja foglalt el. Szinte rögtön 
feltűnt az egység tagjainak katonákra nem jellemző viselkedése. 
Megdöbbentően rövid idő alatt alakult ki bennünk az együvé tartozás érzése, 
amit olyan katonák között tapasztalni, akik a fronton vannak, és állandó 
stresszben élnek... Eleinte az kötött le bennünket, hogy megtanuljuk a katonai 
nyelvet. Az amerikai filmek, főleg háborús filmek megtekintése komoly 
szerepet játszott a kiképzésünkben. Aztán eljött a nap, amikor amerikai 
hadifogolytáborokba küldtek bennünket, ahol elvegyültünk az ottaniak között, 
és az a benyomásunk támadt, hogy tökéletes jenkikké váltunk." 


Skorzeny gyorsan, végig az idővel dacolva, formálta különleges egységét. 
Úgy vélte, nem az a feladata, hogy ezekből az emberekből speciális tudással 
rendelkező katonákat, gerillákat faragjon. Hiszen egyébként is kiképzésben 
részesült, harcedzett férfiak. Azt várta el tőlük, hogy teljesen változtassák meg 
szokásaikat. 


Úgy vélte, a nemzetiségi hovatartozás nem egyéb alapvető ösztönök 
sorozatánál, amelyek bizonyos szokásokban és viselkedésmódokban jutnak 
kifejezésre. Ezeket kell megváltoztatni. Embereinek nem csupán azt kell 
megtanulnia, hogyan ragozzanak, hanem azt is, hogyan lézengjenek az 
utcasarkokon, hogyan vegyenek dolgokat közömbösen, és hogyan 
viselkedjenek lezseren, az amerikai katonákhoz hasonlóan. Semmi értelme 
egy német katonát olívzöld egyenruhába bújtatni, és rágót dugni a szájába, ha 
rögtön lerí róla, hogy régimódi porosz, amint valamilyen parancsot kap 
feljebbvalójától. Ez esetben azonnal felfedezik, hogy nem igazi amerikai 
katona. 


7.fejezet 


Európa legveszélyesebb embere 


1944 december 16-án reggel, pontban fél hatkor 2000 német löveg ugatott 
fel az ardenneki front százharminc kilométeres belga szakaszán. Pontosan egy 
perc múlva az első 36 mm-es gránát is földet ért St. Vith területén. A 
határmenti városra lecsapott az első ijesztő sortűz: rémült belga civilek és 
amerikai felszabadítóik arra ébredtek, hogy visszajöttek a németek. 


Láng és füst csapott fel a fronton mindenütt, amelyet a sorkatonák, akiket 


azért küldtek oda, hogy pihenjenek, vagy némi arcvonalbéli tapasztalatot 
szerezzenek, csak , kísértetfírontnak" neveztek. A föld szinte megremegett a 
becsapódó gránátok erejétől. Borzalmas fél órán át folytatódott a rémálom. 
Azután, amilyen váratlanul elkezdődött, olyan hirtelen véget is ért. A vidékre 
csönd borult. A civilek előbújtak rejtekükből, a katonák pedig kidugták 

fejüket tüzelőállásukból. Mi volt ez? És mi lesz ezután? 
Nem kellett sokat várniuk a válaszra. 


06.0- kor az első fehérbe öltözött gyalogsági hadosztály megkezdte 
támadását az amerikaiak által elfoglalt határmenti falvak ellen, amelyet a 14. 
lovascsoport amerikai katonái védtek a frontnak azon a két kilométeres 
szakaszán, amely a 99. amerikai gyalogság és a 106. gyalogoshadosztály 
harcállásaival kapcsolta össze őket. Mindkét alakulat igen tapasztaltnak 
számított. Az amerikai védelem összeomlott. A németek egymás után 
foglalták el a hat megerősített falvat. Az amerikai ellenállás azonban erősebb 
volt, mint amit a német 6. SS-páncéloshadsereg várt. A támadást vezető 3. 
légideszant-hadosztály csupán kevéssel volt tapasztaltabb az amerikai 
alakulatoknál. Túl sok időt vett igénybe, hogy eltávolítsák az , amcsikat", és 
ez túl sok emberáldozattal járt. 


A deszantos gyalogság mögött lassan felsorakoztak a 6. S5$S- 
páncéloshadsereg elit páncélosalakulatai. A harmincegy éves  Peiper 
Obersturmbannführer dühöngve törtetett keresztül saját gyalogságán és az 
ellenséges aknamezőkön a frontig. O is megkapta a Lovagkeresztet, akárcsak 
Skorzeny, és őt is a kegyeibe fogadta Hitler. Mögötte Skorzeny türelmetlenül 
próbálkozott ugyanezzel, sikertelenül. 


07.0- kor úgy érezte, nem mennek jól a dolgok. Sepp Dietrich 
tüzérségi támadása nyilvánvalóan nem járt a várt eredménnyel. Az amerikaiak 
még mindig tartották állásaikat, főleg Losheim mellett. Délben már olyan 
jelentések érkeztek Skorzeny schmittheimi főhadiszállására, hogy kemény 
harcok folynak a fronton, de nincs semmi előrehaladás. Mint naplójában 

később írta: , A front tervezett összeomlását nem sikerült elérnünk." 


Skorzeny, mivel elvesztette türelmét a gyalogság lassú előrehaladása miatt, 
Losheimbe hajtott, hogy tisztább képet kapjon a fronton kialakult helyzetről. 
Az utakon zűrzavar uralkodott, a járművek összetorlódtak. Magas rangú 
tisztek jártak az utcán, vagy próbálták irányítani a forgalmat. Skorzeny szintén 
elakadt Volkswagenjével, és kilenc kilométert gyalog kellett megtennie 
úticéljáig. 

Ekkor már tudta, hogy baj van a Greif akcióval. Kockázatos tervének 
sikere azon múlt, sikerül-e az első napon áttörniük. A helyzet nyilvánvalóan 
nem így állt. A leglogikusabb lépésnek az tűnt, ha lefújja az egészet. De 
merheti-e, miután magától Hitlertől kapta végrehajtásának parancsát? Ő maga 
15 nem invesztált-e bele rengeteg munkát? De aztán Peiperre gondolt, aki 
hozzá hasonlóan bátor és merész volt. A tervek szerint éjfélkor bevetik Peiper 


5000 fős 1. SS-páncéloshadosztályát, a Leibstandartét, a német hadsereg 
egyik legkiválóbb alakulatát. Talán a harmincegy éves SS-ezredesnek, aki 
szokatlan vezetési stílusáról és harc közben tanúsított bátorságáról híres, 
sikerül áttörnie. Skorzeny huszonnégy órát adott magának, amely alatt eldönti, 
lefújja-e az akciót. 


A nap hátralevő részében az ott maradt felderítő alakulatok tagjaival 
beszélgetett, akik javarészt vidám és magabiztos, angolul beszélő tengerészek 
voltak. Azután a nap során ejtett foglyokkal elegyedett beszélgetésbe, akiktől 
örömmel hallotta, hogy az offenzíva teljesen váratlanul érte őket. Ezután aludt 
néhány órát, abban a reményben, hogy másnap kedvező híreket kap majd 
Peipertől, miszerint sikerült áttörniük, és megkezdhetik a voltaképpeni 


hadműveletet. Mielőtt álomba merült volna, azon tűnődött, vajon mi történt 
csapataival, amelyek már előző este áthaladtak a frontvonalon. 


Miközben Skorzeny aludt, Stielau kapitány emberei már munkához is 
láttak: hét dzsippel áthatoltak az amerikai frontvonalon, és megkezdték 
pusztításukat. Az egyik csapat vezetőjének sikerült rossz útra irányítania egy 
egész, 3000 fős amerikai ezredet, miközben emberei leszedték az útjelző 
táblákat, és elvágták a telefonvezetékeket. Egy négy emberből álló csoport 
pedig sikeresen elvágta azt a fővezetéket, amely Bradley luxemburgi, 
valamint  Hodges, az 1. amerikai hadsereg parancsnokának  spai 
főhadiszállását kötötte össze. 


A legnagyobb veszteséget az jelentette, hogy a szövetségesek a Liége-től 
délre fekvő Aywaille-nél, húsz kilométerre attól a kulcsfontosságú hídtól, 
amely a Meuse-on ível át Engisnél, elfogták az egyik csoportot. Egy katonai 
rendőr a jelszót kérte tőlük, amikor pedig a dzsipben ülő három, amerikai 
egyenruhát viselő katona nem tudta megmondani, letartóztatták őket. Német 
katonai zsoldkönyvet, 900 amerikai dollárt, 1000 font sterlinget, két Sten 
géppisztolyt, két Coltot, egy német pisztolyt és hat amerikai kézigránátot 
találtak náluk. Kihallgatásuk során bevallották, hogy Ottó Skorzeny behatoló 
csoportjának tagjai, és a Charles W. Lawrence, George Sensenbach, valamint 
Clarence van dér Wert nevet használják. Valódi személyazonosságuk azonban 
Gunther Biliing tisztjelölt, Wilhelm Schmidt tizedes és Manfred Pernass 
őrvezető volt. 


Néhány órával később , amerikai katonák" csoportja bukkant elő a Poteau 
nevű falu közelében lévő erdőből, önjáró lövegeken közeledve, amelyeket a 
18. lovasszázad E csapata hagyott ott, mely a Losheim-szorosnál feladta 
állásait. Elhaladtak a 32. lovasszázad egyik őrmestere mellett, aki úgy vélte, 
hogy a közlegények csizmája elég furcsán néz ki. Mielőtt még megállásra 
szólította volna fel őket, egyikük azt rikkantotta: 


- Mi az E csoport vagyunk. 


Ennyi épp elég volt a gyanakvó őrmesternek. A lovasságban nincsenek 
csoportok, csak századok, vagy ebben az esetben csapatok. 


De nem fogták el vagy ölték meg az összes csoportot. Legalább hárman 
sértetlenül tértek vissza. Az egyik csoport elért Huyig, a másodiknak sikerült 
átjutnia a Meuse-ön, Amay közelében, egyetlen egységként a 250 000 fős 
támadó hadseregből; a harmadik pedig a Vielsalm-területen járőrözött. 
További kettő hét sérülttel tért vissza a malmédy-i körzetbe. Ráadásul 
mindeközben Skorzenynek fogalma sem volt arról, hogy az amerikai 


hadseregben rendszabály tiltja, hogy egy dzsipben három főnél több utazzon 
egyszerre. 


De akár megölték vagy elfogták Stielau kapitány nyolcvan emberét, vagy 
sikerült megszökniük, hatásuk óriási. Bár ahhoz kevesen voltak, hogy mindazt 
a szabotázsakciót végrehajtsák, amelyeket nekik tulajdonítottak, ők tehetők 
felelőssé minden egyes félrevezetett konvojért. A szövetségesek arcvonala 
mögött hatalmas szabotázsellenes akció kezdődött, Franciaországon és 
Belgiumon pedig végigsöpört a kémektől való félelem. 


A Sefton Delmer brit újságíró vezette szövetséges propagandaállomás, a 
, Radio Calais" azt jelentette, hogy 250, amerikai egyenruhát viselő katonát 
fogtak el. Skorzeny, aki hallgatta az adást, hangosan nevetett, mivel tudta, 
hogy ha a szám helyes, akkor a szövetségeseknek saját katonáikat is le kellett 
tartóztatniuk: évekkel később, mint a szövetségesek foglya, maga is 
találkozott tévedésből letartóztatott emberekkel. Egy amerikai kapitányt azért 
tartóztattak le, mert német lovaglócsizmát viselt. Másik két ember azért került 
börtönbe, mert egy kantinban megjegyezték, hogy jó a koszt. Ez nyilván 
nagyon gyanús megjegyzésnek számított. 


Bruce Clarke tábornokot, St. Vith város közúti-vasúti csomópontjainak 


védőjét embereivel együtt öt napra börtönbe csukták. A dühös tisztnek, akit 
saját őrszobájába csuktak, azt mondta az egyik katonai rendőr: 


- Ne nevettessen! Maga is azok közé a náci gyilkosok közé tartozik. 


Amikor végül szabadon engedték a tábornokot, egyik fogvatartója elé állt, 
s így szólt: 


- Adna nekem egy autogramot, tábornok? 
Clarke dühöngve bár, de megtette. 


Kiadták a parancsot, hogy el kell fogni , Európa legveszélyesebb emberét", 
aki megfogadta, hogy elkapja Bradleyt, Montgomery t, sőt magát Eisenhowert 
15. Hamarosan úgy tűnt, mintha a fél hadsereg szabotőrök és kémek után 
kutatna. Bradley tábornok keserűen jegyezte meg, hogy , félmillió közlegény 
macskaegér játékot játszik egymással, ahányszor csak találkoznak", majd 
nemsokára maga is bajba került. Amikor meg akarta látogatni Hodges 
tábornokot, azt a tájékoztatást kapta vezérkarától, hogy várnia kell a gépre, 
mert az álruhás németek miatt különleges óvintézkedésekre van szükség. 
Amikor a tábornok semmibe vette ellenkezéseiket, és három csillaggal 
díszített kocsijával az útra hajtott, rá kellett döbbennie, hogy , sem rang, sem 


személyi okmányok, sem tiltakozás" nem menti meg attól, hogy minden 
útkereszteződésnél — megállítsák. — Újra és újra igazolnia kellett 
személyazonosságát, s bizonyítania kellett, hogy valóban amerikai: , először 
azzal, hogy meg tudom mondani, Massachusetts fővárosa Springfield 
(kérdezőm kitartott amellett, hogy Chicago); másodszor azzal, hogy 
megnevezem az egyik posztot az amerikai futballban; harmadszor pedig azzal, 
hogy megnevezem egy Betty Grable nevű szőkeség jelenlegi kedvesét". Az 
illetőt egyébként Harry Jamesnek hívták. 


Montgomery kihasználta a helyzetet. Jelentést tett Simpsonnak, hogy 
kényelmetlenül érintik a lövöldözést szerető közlegények reagálásai, akik 
folyton olyan kérdéseket tesznek föl neki, amelyekre nem tud válaszolni, ezért 
amerikai személyazonossági igazolványért folyamodott a 9. amerikai 
hadsereg parancsnokához. Washingtonból ugyan megérkezett a hivatalos 
utasítás, hogy nem kaphatja meg, ő azonban mégis megszerezte magának a 
hőn óhajtott okmányt. 


A Skorzeny embereiről szóló rémülettel teli szóbeszédek azonban, 
amelyek elterjedtek az amerikai arcvonalon, leginkább a főparancsnok 
főhadiszállásán éreztették hatásukat. Négy nappal az offenzíva kezdete után 
Eisenhower azt hallotta, hogy egy német öngyilkos osztag meg akarja őt ölni. 
,Egy különösen izgatott ezredes?" - írja  visszaemlékezéseiben  - 
,;... határozottan állította, hogy kétségbevonhatatlan bizonyítékkal rendelkezik 
a terv létezésére vonatkozóan. Nagy részletességgel körvonalazta, és 


22 


elképzeléseit a biztonságiak is megerősítették." 


Eisenhower ezért megvált Kis-Irianonban lévő villájától, amely a 
főhadiszállástól nem messze feküdt. Korábban Rundstedt tábornagy 
főhadiszállásaként szolgált, a SHAEF biztonsági emberei pedig azzal érveltek, 
hogy a németek az épület minden centiméterét ismerik. Túl kockázatos. 
Eisenhowert ezért a versailles-i főhadiszállásra vitték, ahol néhány napig 
szinte fogolyként élt. 


Talán Eisenhower titkárnője, Kay Summersby egykori modell ír a 
legszemléletesebben ezeknek a napoknak a hangulatáról, Eisenhower Was My 
Boss (Eisenhower volt a főnököm) című könyvében: , A biztonsági tisztek 
haladéktalan átalakításokat hajtattak végre, aminek eredményeképpen a 
főhadiszállás erődítménnyé vált. Szögesdrótot húztak fel. Tankok érkeztek. 
Megkettőzték, majd háromszorozták és négyszerezték az őrséget. Az épületbe 
való bejutás már nem a régi hivatalos rend szerint zajlott, élet-halál kérdéssé 
vált. Ha kocsit hallottunk megállni az épület előtt, minden irodában megállt a 
munka, és szünet nélkül csengett a telefon: a hívók az iránt érdeklődtek, jól 
van-e a főnök. Feszültebb volt a hangulat, mint bármelyik főhadiszálláson 
vagy a fronton, ahol mindenki tudta, hogyan kell kezelni egy ilyen helyzetet." 


Amikor Eisenhower egy másik irodát látogatott meg, egész csapat katonai 
rendőr kísérte. Végül megkérték, ne mozduljon ki, hátha egy német 


orvlövésznek mégis sikerült volna eljutnia az épület környékére. 


A biztonságiak jelentést tettek, hogy a németek a Café de la Paix-ban 
gyülekeznek. Hamarosan kezdődik a támadás. Ez már túl sok volt 
Eisenhowernek. 


Egyszerűen kisétált az irodájából, és csak annyit mormogott Kay 
Summersbynak: 


- A pokolba is, sétálni megyek. Ha valaki le akar lőni, csak lőjön, de ki 
akarok mozdulni! 


Eisenhower azonban négy napon át fogolyként élt a saját főhadiszállásán, 
éppen a váratlan német ellentámadás kritikus fázisában. A Skorzeny-terv 
nagyszerűen bevált. 


Miközben Eisenhowert karácsony hetében voltaképpen háziőrizetben 
tartották a versailles-i épületegyüttesben, biztonsági emberei, főparancsnokuk 
tudta nélkül, csapdát állítottak , Európa legveszélyesebb embere"? számára. 
Egy Baldwin B. Smith nevezetű alezredes vállalkozott rá, hogy naponta 
kétszer kocsival elmegy a St. Germain-i, valamint a versailles-i villához, és 
vissza. Az ezredes némileg hasonlított , Ike"-ra, és egy-két mozdulatát 
utánozta, például azt, ahogyan szalutál. A biztonsági emberek arra 
számítottak, hogy , Skorzeny gyilkosai" talán megpróbálkoznak valamivel, 
például  gránáttal vagy puskával; akkor pedig  lecsaphatnak rájuk. 
Természetesen ez nem következett be, így Baldwin Smith alezredes élete sem 
került veszélybe. 


Eisenhower tábornok a jelentések szerint majd felrobbant mérgében, 
amikor ez a tudomására jutott. A , dublőrakciót" egészen a háború végéig nem 
ismételték meg, amikor is olyan jelentések érkeztek, hogy a náci földalatti 
mozgalom . , farkasemberei?"? el akarnak kapni néhány magas rangú 
parancsnokot. 


De mi történt Ottó Skorzenyvel? Az offenzíva második napján belátta, 
kevés az esélye annak, hogy az eredeti akció sikerrel járjon. A frontot nem 
tudták áttörni. Peiper eljutott ugyan La Gleize-ig, vagyis körülbelül harminc 
kilométerre behatolt Belgiumba, de megállították, és bekerítették. A 6. SS- 
páncéloshad- sereg csupán egy keskeny szakaszon hatolhatott be Belgiumba, 
egyik oldalon St. Vith, a másikon pedig az Elsenborn-hegyvonulat állta 
útjukat. 

December 18-án Skorzeny meghozta döntését. Megkérte Sepp Dietrichet, a 
6. SS-páncéloshadsereg parancsnokát, hogy mentse fel küldetése alól, és 
engedélyezze - mivel pillanatnyilag nem rendelkezik páncélos járművekkel 
hogy a 150. páncélosdandárt gyalogságként használja fel. 


Dietrich beleegyezett, így Skorzeny alakulatával csatlakozott az I. SS- 
hadtesthez, amely akkoriban létszámhiánnyal — küszködött. Gyorsan 
alkalmazkodott új szerepéhez. Preiss SS-tábornok lett a parancsnoka, aki 


közölte vele, ő lesz a felelős a hadtest északi szárnyáért, főleg a malmédyi 
közúti csomópontnál, amely nehezen védhető. Skorzeny a Ligneuville nevű 
falucskában, egy kis parasztházban rendezte be főhadiszállását, majd 
hozzálátott előkészíteni az amerikai kézen lévő Malmédy ellen indítandó 
gyalogsági támadást. Miután egyik csapatától olyan információkat kapott, 
hogy a város védelme gyenge, úgy döntött, december 21-ének reggelén két 
oldalról támadást indít. Azt remélte, sikerül meglepnie Malmédyt. (A város 
valóban védtelen volt - az amerikaiak háromszor bombázták, tragikus 
eredménnyel, nyilván azt hitték, nem maradtak már ott amerikai csapatok. 
Nem készült feljegyzés arról, hányán vesztették életüket a bombázások során 
[amelyeket az amerikai légierő végig tagadott], a helyi becslések szerint 
azonban körülbelül 300 civil és talán ugyanennyi közkatona lelte halálát. A 
bombázásokat követően az ezeket végrehajtó 9. légierő az , amerikai 
Luftwaffe" néven vált ismertté a 30. amerikai gyalogoshadosztály katonái 
között, akiknek a támadás oroszlánrészét el kellett szenvedniük.) 


A két csoport hajnalban hatolt be, de kudarcot vallottak. Mind Fölkersam, 
mind a másik egység parancsnoka megsebesült, az előbbi a hátán, ami miatt 
sokat gúnyolták később, amikor visszatért Skorzeny főhadiszállására. A német 
rádióban a ,Roosevelt  mészárosai"  gúnynéven ismertté vált 80. 
gyalogoshadosztály amerikai katonái az új POSII közelségi gyújtó 
használatával állították meg őket. Annak ellenére, hogy Skorzeny emberei kis 
csoportokban itt-ott makacsul ellenálltak, a maradék megtört, és elindultak 
visszafelé azon az úton, amelyen jöttek. Skorzeny, aki Hitler utasítása miatt 
nem mert túl közel merészkedni a fronthoz, elkeseredetten figyelte katonáit, 
tudván, hogy már nem maradt bennük harci kedv egy második támadáshoz. 
Malmédy amerikai kézben maradt. 

Este, később, miközben annak a hadosztálynak a harcálláspontjához sétált, 


amelyhez tartozott, s amely a nemzetközi hírű Hotel du Moulinben kapott 
helyet, nehéztüzérség hangját hallotta meg. 


Monsieur Peter Rupp, a szálloda hetvenéves tulajdonosa látta, hogy a 
nagydarab ember megtántorodik, mintha el akarna esni, miközben ököl 
nagyságú srapneldarabok süvítenek a levegőben. Az egyik Skorzeny fejét 
érte; vér csörgött le az arcán. Az egyik katona odaszaladt, hogy segítsen neki, 
Skorzeny azonban intett neki, hogy menjen, betámolygott a szállodába, és 
töltött magának egy pohár konyakot (Timberlake amerikai tábornok 
készleteiből maradt ott, akinek négy nappal azelőtt még ott volt a 
főhadiszállása). 


Egyetlen hajtásra megitta, majd tükröt kért, hogy megnézhesse az arcát. 
Emlékirataiban így ír az érzéseiről: , Éreztem, ahogy a meleg vér végigfolyik 
az arcomon. Óvatosan végighúztam rajta a kezemet. A szemem fölött 
hiányzott egy darab hús a homlokomból, és a szememre lógott. Pánikba 
estem. Lehet, hogy elvesztettem a szememet?" Szerencsére nem ez történt. 

Skorzeny később megengedte, hogy elkísérjék az ezredorvos- hoz, de 
mindenféle narkotikumot visszautasított, kivéve az alkoholt, mert azt akarta, 
hogy tiszta maradjon a feje. Az orvos munkához látott. Skorzeny 
összeszorította a fogát, és a régi időkre gondolt, amikor még párbajozó diák 
volt, és hasonló kezelésben részesült. Az orvos kitisztította, majd összevarrta 
a sebet. 


Ezzel lezárult Skorzeny szerepe az ardenneki offenzívában. 28-án 
dandárját egy gyalogoshadosztály váltotta fel, az életben maradtak valamivel 


később széledtek szét. Skorzenyt három nap múlva Hitler főhadiszállására 
hívták, hogy személyesen tegyen jelentést. 


Amikor a Führer meglátta Skorzeny bekötött fejét, azonnal 
megparancsolta, hogy saját sebészéhez, dr. Stumpfeckerhez vigyék. Az orvos 
megdöbbent a látványtól. Azt mondta Skorzenynek, hogy el is veszíthette 
volna a szemét, és hogy sebesülése után azonnal kórházba kellett volna 
mennie. A kioktatás után adott neki néhány injekciót, majd újra bekötözte a 
sebet. 


Skorzenyt még aznap délután bebocsátották a  Führerhez. Hitler 
magabiztos és lelkes volt. 


- Nagyszabású offenzívát indítunk délkeleten - mondta Skorzeny nek, 
majd elmagyarázta, hogy amikor ez sikerrel jár, utána folytatják az ardenneki 
offenzívát. 


Skorzeny zavarodottan hagyta el a konferenciatermet, bár kétségtelenül 
vidámabb volt, mint beléptekor. Vajon honnan Hitler lelkesedése, kérdezte 
magától. Talán Morell professzor injekcióitól, amelyekről már sokat hallott? 


Ugyanaznap, korábban dr. Rudolf Brandt, Hitler másik orvosa beszélt neki 
Morell veszélyes anyagokat tartalmazó injekcióiról és tablettáiról. 


- Nemrégiben analizáltam az egyik ilyen tablettát - mondta neki dr. 
Brandt. - Arzént tartalmazott. Figyelmeztettem a Führert, de nem hallgatott 
rám. 

A doktor állítása megerősítette Skorzenyt abban a hitében, hogy Hitler 
nincs tisztában Németország jelenlegi helyzetével. Mint később írta: ,,1945 
elején világossá vált számomra és törzstisztjeim számára, hogy megkezdődött 
a háború utolsó szakasza." Németország sorsa keleten hamarosan 
megpecsételődik. 


Skorzeny igazából akkor döbbent rá, mi vár rájuk, amikor január elején 
visszatért Friedenthalba. Fölkersam már várta. Most, hogy a 150. dandár 
feloszlott, új megbízatást szeretett volna. Skorzeny megkérdezte tőle, mire 
gondolt.  Fölkersam tudta, az Olaszországban és Magyarországon 
véghezvittekhez hasonló küldetésekre nem számíthat. Azoknak a régi 
dicsőséges napoknak már vége. A fronton akart harcolni. Megkérte és meg is 
kapta a keleti Skorzeny alakulat parancsnoki tisztét. 


Skorzeny soha többé nem látta. 


Kezdte észrevenni az érem másik oldalát is. A régi idők gondosan 
megtervezett, néhány bátor specialista által végrehajtott akcióit, amelyek 
általában sikerrel végződtek, most már nem kellően előkészített akciók 
váltották fel, amelyeket bátor, ámde képzetlen katonák hajtottak végre, akik 
életét gondatlanul áldozták fel. A háború egyre inkább emlékeztetett egy 
véget érni nem akaró rémálomra. 


Ott van például Scherhorn alezredes esete, aki hónapokra Oroszországban 
rekedt, és 2000 fős ezredének maradékával még mindig harcolt, pedig száz 
kilométerekre tőlük egyetlen német csapat sem volt. Most, 1945 januárjában, 
hat hónappal azután, hogy Scherhornt elvágták csapataitól, és három hónappal 
azután, hogy egy ejtőernyős  orosz-német egységgel utánpótlást és 
információkat próbált eljuttatni hozzá, Skorzeny rájött, hogy a vezérkar a 
szűkös üzemanyagkészletből nem áldoz azokra a repülőgépekre, amelyek a 
csapdába került katonákat látják el élelemmel és fegyverekkel. Egy hónap 
múlva, amikor Skorzeny szigorúan gyalogsági szerepben került vissza a 
frontra, azt hallotta, hogy Scherhorn elérte a tavakat, 300 kilométernyire 
északra Minszktől, ahol a német gépek le tudnak szállni, valamint vissza 
tudnák szállítani őt és embereit Németországba. Ezután csönd volt. 


1945 februárjában azonban Skorzenynek kevés ideje volt rá, hogy 
Fölkersam vagy Scherhorn miatt aggódjon (utolsó üzenete ez volt: , Hol 
vannak a gépek? Küldjék el értünk. Siessenek. Lassan kifogyunk az 
élelemből."). Skorzenyt abban a hónapban túlságosan lefoglalta saját 
elkeseredett csatája, az a harc, amelynek során meg kell védenie keleten az 
oroszokkal szembeni utolsó vízválasztót, az Odera folyót. A Berlin Rádió a 
valóságnak megfelelően így írta le a helyzetet: , Megkezdődött az utolsó nagy 
csata. Rengeteg csapat, tank és repülőgép gyűlt össze ellenünk keleten. Az 
oroszok végleg eldöntik a háború kimenetelét." 


8.fejezet 


Csata az Oderánál 


Ottó Skorzeny közel két éven át hagyományos katonaként szolgált. 
Sikereit azonban kommandó parancsnokként aratta. De most, a halódó 
birodalom utolsó hónapjaiban, úgy érezte, hogy a hagyományos hadviselés 
területére száműzték (ahogyan ő fejezte ki magát). 


1945. január 30-ának estéjén friedenthali irodájában ült, és valamilyen 
papírmunkát végzett, amikor megcsörrent a telefon. A Reichsführer SS, 
Heinrich Himmler telefonált, aki nemrég megkapta Németország 
Ersatzarmeé-jának (tartalékos hadsereg) parancsnokságát is, valamint a régóta 
áhított frontparancsnokságot - a Visztula hadseregcsoport vezetését. 


A front nem egészen kétórányira feküdt a német fővárostól, Himmler pedig 
most már saját , parancsnoki bunkerral" rendelkezett Berlin külső övezetében. 


Himmler utasítása világos volt és lényegretörő, és arra utalt, hogy a 
Reichsführer komolyan aggódik, mivel általában nem volt jellemző rá a 
precízség; jobban szeretett úgy élni (mint egyik SS-tábornoka cinikusan 
megjegyezte), hogy ,lábát szilárdan megvetette háromméternyire a föld 
felett". A parancs arra utasította Skorzenyt, hogy a rendelkezésére álló erőkkel 
haladéktalanul vonuljon az Oderához, és a folyótól keletre létesítsen 
hídfőállást: ,,..elég nagy legyen ahhoz, hogy később egy offenzíva 
kiindulópontjaként használhassuk A hídfőálláshoz való előrenyomulás során a 
csapatoknak vissza kell foglalniuk Freienwalde városát, amely most az 
oroszok kezén van." Skorzeny tudta, hogy Himmler megígérte Hitlernek, 
megmenti Berlint az orosz haderőktől, amelyek már nagyon közel járnak 
hozzá. Az 5§SS-parancsnok nyilvánvalóan az oroszok  visszaszorítására 
tervezett, két hadtestből álló ellentámadása kiindulópontjaként használja majd 
az Oderán létesítendő hídfőállást. Skorzeny cinikusan felnevetett, ahogy 
letette a telefont. A két hadtest ugyanis csak Himmler képzeletében létezett. 

Később, miközben Skorzeny azzal küszködött, hogy elindítsa haderejét, 
folyton Himmler főhadiszállásáról keresték. 


- Megkezdte már... azt jelentettük Hitlernek, hogy már elindultak... Miért 
nem indultak már el? 


A hívásoknak nem akart vége szakadni, végül a kétségbeesett Skorzeny 
nem csupán megfelelő szállítóeszközről akart gondoskodni vegyes összetételű 


hadereje számára, amely egy 5S5S-ejtő- ernyős zászlóaljból és négy század 
speciális csapatból állt, amelyet tucatnyi európai országból toboroztak (még a 
semleges Svédországból is), hanem próbált információt is szerezni 
célpontjáról. 

Ez azonban lehetetlennek bizonyult. Senki nem tudott semmit 
Freienwaldéról. Sem Himmler, sem Hitler főhadiszállása nem tudta 
megmondani az előrenyomuló oroszok pontos helyzetét. Skorzeny végül úgy 
döntött, hogy Schwedtbe vezényeli csapatait, és ott hozza létre a hídfőállást. 
így tehát másnap reggel öt órakor ezeregynéhány emberével készen is állt az 
indulásra. Az Ardennekben zsákmányolt dzsipjében ülve, mellette hűséges 
farkaskutyájával, Luxszal, Skorzeny megadta a jelet az indulásra. A 
menetoszlop elindult. A kommandó parancsnok ismét háborúba indult. 


Két óra múlva már a Schwedt nevű középkori városka szélénél jártak. Az 
álmos kisváros közepén álló vár tetején még mindig német zászló lobogott. A 
helység tehát még német kézen volt. Skorzeny gyorsan a város közepére 
hajtott, és őrszemeket küldött a befagyott folyóra, ő pedig eközben helyet 
keresett a harcállás számára. 


Amint megtalálta a megfelelő helyet, azonnal munkához látott. Első 
feladata az volt, hogy lelket öntsön az emberekbe. Mindenütt megvert, 
lerongyolódott német katonák csoportjai igyekeztek nyugat felé, szemükben 
eszelős félelem vagy a vereség miatt tompa kábulat. Úgy tűnt, semmi és senki 
nem állíthatja meg őket. Mindnyájan menekültek. 


Skorzeny pattogós hangon parancsokat osztogatott. A város nyugati 
végében kordont kell alakítani, és minden kivezető útra altiszteket vezényelni. 
Az ő feladatuk, hogy megállítsák a menekülő katonákat, szükség esetén 
felfegyverezzék őket, azután új századokat alkossanak belőlük. Ha a Vörös 


Hadsereg egész ármádiájával szemben kell megvédenie hídfőállását, akkor 
minden épkézláb emberre szüksége van. 


Eközben számba vette, pontosan miféle emberek segítségére számíthat. 
Természetesen ott vannak jól képzett, megbízható friedenthali alakulatai, de 
ők magukban kevesen vannak ahhoz, hogy megállítsák az oroszokat. Kik 
állnak még a rendelkezésére? 


Schwedtben vannak még csapatok. Javarészt betegek és sérültek, akiket a 
helyi kórházakban kezelnek; akad egy maroknyi mérnök, akik tudják kezelni 
a puskát; valamint van egy Volkssturm zászlóalj, a körülbelül hatszáz főt 
számláló, nagyon fiatal vagy nagyon öreg, voltaképpen teljesen képzetlen 
férfiakból álló helyőrség. A helyi haderők legjobbja egy 180 fős tiszt- 
helyettes-kiképzőegység, mind harcedzett, tapasztalt katonák, akik éppen 
Schwedtben állomásoznak. Ők alkotják majd az új egységek magját, biztatta 
magát Skorzeny, amikor tudomást szerzett róluk. Terve, hogy egységüktől 
lemaradt katonákat gyűjtsön, máris valóra vált. A helyi barakkok mindenfajta 
fegyvernem, köztük a lovasság katonáiból kezdtek feltöltődni. 


Skorzeny, egy nappal azután, hogy a városba érkezett, döbbenten látta, 
hogy körülbelül huszonöt férfi közeledik a főutcán, fáradt, öreg lovakon. Az 
élükön haladó fiatal tiszt figyelmes lett a magas rangú szemlélődőre. 
Megrántotta a kantárt, majd némi jóindulattal ügetésnek mondható járásra 
nógatta hátasát. Leszállt a lóról, megállt Skorzeny előtt, vigyázzba állt, majd a 
következőket jelentette: 


- A 8. lovasság maradéka, uram. Van számunkra feladata? 
Skorzeny elmosolyodott. Feladat, az éppen akad. 


- Jelentkezzenek az embereimnél a barakkban - mondta az 
arisztokratikus megjelenésű, jól ismert katonai nevet viselő lovas katonának. - 
Aludjanak jól, aztán holnap reggel jelentkezzenek nálam. 


Ilyen módon, lassanként gyarapodott Skorzeny serege, míg végül négy 
gyalogsági zászlóaljnak megfelelő katona gyűlt össze, akiket a helyi 
barakkokban felfegyvereztek és újjászerveztek. így már vállalkozhatott a 
város védelmére és a hídfőállás megtartására. 


Első feladataként összehívta a helyi lakosságot, a férfiakat, nőket és 
gyerekeket, és lövészárok ásására fogta őket. Mondott néhány keresetlen szót 
a helyi pártvezetőknek, akik ellenezték, hogy a városlakók a fogcsikorgató 
hidegben, a kőkeményre fagyott földben végrehajtsák a nem éppen irigylésre 
méltó feladatot. Azután ismét az Oderára fordította a figyelmét. Himmler 
természetes akadálynak tekintette a folyót. Most azonban befagyott, így 
számítani lehetett rá, hogy elbírja a gyalogságot, a könnyebb járműveket, 
talán még a tankokat is. Skorzeny parancsot adott, hogy dinamittal robbantsák 
fel a jeget. Lassan ismét megindult a víz. 

Miközben járőrei mélyen behatoltak a folyó másik oldalán lévő senki 
földjére, és megpróbáltak kapcsolatba kerülni az előrenyomuló oroszokkal, 
hogy felbecsülhessék erejüket, csapataik elrendezését és szándékaikat, 
Skorzeny a jelenleg rendelkezésre állóknál nehezebb fegyverek után kutatott 
emberei számára, arra az időre gondolva, amikor majd az oroszok 
megtámadják őket. Jó néhány 75 mm-es páncéltörő löveget rendelt egy ötven 
kilométerre lévő gyárból, majd nagyszámú speciális géppuskára tett szert, 
amelyek elvárásai szerint igen hasznosnak bizonyulnak majd. Azonban még 
ezzel sem elégedett meg, ezért a környékről begyűjtötte az összes elérhető 88 
mm-es légelhárító löveget, majd, teherautókra rakatta, így gépesített tüzérségi 
tartalékként szolgálhattak. Eközben még több csapat érkezett a területre. Nem 
a legjobbak közül valók, de még ez is jobb a semminél, biztatta magát 
Skorzeny, ha pedig a veterán friedenthaliak állnak mellettük, bizonyosan 
kitartanak. 


A csapat- és fegyvergyűjtés tevékeny időszakában Göring telefonált neki. 

Valamilyen oknál fogva a schwedti hídfőállás iránt érdeklődött; talán azért, 
mert még Bécsből emlékezett Skorzenyre, amikor Mussolini kiszabadításáért 

kitüntetést adományozott neki. Komoly érdeklődést tanúsított a hídfőállás 


iránt, legalábbis amíg az Skorzeny parancsnoksága alatt van, és jelezte, hogy 
egy nap személyesen is kimegy a frontra. 


- Hogy mennek a dolgok? - kérdezte a kövér marsall. 
- Jól jönne még néhány csapat katona - válaszolt Skorzeny. 


Göring feljegyezte a kommandó parancsnok kívánságát, és másnap a 
Hermann Göring hadosztály hatszáz fős zászlóalja érkezett Göring 
otthonából, a Schwedttől nyugatra fekvő Karinhallból. Képzett fiatal katonák 
voltak, legtöbbjüket a légierőtől toborozták, mivel már nem volt gépük, 
amivel repüljenek, viszont rengeteg tapasztalatot szereztek már. Amikor 
Skorzeny meglátta őket, rádöbbent, hogy gyalogos zászlóaljként nem sokra 
megy velük, mivel alig kaptak gyalogsági kiképzést. Parancsnokuk tiltakozása 
ellenére, aki Skorzenyhez hasonlóan, bátor magaviseletéért megkapta a 
Vaskereszt  Lovagkeresztjét, megbontotta a zászlóaljat, és különböző 
egységeibe helyezte el őket. 


Most már felkészülten várhatták az oroszokat. A vegyes sereg egy egész 
hadosztályra való emberrel rendelkezett. Összesen 15 000 katona tartozott 
Skorzeny parancsnoksága alá, akik Európa szinte minden országát, köztük 
Oroszországot is képviselték. A csoport hivatalosan a Schwedt hadosztály 
nevet viselte, Skorzeny számára azonban az első , európai hadosztályát 
jelentette. Mint később írta: , A friedenthali zászlóaljak soraiban norvégok, 
dánok, németek, belgák és franciák harcoltak egymás mellett. Nyugodtan 
mondhatom, hogy egy európai hadosztály küzdött ott bátran. Mintha az 
egyesült Európa lett volna, csak kicsiben." Ottó Skorzeny azonban túlságosan 
realista volt ahhoz, hogy elhiggye, az , egyesült Európa?" hatékonyan küzdhet 
meg a vörösökkel, ahogy azt Goebbels Propagandaminisztériuma hangoztatta, 
persze csak azért, hogy minél több önkéntest toborozzanak Európa minden 
részéből, akik ebben a döntő pillanatban segíthetik a német ügyet. 

De most már túl késő volt. Ez Németország csatája, és ha Európa egyesült 
erőket képvisel, akkor azt a Reich ellen fordítja, és nem szövetkezik vele. 

Skorzeny február elején kis létszámú előőrsöt küldött előre, azzal az 
utasítással, hogy derítsék fel, közelednek-e már az oroszok. Alig érték el Bad 
Schönfliess városát, amikor tűz alá vették őket. Ketten szinte azonnal holtan 
buktak a hóba. Az őrjárat elindult visszafelé. Skorzeny azonban nem adta fel 
ilyen könnyen. Meg kellett tudnia, mennyire erősek az oroszok. 


Ugyanaznap, alkonyaikor néhány emberével együtt ismét elindult, de most 
egy másik irányból közelítették meg a várost. Elhagyatottnak látszott. Három 
civilt találtak az úton holtan fekve, egyikük egy nő. Életnek még mindig nincs 
nyoma. Skorzeny ekkor egy betört ablak mögött sápadt arcot vett észre - civil 
volt, és német. 


A férfi, akit valósággal felajzott az, hogy ismét német csapatokat láthat, 
lerohant, és elfulladó hangon magyarázta, hogy az oroszok már két napja ott 


vannak a városban. Amikor Skorzeny megkérdezte, hol, az állomásra 
mutatott. Ott van a főhadiszállásuk, mondta a férfi, és a tankjaik is. Állandóan 
érkeznek a vonatok a csapataikkal és a járműveikkel. 


Miközben Skorzeny háromfős őrjárata élén beóvakodott a városba (csupán 
elfásult nőket és gyerekeket talált), más őrjáratai az állomásig merészkedtek. 
Jelentéseik szerint harminc orosz tankot láttak, javarészt T-34-eseket, de az 
állomás mögött Shermaneket is találtak. Az oroszokat a város déli és keleti 
részén lévő házakban és táborokban szállásolták el. Az őrjáratnak azonban 
nem sikerült felbecsülnie az oroszok haderejét. Skorzenynak viszont egyelőre 
már így is elegendő információ állt rendelkezésére. Tudta az ellenség 
körülbelüli erejét, valamint azt is, melyik fő vasúti csomópontot használják; 
ennyi éppen elég volt. 


Ideje, hogy elinduljanak visszafelé. Ahogy lopva kiosontak a városból, 
hallották, hogy valahol az állomás környékén orosz tankok motorja berreg fel, 
de akkorra már elérték a vastagon behavazott erdők rejtekét. 


Az oroszok nem sokkal ezután megindították a támadást. Közel negyven 
T-34-es, valamint több zászlóaljnyi gyalogság nyomult be Königsbergbe. 
Skorzeny §5SS-légideszantosai kelletlenül, házról házra harcolva hátráltak, 
közben azonban a hamburgi Volkssturm alakulat segítségével tucatnyi tankot 
pusztítottak el. 


De Skorzenynek nem csupán az oroszokkal kellett megküzdenie: saját 
táborában is ellenségekre akadt. Aznap este arra tért vissza táborába, hogy a 
königsbergi Volkssturm parancsnoka foglalta el parancsnoki helyét. 


- Herr Obersturmbannführer - jelentette a férfi idegesen -, egész este 
vártuk. Königsbergben minden elveszett. 


A Volkssturm parancsnoka magas rangú pártfunkcionárius volt, és kiváló 
berlini kapcsolatokkal rendelkezett, Skorzeny mégsem habozott. , Egyszerűen 
megszökött az alakulatától" - emlékezik vissza Skorzeny -, , az embereinek 
pedig magukra hagyatva kellett harcolnia. Katonai nyelven ez azt jelenti, hogy 
bűnös gyávaság bűntettében, ráadásul katonaszökevény is." Skorzeny annak 
ellenére tartóztatta le a férfit, hogy tudta, emiatt gondjai akadhatnak a párttal. 
(Jól sejtette. Martin Bormann bosszút esküdött Skorzeny ellen ezért a 
, felelőtlen tettéért".) A párttal való összetűzés nem az egyetlen problémát 
jelentette a , hazai fronton". Skorzeny néhány nappal később megtudta, hogy 
az ő frontszakaszán szolgálatot teljesítő új hadtestparancsnok Bach-Zelewski 
S5-tábornok lesz, , Varsó legyőzője", aki néhány hónappal azelőtt nagy 
kegyetlenséggel verte le a lengyel fővárosban a felkelést, és akivel 
Skorzenynek már októberben, Budapesten nézeteltérései akadtak. Parancsok, 
kérések és követelések özöne áradt Skorzeny schwedti főhadiszállására. 

Skorzeny tajtékzott dühében. Ahogy később írta: , Az dühített fel a legjobban, 


vera 


hogy egyik törzskari tiszt sem látogatta meg a hídfőállást. Bach-Zelewski 


4.2 


látogatást tett a schwedti várban lévő főhadiszállásomon. Mivel azonban én 


időm java részét nem ott töltöttem, megelégedett egyik tisztem jelentésével, 
megitta a konyakját, aztán visszament a főhadiszállására." Skorzeny végül 
egyszerűen nem vett tudomást a hadtestparancsnokától érkező utasításokról. 
Túl sok tennivalója akadt a frontszakaszon saját parancsnokságán is. 


1944 február 7-e körül az ellenség túlereje miatt vissza kellett vonulnia 
összes előretolt állásáról, a Nipperwiese falu mellett lévő kivételével. Az 
oroszok nap nap után ugyanazt a három pontot támadták, és nem voltak 
hajlandóak tudomást venni veszteségeikről. Hosszú, végtelen sorokban jöttek 
újra és újra, hurrát kiáltottak, ami náluk mindig a támadás kezdetét jelentette. 
Skorzeny azonban mindig visszaűzte őket. A szedett-vedett hadosztálynak 
még ellentámadásokat is sikerült indítania az oroszok ellen, akik, Skorzeny és 


csapata most már tudták, az elit őrhadtesthez tartoztak. 


Az oroszok azonban egyre közelebb jutottak. Az egyik napon két 1-34- 
esükkel sikerült 200 méternyire megközelítenük az Oderán átívelő hidat. 
Skorzeny még nem adott rá parancsot, hogy robbantsák fel, arra az esetre, ha 
egy német ellentámadás során szükségük lenne rá. Gépesített légelhárító 
ütegei azonban végül megállították őket, az utánuk érkező gyalogsági 
csapatokat pedig a jól képzett orvlövészek szedték le, akik a folyó innenső 
partján lévő romok között bújtak meg. 


Más alkalommal két orosz tank jutott el a várban lévő harcálláspontig, és 
lőni kezdték a vastag falakat. Skorzeny két zászlóaljparancsnoka azonnal 
előhozta a gyilkos fegyvert, a Panzerfaust páncéltörő rakétavetőt, majd 
kirohantak, hogy elintézzék a tankokat. Miközben a főhadiszállás ijedt 
katonáinak maradéka búvóhelye biztonságos  menedékéből  lélegzet- 
visszafojtva figyelte az eseményeket, a két fiatal gyalogsági őrnagy lopva 
követte a tankokat. Hirtelen lélegzetelállító dörrenés hallatszott, majd égő 
vörös szikrák röppentek széjjel, tém ütközött fémmel, mintha hatalmas ököl 
csapódott volna a legközelebbi tank oldalának. A tank azonnal megállt. Egy 
másodpercig semmi sem történt, majd füst szállt fel belőle. A következő 
pillanatban felnyílt a lövegtorony ajtaja, és a legénység egymást taposva 
igyekezett kifelé a biztonságba, de kézifegyverek tüze fogadta őket. 


Öt perc múlva megismétlődött a veszélyes akció: a második tankkal 
ugyanezt a módszert alkalmazva bántak el. Ezen a napon is megakadályozták 
a katasztrófát. 


így teltek a napok, közben az oroszok egyre közelebb értek a városhoz. 
Skorzeny kétségbeesetten harcolt tovább. A folyó túlsó partján lévő utolsó 
előretolt állást is kiürítették. Amikor a felső vezetés erről tudomást szerzett, 
ingerült hangvételű rádióüzenetet küldtek, amelyben választ követeltek rá, 
hogy , Nipperwiese parancsnoka [ez volt ugyanis a kérdéses előretolt állás] 
állt-e már hadbíróság előtt, vagy már agyon is lőtték?" 


Skorzeny dühösen üzent vissza: , A parancsnokot nem ítélték el, és nem is 
lőtték agyon." Ezzel SS-légideszantosai társaságában a frontra ment, hogy 


harccal űzze el rossz hangulatát. 


De amikor visszatért, azt a hírt kapta, hogy Himmler prenzlaui 
főhadiszállásán várja, és már így is órákat késett a megadott időponthoz 
képest. 


Amikor éjjel megérkezett Himmler főhadiszállására, a vezérkari tisztek 
olyan kurtán bántak vele, mintha már meg is fosztották volna rangjától. 
Himmler szárnysegédje hidegen tájékoztatta, hogy a  Reichsführer 
, dührohamot" kapott Skorzeny pontatlansága miatt, ezért most , várnia kell, 
amíg be nem hívják". 


Skorzeny azzal ütötte agyon az időt, hogy a tisztiszolgák által hozott 
konyakot iszogatta; ők legalább barátságosak voltak. Végül Himmler 
behívatta, de láthatóan reszketett dühében, és azonnal támadásba lendült 
Skorzeny viselkedése miatt. Keskeny szájából csak úgy ömlöttek a 
parancsmegtagadásról és szemtelenségről szóló vádak, valamint a rangtól való 
megfosztással és a hadbírósággal való fenyegetőzések. 


Skorzeny megvárta, amíg parancsnoka végez, majd nyugodtan így szólt: 


zzz 


- A kérdéses tiszt az én parancsomra vonult vissza a hídfőállásról 
[INipperwieséről]. - Azután hirtelen felülkerekedett dühe, és elmondta a 
Reichsführemek, mi a véleménye a felső vezetésről és a lekezelő 
módszerekről. - A Schwedt hadosztály eddig csak ostoba parancsokat kapott a 
hadtesttől, de még egyetlen kiló ellátmányt sem - fújtatta. 


A hirtelen támadás kifogta a szelet Himmler vitorlájából. Lecsöndesedett, 
sőt még vacsorára 15 meghívta a férfit, akit nem sokkal előbb még hadbíróság 
elé akart állítani. Skorzenynek ismét sikerült megmentenie a rangját - 
valószínűleg még az életét is. Mire elfogyasztották a vacsorát, sikerült 
kifacsarnia Himmlerből még egy üteget, a Reichsführer pedig arra is ígéretet 
tett, hogy minden szükséges segítséget megad. Skorzeny ezt ugyan soha nem 
kapta meg, de legalább az ígérettel gazdagabb lett. 


Tovább folytatódott a csata Schwedtben; ahogy az oroszok közelebb 
nyomultak, úgy nőtt a németek vesztesége. Skorzeny elkeseredetten harcolt 
minden talpalatnyi földért; számára ez Németország szent földjét jelentette, 
amit azok a férfiak, akiket ősapáinak tekintett, ezer évvel ezelőtt a szlávoktól 
vérük árán szereztek meg Németország számára. 


Nyomott hangulata akkor engedett fel egy kissé, amikor meghallgatta a 
BBC adását, amelyben dandártábornokként említették. Ottó Skorzeny, mint 
hadosztály nagyságú alakulat parancsnoka, úgy vélte, jogosult erre a rangra, 
arról azonban megfeledkezett, hogy kitöltse a megfelelő űrlapot. Ennek 
ellenére a BBC nyilatkozatában a következőket közölte: , A jól ismert S§- 
parancsnok, Skorzeny, aki kitervelte és kivitelezte Mussolini meg- 
szöktetését, most dandártábornoki rangot kapott, és Berlin védelmével bízták 


meg. Ezzel a német főváros legmagasabb rangú katonájává vált... Már meg is 


kezdte a berlini lakosság megbízhatatlan elemeinek likvidálását." Ez jelentette 
a fénypontot a máskülönben elég lehangoló februári napon az újonnan 
kinevezett Ottó $Skorzeny dandártábornok számára. Skorzeny később 
megtudta, hogy a BBC adásával egy időben Hitler valóban fontolóra vette, 
hogy Berlin katonai parancsnokává lépteti őt elő. Szinte mániákusan hitt SS- 
ezredesében, és úgy gondolta, a berlini parancsnokság ideális munka volna a 
számára, de a vezérkar elutasította a javaslatot. Azonban, mint ahogy 
Skorzeny később írta: , Hogy juthatott el a hír a Reich kancellári hivatalából 
Angliába ennyire gyorsan?" Erre a kérdésre azonban soha nem találta meg a 
választ. 


Most azonban végéhez közeledett az az időszak, amelyet , európai 
hadosztálya" parancsnokaként töltött a hadseregben. Mielőtt még Berlin 
felmentette volna, Göring tábornagy személyesen tett látogatást a schwedti 
fronton. A tábornagy némileg kisebb pocakkal, kabátján kitüntetései nélkül, jó 
bajtársnak bizonyult, aki nem tartotta méltóságán alulinak, hogy beszélgessen 
és tréfálkozzon a sorkatonákkal, vagy kilátogasson a frontra, és a kommandó 
parancsnokkal együtt hason kúszva közelítse meg a harc helyszínét. 


Azután egy napon az oroszok megtámadták Skorzeny harcálláspontját. Kis 
magasságból indították a repülőtámadást a parancsnok irodája ellen, betört az 
összes ablak, de nem okoztak nagyobb kárt, csupán Skorzeny kutyáját, Luxot 
riasztották fel álmából. Nem sokkal ezután, február utolsó napján Skorzeny 
üzenetet kapott Berlinből. Az üzenet azt adta a tudtára, hogy készüljön fel a 
parancsnokság negyvennyolc órán belül történő átadására, majd térjen vissza 
Friedenthalba, és várja meg a további parancsot. Skorzeny azonnal telefonált 
Berlinbe, hogy megtudja, mi lesz majd azokkal a katonáival, akiket 
Friedenthalból hozott magával. Erre azt a hűvös tájékoztatást kapta, hogy 
azok Schwedtben maradnak. Skorzeny erre Jodl ezredeshez fordult, de a 
tisztet nem hatotta meg a könyörgés. A katonáknak ott kell maradniuk, és 
támogatniuk a hídfőállás védelmét. Nem sokan kerültek ki élve ebből a 
csatából. A háború utolsó szakaszában tartott. Németország vérrel fizeti vissza 


adósságát. 


9. fejezet 


Az utolsó hajsza 


Március 7-én, alkonyaikor a jobbára zárkózott Courtney Hodges, az 1. 
amerikai hadsereg disztingvált megjelenésű parancsnoka a hír hallatán minden 
gátlását elvesztette. Egyik alakulata, a 9.  páncéloshadosztály B 
páncéloscsapata Bili Hodge tábornok vezetése alatt elfoglalta a Rajnán átívelő 
hidat. A híres Remagen vasúti hídról volt szó; váratlan szerencse. Csapatai az 
elmúlt néhány napban próbálták elfoglalni a Rajna hídjait, de csalódott 
embereik szeme láttára robbantották fel mindet. Most a gyalogságiak egy 


merész egységének, a német születésű Kari Timmermann hadnagy vezetése 
alatt végre sikerült elfoglalnia egy hidat! 


Hodges Spában lévő főhadiszállásán rádöbbent, hogy soha ilyen nagyszerű 
lehetőség még nem állt előttük, hogy áttörjék a nyugati frontot. A parancsnok 
sutba vágta szokásos óvatosságát, és megparancsolta katonáinak, hogy 


nyomuljanak át a rozoga hídon. Azután a belgiumi Namurban lévő 
főhadiszállásán felhívta feljebbvalóját, Omar Bradley tábornokot. 


- Brad - mondta neki, igyekezvén uralkodni örömén elfoglaltunk egy 
hidat. 


- Egy hidat! Úgy érti, van még a Rajnán épségben maradt híd? 


- Leonardnak [a 9. páncéloshadosztály parancsnoka] sikerült 
elfoglalnia a remagenit, mielőtt még felrobbanthatták volna. 


- Az ördögbe is, Courtney, hiszen akkor nyílt utunk van! Átszállíttatta 
már a felszerelést? 


- Még nem, de már intézkedtem. 
- Remek. 


Ezzel megkezdődött a hat éven át tartó kegyetlen háború utolsó fázisa. 
Nem sokkal később a dühösen fújtató Hitler, aki személyes sértésnek vette a 
Remagen-híd elfoglalását, behívatta magához az egyetlen embert, aki 
segíthetett: Ottó Skorzenyt. Amikor az ezredes megérkezett, Hitler még 
ágyban volt, így nem ő, hanem Jodl tábornok fogadta Skorzenyt. Jodl azt a 
feladatot adta Skorzenynek, hogy haladéktalanul rombolja le a hidat 
különleges képzésben részesült békaemberek segítségével: szállítsanak 


robbanóanyagot a hídhoz, erősítsék a pillérekre, és robbantsák fel. Skorzeny 


tiltakozott. Akadt már rossz tapasztalata ezekkel a békaemberekkel néhány 
hónappal ezelőtt, amikor Nijmegennél megkísérelték felrobbantani a 
szövetségesek hídját. Most pedig a kis híján nulla fokos hőmérsékletű vízbe 
kell parancsolnia a , Duna békaembercsoport" tagjait. Emellett, az amerikaiak 
már jó néhány kilométerre kiterjesztették hídfőállásukat, és nijmegeni 
tapasztalataikból okulva nyilván résen lesznek. Skorzeny később azt írta: , Ez 
volt az első alkalom, amikor csak fenntartásokkal tudtam elfogadni a 
megbízásomat." Megígérte, hogy minden tőle telhetőt megtesz, de egyáltalán 

nem volt meggyőződve a terv keresztülvihetőségében. 


Mint kiderült, igaza volt. A Duna csoport csak néhány nap elteltével 
próbálkozott meg a szabotázsakcióval, amikor az amerikaiak már a Rajna 
másik partján is stabilan kiépítették állásaikat. Egy hideg téli éjszakán 
indultak el a békaemberek, de sokan közülük már akkor eltűntek, amikor 
beléptek a gyorsan iramló, jeges vízbe. Másokat valamivel később 
keresőfények segítségével fogtak ki. A túlélők közül, akik végül elérték 
Remagent, egy sem menekült meg. Mindnyájukat fogságba vetették, és bár fel 
tudták erősíteni a robbanóanyagot, önfeláldozásuk hiábavaló volt. Az 
amerikaiak már megépítették a folyón a pontonhidat. Amikor végül 
összeomlott a Remagen vasúti híd - a német védők korábban megpróbálták 
felrobbantani, és súlyosan megrongálódott -, az amerikaiak a pontonhídon 
továbbra is át tudták szállítani felszerelésüket a Rajna másik partjára. A 


békaemberek erőfeszítése tehát hiábavalónak bizonyult. 


Skorzenyt nem sokkal ezután ismét behívták a Führer főhadiszállására. A 
férfi, aki valaha azt ígérte, , ezeréves birodalommá" teszi Németországot, 
rádöbbent, hogy , birodalma?" nem egészen tizenkét év elteltével már az 
utolsókat rúgja. Adolf Hitler azonban teljesen elszakadt a valóságtól, a 
darabokra szakadó világtól elszigetelve élt. Kedvenc kommandósát fáradtan, a 
következő szavakkal üdvözölte: 


- Skorzeny, még meg sem köszöntem magának, hogy olyan nagyszerűen 
helytállt az Oderánál. Mindig nagy örömömre szolgált, ha a jelentéseit 
olvashattam. Lovagkeresztjéhez most megkapja a tölgyfalombokat, és ezt 
személyesen óhajtom átadni. Azután majd részletesen beszámolhat nekem. A 
jövőben más munkát szánok önnek. 


Ezzel a férfi, aki az elmúlt hat évben uralta Európát, megtört 
öregemberként csoszogott el. Skorzeny soha többé nem találkozott vele. 


Valamivel később parancsot kapott a Führer főhadiszállásáról, hogy 
menjen Dél-Németországba és Ausztriába, és tegyen jelentést az általános 
helyzetről, majd verbuválja össze az Alpenkorpsot, az elkeseredett, a végsőkig 
harcoló nácikból álló haderőt, akik megvédik a legendás , alpesi erődöt", az 
Ausztria és Bajorország között lévő hegyvidéki területet, melyet az aggódó 
szövetséges hírszerző tisztek és a csodában reménykedő németek hite szerint 


Németország legfanatikusabb katonái hoztak létre. 


Skorzeny családja még mindig Bécsben tartózkodott, két speciális 
friedenthali kommandó egységével egyetemben, így amikor Skorzeny a 
Schorner tábornagytól, a keleten lévő német front déli szektorának 
parancsnokától a közösen elfogyasztott ebéd közben megtudta, hogy az 
oroszok már elérték Bécset, úgy döntött, hogy útnak indul az osztrák 
fővárosba. 


Hatórai, megállás nélküli vezetés után már látta szülővárosa külső 
kerületeit. Mindenünnen német katonák özönlöttek nyugat felé, rendezetlen 
sorokban, és már csak az érdekelte őket, hogy mentsék a bőrüket. Miközben 
Skorzeny sofőrje egyfolytában dudált, hogy utat vágjon magának a tömegben, 
Skorzeny haragja nőttön-nőtt, végül már nem tudta türtőztetni magát, amikor 
egy csoport egészséges katonát vett észre egy ló vontatta kocsin, miközben 
mögöttük szánalomra méltó sebesültek vonszolták magukat. Dühösen 
megparancsolta sofőrjének, hogy álljon meg, majd kiugrott, és megállította a 
kocsit. Amikor az őrmester nem engedelmeskedett a parancsnak, a gallérjánál 
fogva megragadta, és keményen pofon vágta. Az őrmester erre megállt. 


Skorzeny a kocsi hátsó részében felpakolt bútorra mutatott, amit a katonák 
nyilvánvalóan zsákmányoltak, majd azt ordította: 


- Dobják ki azonnal azt a bútort, és csináljanak helyet a sebesülteknek! 
- Azután a lányra mutatott, aki a kocsi hátuljában ült, és hozzátette: - Ha a 
hölgy is magukkal akar menni, akkor nyugodtan gyalogolhat. 


Majd, miután gondoskodott róla, hogy az őrmester végrehajtsa a parancsát, 
elvette a pisztolyát, és a legközelebb álló sebesültnek nyújtotta. 


- Gondoskodjon róla, hogy csak a sebesülteket vegyék fel a kocsira - 
rendelkezett. 


Az altiszttel történt incidens meggyőzte Skorzenyt arról, hogy keleten 
kétségbeejtő a helyzet. Mint később írta: , Az emberek ilyen kritikus 
helyzetben, nyomorúságos kis életüket féltve, ledobják maszkjukat, és 
egoistákká válnak." Akkor azonban nem volt rá ideje, hogy a kritikus helyzet 
velejáróiról töprengjen; el kellett jutnia a fővárosba. Visszaugrott a kocsiba, és 
utasította a sofőrt, hogy hajtson tovább. 


Besötétedett, mire Bécsbe értek. Skorzeny nagy megkönnyebbülésére azt 
látta, hogy két különleges alakulata már elindult nyugat felé. Úgy érezte, most 
már a családjának szentelheti magát. Anyja háza komoly károkat szenvedett, 
az asszony maga már két napja elment. Ugyanezt tette Skorzeny bátyja is. 
Ahogy közelebb ért a városközponthoz, úgy lett egyre hangosabb a csatazaj. 
A gyönyörű Schönbrunn palota közelében megállított két rendőrt, és 
megkérdezte tőlük, mi a helyzet. 


A rendőrök haptákba álltak, és mosolyogva jelentették: 
- Herr Obersturmbannführer, mi jelentjük Bécs védelmi vonalát. 


Skorzeny rövid látogatást tett régi üzemében, amely még mindig működött, 


majd két, oroszok megszállta utcán keresztül Von Bunau tábornok 
megerősített főhadiszállására hajtott. Skorzeny gyorsan tájékoztatta a főváros 
védelmével megbízott tábornokot, hogy rengeteg orosz katonát látott a 
városban, németet viszont egyet sem. 


Bunau ekkor megkérdezte tőle, szeretne-e találkozni Baldur von 
Schirachkal, aki korábban a Hitlerjugend propagandaosztályának vezetője 
volt, most pedig Bécs , védelmi biztosa". Skorzeny igenlően felelt, majd 
Schirach gyertyákkal megvilágított, túlságosan is elegáns , harcálláspontjára" 
kísérték. A férfi, aki korábban német fiatalok ezreinek lelkét mérgezte a 
nácizmus eszméjével, mosolyogva lépett be. 


- Látja, Skorzeny - mondta -, nekem már csak gyertyafény jut a 
munkámhoz. 


Skorzeny bólintott, majd megismételte, amit az előbb Bunaunak mondott. 


- Egyetlen német katonát sem láttam. Senki nincs az úttorlaszoknál. 
Az oroszok akkor jöhetnek be, amikor csak akarnak. 


- Ez lehetetlen! - kiáltott fel Schirach hitetlenkedve. 


Skorzeny erre azt mondta Schirachnak, hogy kocsiba kellene ülnie, és saját 
szemével meggyőződni a helyzetről. A volt Hitlerjugend-vezető azonban nem 
hitt neki. Elmondta, két hadosztály áll a rendelkezésére, s miképp 1683-ban 
Starhemberg hercegnek sikerült felmentenie Bécset a török ostrom alól, ő is 
hárítani fogja az oroszok támadását. 


- Az egyik hadosztály nyugat felől érkezik, a másik pedig a Dunán kel 
át, hogy megerősítse csapatainkat. Ki fogunk tartani az oroszok ellen. 


Skorzeny kétkedőn nézett rá. Tudta, hogy nem jön semmiféle csapat. A 
volt Hitlerjugend-vezető valójában nem létező kísértetalakulatokat irányít; az 

egész pincében ,, volt valami kísérteties", mint később írta. 


De nem szólt semmit, csak elbúcsúzott Baldur von Schirach- tól, aki a 
következő szavakkal köszönt el tőle: 


- Itt fogok harcolni és meghalni. - Igazság szerint a férfi, aki illúzióitól 
elvakítva rengeteg német ifjút küldött a halálba, szelíden megadta magát, és a 
következő másfél évtizedet börtönben töltötte. 


Nem sokkal ezután Skorzeny a következő rádióüzenetet küldte Hitlernek: 
A Bécsből nyugat felé vezető utakon eléggé kaotikus jeleneteket 
tapasztaltam, ezért erélyes intézkedések megtételét javaslom. Bécs védtelen, 
és ma délelőtt már az oroszok kezén lesz." 


1945. április 11-ének hajnalán utoljára hajtott a bécsi Floridsdorf hídhoz, 
rövid időre megállt, majd utolsó pillantást vetett lángokban álló szülővárosára, 
amelyet lassan beborított az egyre nagyobb orosz tüzérségi zárótűz. Valami 
megpattant Skorzenyben. Ahogy később írta: , Hirtelen elvesztettem régebbi 
energiámat." 


A háború még öt hétig tartott, Skorzenyt azonban már egyáltalán nem 
érdekelte. Kötelességtudón összegyűjtötte még fellelhető csapatait, majd az 
alpesi erőd felé vezényelte őket. Közben, mielőtt még ő maga is csatlakozott 
volna, hozzálátott megtisztítani Felső-Ausztria útjait a menekültek áradatától, 
hogy csapatainak helyet biztosítson. Ugyanakkor arra is gondolt, hogy 
mindenhol ellenőrzési pontokat állítsanak fel a régióban, ahol az egységeiktől 
elvágott katonák jelentkezhetnek, és új alakulatot hozhatnak létre belőlük. 


Néhány nap múlva Radl jelent meg váratlanul Skorzeny főhadiszállásán, 
mintegy 250 emberrel Friedenthalból. Skorzeny túláradó örömmel üdvözölte 
régi barátját. Elhatározták, hogy visszavonulnak az erődbe. A helyi 
főhadiszállásokon azt mondták nekik, hogy minél több egységüket gyűjtsék 
össze, majd vigyék fel őket a hegyekbe. Ott majd megvárják, amíg a reguláris 
csapatok is visszavonulnak, majd megalkotják az , alpesi hadtestet", és ennek 
az utolsó egységnek Skorzeny emberei alkotják majd a magját. 


Radl és Skorzeny együtt nyomultak be a területre, hogy megtudják, 
pontosan hány egység készült fel az Ausztria és Németország közti alpesi 
régió védelmére. Keserű csalódás érte őket. 


Minden létező helyen kutattak a szervezett védelem jelei után, de hiába. 
Nem találtak mást, csupán néhány, élelemmel megrakott, ló vontatta kocsit, 
egy-két félig befejezett hadállást, valamint rozsdásodó gépeket, amelyeket egy 
soha el nem készült, föld alatti lőszergyár építésére szántak. Az alpesi erőd 
csupán Hofer Gauleiter képzeletében létezett, akinek először jutott eszébe az 
ötlet, valamint a szövetséges hírszerző tisztek rémálmaiban, akik attól 
rettegtek, hogy a háború tulajdonképpeni befejezését követő években nehéz 
terepen kell majd harcolniuk a német partizánokkal. Skorzeny szomorúan 
vette tudomásul, hogy az út végére értek. Sem az emberük, sem a 
felszerelésük nem volt elég ahhoz, hogy tovább harcolhassanak az Alpokban. 
Számára véget ért a háború. A kérdés csak az, mihez kezdjen most? A légierő 
egyik pilótája felajánlotta neki, hogy a legyőzött országból a semleges 
Spanyolországba repül vele, Skorzeny azonban nem fogadta el a szívességet. 
Semmire sem becsülte az olyan parancsnokokat, akik cserbenhagyják 
embereiket a veszedelem óráiban. 


Végül szélnek eresztette a katonákat, arra azonban különösen ügyelt, hogy 
az önkénteseknek, akik az olyan szövetséges országokból érkeztek, mint 
Belgium vagy Franciaország, jó esélyük legyen a menekülésre. Ezután Radllal 
és néhány bajtársával együtt a hegyekbe menekült. A Dachstein-hegységben, 
egy kis kunyhóban vertek tanyát. Skorzeny az 1945. május 8-át követő 
napokban pihengetett, majd a völgyben élő parasztoktól megtudta, hogy az 
amerikaiak körözik. Számos gyanúsítottat már le is tartóztattak, akiket 
összetévesztettek vele, vagy akikről azt hitték, kapcsolatban állnak vele. 


Skorzeny úgy döntött, jobb, ha feladja magát, ezért levelet küldött a 
legközelebbi amerikai parancsnoknak, és tájékoztatta őt pontos helyéről. Nem 


kapott választ. Újabb levelet küldött. Semmi válasz. Eközben a Radio 
Luxemburg, a szövetségesek adója azzal a kéréssel fordult hallgatóihoz, hogy 
segítsenek kézre keríteni , Európa legveszedelmesebb emberét". Az újságok is 
bekapcsolódtak a $Skorzeny elfogására indított hajszába. A völgyben 
állomásozó amerikaiak viszont még mindig nem érdeklődtek prominens 
, vendégük" iránt. Skorzeny még egy levelet küldött, de erre sem érkezett 
válasz. 


Végül sikerrel járt. Egy nap Radllal, törzstisztjével, Hunke kapitánnyal és 
tolmácsával, Peter hadnaggyal lement a völgybe. 


Megbeszélte az amerikaiakkal, hogy egy hídnál dzsip várja majd őket. 
Tizenegy nap telt el a fegyverletétel óta, amikor Skorzeny és három embere 
megérkezett a salzburgi amerikai főhadiszállásra. Felfegyverezve, még 
mindig német egyenruhát viselve adták fel magukat, ez azonban nem ment 
könnyen. Az őrmester, akinek megadták magukat, még soha nem hallotta 
Skorzeny nevét. De ha úgy érzik, fontos személyek, mondta nekik, 
rendelkezésükre bocsát egy  dzsipet, azzal elmehetnek a hadosztály 
főhadiszállására, és megadhatják magukat. 


Így aztán elindultak a hadosztály főhadiszállására. Az amerikai sofőr, 
amikor meghallotta, kit szállít, azt mondta Skorzenynek: 


- Ha maga tényleg Skorzeny, jobb, ha iszik egy pohárkával. Még ma 
felakasztják. 


Salzburgban a sofőr kitette őket egy hotel előtt, ahol szövetséges főtisztek 
voltak elszállásolva. Úgy tűnt, mintha még most sem érdekelnének senkit. 
Végül egy őrnagy jelent meg, és azt mondta, menjenek el egy másik helyre, 
ahol majd megkapják az utasításukat. Skorzeny és társai még mindig teljes 
fegyverzetben voltak. 


Végül valaki felismerte, milyen értékes foglyot szerzett a hadosztály. 
Skorzenyt megkérték, menjen be egy villába, ahol két fiatal amerikai tiszt 
hallgatja majd ki. Skorzeny zavarodottan, ugyanakkor magában mulatva, 
eleget tett a kérésnek. Alig ült azonban le, amikor hirtelen minden oldalról 
kicsapódtak az ablakok, és gépfegyverek szegeződtek rá. 


Az amerikaiak most már korántsem viselkedtek olyan közömbösen. 
Lefegyverezték és levetkőztették foglyukat, majd gyors vizsgálatot végeztek, 
hogy megbizonyosodjanak róla, nem rejtett-e el valahol mérget. Azután egy 
dzsipbe ültették, miközben egy katonai rendőr géppisztolyt szegezett az 
arcának. A páncélkocsikkal körbevett dzsip Salzburgba hajtott vele, ahol háta 
mögött összekötözött kézzel interjút adott a szövetségi sajtó képviselőinek. 
Megszületőben volt a Skorzeny-legenda. , Skorzenyre oda kell figyelni" - írta 
a New York Times tudósítónője. - , A maga kemény módján megdöbbentő 
jelenség: hatalmas, erős férfi. A sbelseni vadállatx hozzá képest ártatlan 

csecsemő." A női olvasók kedvéért azért még hozzátette: , Kék a szeme." 

Az egyik jelenlévő brit riporter azt írta: , Fogvatartói jobbnak látták, ha 
Skorzeny kezét hátrakötik. Amikor cigarettát adtak neki, meggyújtották, és a 
hamut is más verte le helyette. Pohár vizet emeltek a szájához." 


A riporterek azonban az áradó szavak ellenére választ próbáltak keresni 
arra a kérdésre, amely az elkövetkezendő hónapok során nem hagyta 
nyugodni Skorzenyt: , Miért akarta megölni Eisenhower tábornokot?" 
Természetesen a csapatai által végrehajtott hőstettekre céloztak az ardenneki 
offenzíva során, valamint néhány fogságba ejtett kommandós állításaira. 


Skorzeny azt válaszolta: 


- Ha bármikor is parancsot kaptam volna rá, hogy támadjam meg a 
szövetségesek főhadiszállását, tervet kellett volna ehhez készítenem. Ha pedig 
tervet készítettem volna, akkor azt végre is hajtom. - Senki nem hitt neki. 


Ahogy a New York Times másnapi számában írta: , A sebhelyei ellenére 
jóképű Skorzeny visszautasította azt az állítást, miszerint ő vezette volna a 
főparancsnokság tagjainak meggyilkolására indított akciót." Az újságíró, több 
jelenlévő kollégájával egyetemben, meg volt róla győződve, hogy Skorzeny 
bűnös: valóban megkísérelte megölni Eisenhowert, de kudarcot vallott. 


10.fejezet 


Megszöksz, vagy meghalsz 


Ottó Skorzeny, miután két évet töltött hadifogolytáborban, Dachauban 
került a háborús bűnöket tárgyaló törvényszék elé. Számos vádat 
sorakoztattak fel ellene; kezdve attól, hogy állítólag meggyilkolt több száz 
amerikai foglyot, valamint parancsnoksága alatt a katonák amerikai 
egyenruhát viseltek, egészen Eisenhower tábornok meggyilkolásának 
, tervéig". 1947 júliusának végén az amerikai hadseregben szolgált Rosenfeld 
ezredes elé vitték, aki az ardenneki offenzíva idején a biztonsági szolgálatnál 
dolgozott, s akkoriban bírói, illetve ügyészi tisztet töltött be azokon a 
tárgyalásokon, amelyeket a volt német koncentrációs tábor egyes számú 
tárgyalótermében tartottak. 


Rosenfeld ezredes, ez a határozott arcélű, szemüveges tiszt olvasta fel a 
vádakat Skorzeny ellen. Az osztrák vádlott azonban csak az első vádpontra 
figyelt fel, mely szerint amerikai hadifoglyokat ölt meg, illetve nem megfelelő 
módon bánt velük. Nem tudtak pontos adatokat szolgáltatni, de állítólag több 
mint száz foglyot gyilkoltak meg. Hol és mikor ment vajon végbe ez a 
feltételezett mészárlás? 


Skorzeny nem tudhatta meg, mivel a vádat azonnal elejtették. Az amerikai 
ügyészség vélhetőleg azért gondolta, hogy Skorzeny részt vett a malmédyi 
mészárlásban, mert Skorzeny egy vagy két csapata jelen volt. A többi 
vádpontot azonban fenntartották. Skorzeny védelmét egy igen tapasztalt 
ügyvéd, Robert Durst ezredes látta el. 


Durst, miután elvállalta a német , háborús bűnös" védelmét, négy napon át 
keresztkérdéseket tett fel védencének, hogy megtudja, milyen mértékben 
bűnös, illetve ártatlan. Skorzeny később beismerte, ez volt élete 
legkeményebb vallatása. A négy nap elteltével azonban Durst bement 


Skorzeny cellájába, akkor először kezet rázott vele, és elmosolyodott: 


- Most már bizonyos vagyok az ártatlanságában minden egyes vádpont 
esetében. Tudom, hogy nincs rejtegetni valója, ezért úgy fogok küzdeni önért, 
akár a saját testvéremért. - Az ezredes megváltozott viselkedése nagyon 
megdöbbentette Skorzenyt, aki addig úgy érezte, hogy Durst a vád pártján áll, 
és csak azért nevezték ki a védőjének, hogy a demokratikus eljárás látszatát 
keltsék. Durst azonban megtartotta a szavát. Foggal- körömmel harcolt német 
ügyfeléért. Német ügyvédek, akik önként, fizetés nélkül vállalták volna 


Skorzeny védelmét, figyelmeztették a volt kommandó parancsnokot, hogy 
nem szabad feltétel nélkül megbíznia az amerikai tisztben. Skorzeny azonban 
nem sokat adott a véleményükre. Minden bizalmát ügyvédjébe helyezte, aki 
meg is hálálta ezt. Még akkor is szenvedélyesen védte ügyfelét, amikor 
Skorzeny szárnysegédje jelent meg a tanúk padján, és eskü alatt vallotta, hogy 
a 150. dandár angolul beszélő katonákat keresett különleges feladatok 
végrehajtására. 


Durst még akkor sem veszítette el a hitét, amikor Skorzeny egyik embere, 
egy ellátmányért felelős tiszt arról tanúskodott, hogy Skorzeny mérgezett 
puskagolyókkal látta el embereit az ardenneki ütközet alatt. Skorzeny sem 
esett kétségbe. Tudta, hogy a kérdéses puskagolyókat azok alapján alakították 
ki, amelyeket két orosz fogolytól vettek el, akik Oroszországban 
megkíséreltek megölni egy német tábornokot. Skorzeny parancsot adott, hogy 
osszák ki azoknak az embereinek, akik úgy érzik, nem bírnák elviselni a 
fogságot; gyors öngyilkossággal szabadulhatnak meg foglyul ejtőiktől, mert 
bármely testrészükbe lövik is a golyót, gyors halált okoz. Igazság szerint 
Skorzeny is tartott magánál ezekből a háború utolsó hónapjaiban. De hogyan 
bizonyíthatná, hogy ezeket a golyókat nem az ellenség, hanem saját maga 
ellen akarta felhasználni? 


Végül üzenetet csempészett ki a táborból Radlnak, akit a szigorúan őrzött 
dachaui fogolytáboron kívül kialakított közönséges hadifogolytáborban 
tartottak fogva. Skorzeny golyómintát akart kérni, hogy bemutathassa a 
bíróságnak. Radl nem hagyta cserben. Skorzeny másnap reggel feketekenyér- 
adagja közepében találta a szóban forgó golyót. Aznap délelőtt a bíróságon 
Durst az ellátmányért felelős kapitány elé tartotta a golyót: 


- Ez az ön mérgezett lőszere? - kérdezte. 


A döbbent bíróság a kapitánnyal egyetemben előrehajolt, és megnézte a 


POSTA 


bizonyítékot. Rendes puskagolyó volt, a fenéklapjánál piros gyűrűvel. 


A kapitány tétován bólintott. Igen, ez az a fajta lőszer, amit Skorzeny 
kiosztott az embereinek a támadás előtt. Durst ezredes ekkor arra 
kényszerítette a kapitányt, hogy ismerje el, a valóságban ez csak a normál 
lövedék vízállóvá tett változata, a mérgezett golyó másképp néz ki. Elejtették 
a vádat, majd tovább folytatódott a tárgyalás. Augusztus végén Skorzeny 
maga tett tanú- vallomást, melyben mindent elmondott az ardenneki 
hadművelet akcióiról, és megvédte magát azon vádak ellen, melyek szerint az 
offenzíva alatt engedélyezte embereinek, hogy amerikai egyenruhát 
viseljenek. 

Két napon át folyt a meghallgatása; nem tagadta, hogy ő és emberei 
felkészültek rá, hogy a hadműveletek alatt amerikai egyenruhát viseljenek, sőt 
ezt meg is tették. Azzal védekezett, hogy nem egyedül vett ezekben részt; 
előtte szinte minden szövetséges nemzet élt ezzel a fortéllyal. Az amerikaiak 
például számtalan esetben viseltek német egyenruhát, például az Aachen ellen 


intézett támadás során; Hitlernek ez az eset adta az ötletet, hogy Skorzeny 
emberei is öltsenek magukra amerikai egyenruhát. 


A két napon át tartó maratoni tanúvallomás során Durst ezredes kétségbe 
vonta az Eisenhower tábornok elleni állítólagos gyilkossági kísérlet 
vádpontjának jogosságát. A bíróság elnöke szabálytalannak nyilvánította 
Durst ezredes közbevetését, ezért törölték a kérdést. Ezt a vádpontot nem 
sikerült megdöntenie (az elkövetkezendő években időről időre újra felhozták a 
témát). 

A második nap végén Durst ezredes és Ottó Skorzeny egy újfajta 
hadviselés képét vázolták fel a bíróság előtt, a 20. század, a technikai fejlődés 
századának hadviselési módját, mely szükségszerűen hágja át a 19. századi 
viszonyoknak megfelelő törvényeket. Az előző évszázad tapasztalatai alapján 
megfogalmazott hágai egyezménynek nem sok köze van napjaink 
hadviseléséhez, amelyben már atomfegyvereket és szőnyegbombázást 
alkalmaznak, valamint az irreguláris harcászat különböző fajtáit vetik be. 
Durst ezredes álláspontja támogatására egy új tanút, Forrest Yeo-Thomast, a 
légierő alezredesét idézte a bíróság elé. 


Skorzeny már sokat olvasott a legendás Yeo-Thomasról - vagy ahogy 
francia ellenállási körökben hívták: , Fehér Nyúlról" - Kogon S$S Startjában, 
de azt hitte, meghalt a háborúban. A zömök, izmos, kék légierős egyenruhát 
viselő férfi hosszú éveket töltött az ellenállásban, valamint keményen 
dolgozott a Whitehallban, mialatt próbálta meggyőzni Churchillt és másokat 
arról, mennyire fontos, hogy támogassák a francia földalatti mozgalmat. 
Végül elfogták, és Buchenwaldba vitték, ahonnan megszökött, egy hullát 
hagyva ott maga helyett, majd a szövetségesek arcvonalához sétált. 
Közvetlenül a háború után tanúskodott Buchenwaldban, a háborús bűnösök 


perében, amelynek eredményeként huszonkét őrét halálra ítélték. 


zzz 


Skorzeny bizonyára eltűnődött, Durst ezredes miért éppen Yeo-Thomast 
idézte meg a védelem tanújaként. Az alezredesnek semmi oka nem volt arra, 
hogy segítsen volt ellenségein, akik fogvatartása idején olyan kegyetlenül 
bántak vele. 


Skorzenynek azonban, mint ahogy a bíróságnak is, meglepetésben volt 
része. Az alezredes habozás nélkül, tudván, mit jelent Skorzeny számára a 
vallomása, azt mondta: 


- Az egyik bajtársam börtönben volt a bretagne-i Rennes-ben. 
Felderítettem a börtönt, és megvesztegettem az egyik őrt, hogy megtudjam, 
mikor van őrségváltás... Aztán néhány németül beszélő emberemet német 
egyenruhába bújtattam, és német papírok másolataival láttam el őket, 
amelyekre szükségük volt, hogy kivihessék a foglyot a börtönből. Loptunk 
egy német kocsit, az egyik teherautónkat pedig úgy alakítottam át, hogy 
hasonlítson a börtönben használtakhoz. Az volt a tervünk, hogy csengetünk a 
kapusnak, és megmutatjuk neki hamis papírjainkat. Aztán a német autóval 


behajtunk, bevisszük a teherautót is, majd úgy állítjuk le, hogy ne lehessen 
tőle becsukni a kaput. 


Durst hagyta, hogy az alezredes részletesen elmagyarázza a szöktetést. 


- A német egyenruhát viselő katonáim, akik közül az egyik tisztnek 
adta ki magát, bejutottak az őrszobába. Ha a foglyot a papírok ellenére nem 
hozzák ki, ha bármiféle tétovázást tapasztalunk, gyorsan és halkan 
megszabadulhatunk az őröktől. 


A férfi elhallgatott, Durst ezredes pedig azt kérdezte: 
- Ebből a célból szerezte a német egyenruhákat? 
- Igen. 

- Hogyan? 


- A részletekről nem adhatok tájékoztatást. Azt mondtam az 
embereimnek, mindenáron szerezzenek egyenruhákat. 


Durst ezután megkérdezte, hogy az alezredes és emberei a német 
egyenruha viselésekor vittek-e magukkal fegyvert, mire a férfi igennel 
válaszolt. 


- Általában mit tettek a felfedeztetés veszélyének elhárítása 
érdekében? - kérdezte. 


Yeo-Thomas körbenézett a termen, mielőtt válaszolt volna, majd halkan 
így szólt: 


- Lelőttük az ellenséget. 


Rosenfeld ezredes esetét ezzel törölték. Ahogy Yeo-Thomas lelépett a 
tanúk padjáról, Skorzeny és az ügy többi vádlottja vigyázzba állt; tiszteletüket 
és köszönetüket csupán ezen a módon fejezhették ki korábbi ellenségüknek, 
aki megmentette őket, bár Skorzeny később köszönőlevelet is küldött neki, 
amelyre Yeo-Thomas, akkor már a Molyneux, a párizsi ruhagyár igazgatója, 
azt írta: , Maga átkozottul jó munkát végzett a háborúban. Biztos vagyok 
benne, hogy sikerül kiszabadulnia. Ha nem lenne hol aludnia, van egy 
lakásom Párizsban." 


Néhány órával Yeo-Thomas vallomása után ad acta tették Skorzeny ügyét, 
de felmentése ellenére nem engedték szabadon, ehelyett a darmstadti 
, hácítlanító" táborba küldték. Akárhányszor csak felmerült ügyének 
felülvizsgálata, ilyen-olyan indokkal mindig elhalasztották. Teltek a hónapok. 
Amikor ügyét már a hetedik alkalommal halasztották el, Skorzenynek elege 
lett. írt Yeo-Thomasnak, és a tanácsát kérte. Tömör és lényegre törő választ 
kapott: , Szökjön meg?" - írta a volt alezredes. 


Yeo-Thomas vallomása megtette a hatását. A bíróság nem találta bűnösnek 
Skorzenyt abban a vádpontban, mely szerint embereit ellenséges egyenruhába 
öltöztette, mivel egy magas rangú brit tiszt ugyanezt tette Franciaországban, 


az ellenállás katonáival. 


1946. szeptember 11-én a Stars and Stripes (Csillagok és Sávok), az 
amerikai hadsereg Németországban kiadott újságja a következő szalagcímmel 
jelent meg: , Skorzeny minden vádpont alól tisztázta magát". A vád 
bosszankodott, az esküdtszék azonban semmit sem tehetett; Skorzeny tisztázta 
magát az amerikai haditörvényszék előtt. A vád azonban talált rá ürügyet, 
hogy lakat alatt tartsa, bár elméletileg már akkor és ott szabadon kellett volna 
engedni. Azt állították, hogy más szövetséges országok is kérték Skorzeny 
kiadatását állítólagos háborús bűnök elkövetése miatt. Többek között 
Oroszország, Csehszlovákia és Belgium is igényt tartott rá, sőt ha eljön az 
ideje, a németek és a tartományi kormányok is, így Skorzeny végigcsinálhatta 
a kötelező nácítlanító eljárást. 


A követelések nem aggasztották különösebben, kivéve az oroszok felől 
érkezettek. Tudta, hogy ott nem kapna igazságos tárgyalást. Moszkvában 
kihallgatnák, kiszednének belőle minden információt az ott folytatott 
földalatti tevékenységéről, majd szép csendben agyonlőnék a zöldsapkás 
NKVD-tisztek (a KGB elődje). Valahogy azonban - Skorzeny nem tudta, 
miért és ki járt közben érte - elutasították az oroszok kérését. A szövetségesek 
táborában valaki nagyon odafigyelt rá, mintha a jövőben fel akarná használni 
különleges képességeit. 


Először Dachauban, majd Frankfurtban, végül pedig, amikor német őrizet 
alá került, Darmstadtban volt bebörtönözve. Felajánlotta, hogy csatlakozik az 
amerikai hadsereg történelmi kutatócsoportjához, amely a II. világháború 
történetét kívánta megírni. A kutatások eredményeként több kötet látott 
napvilágot, melyek a nagy világégés különböző eseményeit, aspektusait 
dolgozzák fel. (Az amerikai 7. hadsereggel foglalkozó történet- írások közül 
az utolsó nemrégiben, 1994-ben látott napvilágot, ötven évvel azután, hogy 
végbementek a könyvben leírt események, amikor már egyetlen résztvevő 
sem volt életben!) 


Ottó Skorzenynek, aki kevés híján egy egész évtizedet várt szabadon 
bocsátására, s akit még mindig fogva tartottak, annak ellenére, hogy 
felmentették az ellene felhozott vádak alól, viszonylag könnyű élete volt, más 
táborokban sínylődő német társaihoz képest, akik az 1947-es év közepéig a 
szó szoros értelmében éheztek. Ugyanolyan ételt kapott, mint amerikai őrei, 
ahogy pedig teltek a hónapok, és nem kísérelt meg szökést, engedélyt kapott, 
hogy utcalányoknál tegyen rövid látogatást. A feleségével és lányával is 
találkozhatott. Eközben volt Waffen-SS-beli bajtársai és informátori hálózata 
révén mindig naprakészen tájékozott volt a külvilág eseményeit illetően. 
Csupán egyetlen dolog aggasztotta, mégpedig a kiadatási kérelme Prágában. 
1947- ben világossá vált, hogy a szerencsétlen sorsú ország egyre inkább a 
kommunisták befolyása alá kerül. Elfogadták a csehek kiadatási kérelmét, 
Otto Skorzenynek pedig nem volt szüksége kristálygömbre ahhoz, hogy 
meglássa, mi lesz a sorsa a jövőben. A csehek azonnal átadják őt az 


oroszoknak. Amikor beköszöntött 1948, és kezdetét vette a hidegháború, 
Skorzeny egyre komolyabban fontolgatta magában a szökés lehetőségét. 


Hajdani ellenségei közül sokan akadtak, akik örültek volna, ha ezt teszi. 
Kelet és nyugat között a háttérben már folyt a titkos háború, ismeretlen új 
barátai pedig tudták, hogy jól fel tudnák használni Skorzeny tudását és 
kapcsolatait, amelyekkel a vasfüggöny két oldalán rendelkezett. Jövendő 
segítői azonban azzal is tisztában voltak, hogy nagyon óvatosnak kell lenniük. 
A legtöbb amerikai számára ő háborús bűnös volt, Jochen Peiper barátja (aki 
jelenleg a dachaui börtönben ül, és a halálra ítéltek vörös zubbonyát!! viseli a 
, malmédyi mészárlásban" való részvételéért), s aki megkísérelte megölni 
Eisenhowert. Úgy döntöttek, hagyják, hogy Skorzeny megszökjön, a lehető 
legkevesebb segítséget nyújtva neki. Akkor keresik majd meg, amikor eljött 
ennek az ideje. 


A csehek az oroszok sürgetésére siettetni próbálták a kiadatását. Skorzenyt 
régi SS-bajtársai, akik az amerikaiaktól szerezték információikat, úgy 
tájékoztatták, hogy néhány hétig még elhúzódik a papírmunka. Skorzeny 
jobban teszi, ha addig megszökik a darmstadti internálótáborból. 


Hannoverben volt SS-tisztek készítették elő Skorzeny szökését. Skorzeny 
eközben önként jelentkezett a  romeltakarító brigádokba, melyek a 
szétbombázott belvárosban dolgoztak, ahol a Stars and Stripes (Csillagok és 
Sávok) című újság nyomdája és szerkesztősége működött. 


Skorzeny régóta készült már rá, hogy a náci bűnösök ügyét tárgyaló német 
törvényszék elé álljon. Úgy döntött, mindent elmond, amit tud. Talán azokról 
a gerinctelen férgekről is beszél, akik nemrég még hűen szolgálták a Führert, 
s most prominens tagjai az amerikai megszállási zóna szövetséges 
adminisztrációjának. Rájött azonban, hogy nem várhatja meg, amíg 
összehívják a törvényszéket. Ennek ellenére nem tolvajként, éjszaka akart 
megszökni Darmstadtból. Bátran szembenézett a tábor parancsnokával, és 
megmondta neki, hogy az első adandó alkalommal megszökik. A parancsnok 
reakciójáról nincsenek feljegyzések, de Skorzenyt nem érdekelte, tesz-e 
ellenlépeseket, vagy sem. Sürgette az idő, neki pedig mindenképpen mennie 
kellett. 


1948. július 27-én három, civil ruhát viselő volt S$S-tiszt, Skorzeny 
amerikai barátai által szerzett kocsiban elindult hosszú útjára Németország 
lebombázott útjain és lerombolt városain keresztül, Hannovertől Darmstadtba. 
Würzburgnál, nem messze az internálótábortól megálltak élelemért, átöltöztek 


zzz: 


olívzöld egyenruhába, és ,,civil" kitűzőjüket az amerikai megszállóerők 
kitűzőjével helyettesítették. így folytatták tovább útjukat, most már , fehér 
egérnek" öltözve, ahogy a németek megvetően nevezték a katonai rendőröket, 


az amerikaiak fehér sisakjára és lábszárvédőjére utalva. 


Valamivel később három katonai rendőr lépett be a darmstadti 
internálótábor őrházába, majd jelentést tettek: 


- A Skorzeny nevű foglyot visszük a holnapi nürnbergi meghallgatásra. 


A civil ruhás őr, akit nagyon megijesztett az , amerikai kapitány", gyorsan 
a hamis dokumentumokra pillantott, majd akadékoskodás nélkül elővezette 
Skorzenyt. A kis társaság, szélen a , fehér egerekkel", élén a kapitánnyal, 
kisétált a tábor kapuján, és eltűnt - örökre. Ez volt az utolsó alkalom, hogy 
Skorzenyt, akit élete végéig köröztek, börtön kapuin belül lehetett látni. 


A titokzatos német , Gehlen-szervezet"? ügynökei, amelyről később még 
sokat hallunk, valamint új főnökei, a CIA jövendőbeli igazgatója, Allén 
Dulles vezetésével (ő egyébként a nagy hatalmú amerikai külügyminiszter, 
John Foster Dulles testvérbátyja) parancsnoksága alatt jó munkát végeztek. 
Biztosították egy nagyon fontos, jövendőbeli alkalmazottjuk szökését. 


Ottó Skorzeny akkor azonban még nem tudta ezt. Három év után, mialatt 
mások irányították az életét, végre újra maga rendelkezett a sorsa fölött. 
Mihez kezdhet azonban a háború utáni Európában egy volt kommandós, 
bármilyen rettenthetetlen híre volt is, aki egy vereséget szenvedett és hitelét 
vesztett nemzet tagja? Józan ember, főleg ha a győztes szövetséges hatalmak 
polgára, nem alkalmaz egy megátalkodott nácit, akit a csehek még mindig 
meg akarnak maguknak kaparintani a háború alatt elkövetett bűneiért. Maga 
Skorzeny pedig, azok után, amiken keresztülment a háborúban, nácikkal és 
más fasiszta prominensekkel együtt, nem tudna visszatérni a háború előtti 
békés mérnöki foglalkozásához, Bécsbe, amely egyébként is négyhatalmi 
ellenőrzés alatt áll. Ha Ausztriába menne, az oroszok negyven- nyolc órán 
belül elvinnék valamelyik gulágba. 


Skorzeny egy" darabig Németországban, Düsseldorfban bujkált, és a Rolf 
Steinbauer álnevet használta. Egy lerobbant szerelőműhelyben a titokzatos 
Gehlen-szervezetnek dolgozott (ezzel együtt pedig természetesen az újonnan 
alakult CIA-nak 15). 


Azután felfedezték búvóhelyét, és jelentették a német hatóságoknak, akik 
le akarták tartóztatni. , Steinbauer" természetesen idejében tudomást szerzett 
erről. Úgy döntött, hogy olajra lép, ezért Ausztriába szökött. Volt SS-tisztjei 
vigyáztak személyi biztonságára, míg elvált feleségétől. Amikor ezt megtette, 
úgy érezte, ideje, hogy egy időre elhagyja Európát. Ezzel kezdetét vette Ottó 
Skorzeny háború utáni karrierje. 


11.fejezet 
A háború utáni akciók 

Két éven át, azt követően, hogy Skorzeny megszökött Darmstadtból, 
keveset tudtak hollétéről. Akadtak, akik azt állították, hogy szülőhazájába, 
Ausztriába szökött, és a hegyek közé vette be magát, ahol 1945 májusában is 
bujkált. Az oroszok keresték is ott. Látták Olaszországban, de csak átutazóban 
volt; senki sem tudta, pontosan merre tart. A zsidó Hagannah szervezet, amely 
abban az időben igen aktívan működött Olaszországban, szintén kereste; a 
zsidó ügynökök tudták, hogy zsidóellenes szélsőséges arabokkal áll 
kapcsolatban. Erőfeszítéseik azonban ott, és Egyiptomban is, kevés sikerrel 
jártak. Skorzenyt mintha a föld nyelte volna el. Még Spanyolországban sem 


sikerült a nyomára akadni, ahol Franco nyíltan üdvözölte a szövetségesek 
igazságszolgáltatása elől menekülő nácikat. 


Egy diktátor azonban, aki több ezer kilométerre élt onnan, az Atlanti-óceán 
másik partján, már alig várta Skorzenyt. Peron ezredes volt az, az argentin 
diktátor. Ők ketten nem csupán azonos politikai nézeteket vallottak: Peront az 
a hatalmas mennyiségű kincs érdekelte, amelyet a náci Németországból 
csempésztek ki, amikor már nyilvánvalóvá vált a Harmadik Birodalom 
veresége. (Nem csupán Svájcba csempészték ki ezeket, mint nemrégiben 
kiderült, hanem a dél-amerikai köztársaságba is, ahol az arany és a pénz nagy 
részét ingatlanokba vagy helyi cégekbe invesztálták.) Persze nem csupán 
Peron akarta megkaparintani a kimentett vagyont - amit később , Himmler 
aranyának" vagy , Bormann aranyának" is nevezték legalább ennyire Ottó 
Skorzeny is! 


Az egyik fontos személy, aki hozzájuthatott, nem kisebb személyiség volt, 
mint az elnök felesége, Evita. A , korbácsos asszonyként" ismert nő, aki 
állítólag megkorbácsolta a politikai foglyokat, hamar tudomást szerzett 
ezeknek az összegeknek a létéről - nyolcszázmillió dollár bankbetétekben, 
2500 kilogramm arany, 4600 karát gyémánt és más drágakövek. Ezzel sokra 
lehet jutni, gondolta Skorzeny, létrehozhat egy új birodalmat, és talán még a 
saját zsebét is megtömheti vele. 


Amikor azonban Buenos Airesbe érkezett, Juan és Evita Peron úgy 
viselkedtek, mintha ez az ő személyes vagyonuk lenne. Azok a németek, 
akiket azért küldtek, hogy ügyeljenek a pénzre, gyorsan elvesztették fölötte az 
ellenőrzésüket. Skorzenynek nem volt vesztegetni való ideje. 


Peron nagy tisztelettel fogadta őt, mint Mussolini kiszabadító- ját. 
Skorzeny azonban gondosan mérlegelte a Buenos Aires-i helyzetet, és hamar 
rájött, hogy a hatalom igazából Éva kezében van - az eltökélt asszony, aki 
hihetetlenül ambiciózus volt és kivételesen kapzsi. 


Mint azt Skorzeny feljegyezte: , Az egyik jelentés szerint, amit abban az 
időben kaptam, csupán azzal lehetne megpuhítani, ha valaki lefektetné, 
amikor magányos." Mivel hónapokat töltöttem börtönben, és még csak nem is 
láttam nőt, azt feleltem, én vagyok az ideális férfi erre a feladatra." 


Skorzeny ravasz tervet készített, hogy meghódítsa Evitát. Arra azonban 
nagyon ügyelt, hogy ne áruljon el nyílt érdeklődést az asszony vitathatatlan 
szexuális vonzereje iránt. Segített neki a rendőrséget érintő reformjaiban, és 
újjászervezni a peronista titkosrendőrséget (talán még gestapós trükkökre is 


EN a 


megtanította őket; később Dél-Amerika legbrutálisabb rendőrségeként váltak 
ismertté). Gondoskodott róla, hogy állandó őrség figyelje a Peron házaspár 
élete ellen irányuló esetleges gyilkossági kísérleteket. Egyszer maga Skorzeny 
hiúsított meg egy Evita elleni gyilkossági kísérletet. Pisztolyt szegezett két 
gyanús személyre, akik, állítása szerint, megkísérelték megölni az asszonyt. 
Ismerve Skorzeny múltját, könnyen elképzelhető, hogy az egész gyilkossági 
kísérletet csak kitalálta, hogy ezzel is hatást gyakoroljon Evitára. Akár igaz 


ez, akár nem, az asszony ezentúl úgy tekintett rá, mint megmentőjére. 


Herr Bracker szerint, aki akkor Peron német pénzügyi tanácsadója volt, és 
aki tudott a német aranyról, szeretők lettek. Azt állította: , Nagyon közel álltak 
egymáshoz. Bizonyosan tudom, hogy gyakran együtt utaztak el két-három 
napos utakra, azzal az állítólagos céllal, hogy különböző állami szervezeteket 
vizsgáljanak meg. Valójában azonban Evita egyik titkos rezidenciájában 
bújtak meg, vagy az óceánhoz közel, vagy magasan a hegyekben. Az asszonyt 
elbűvölte Skorzeny hírneve, termete és férfiassága. Skorzenyt mindig is 
érdekelték a szép nők, ha hatalommal és befolyással is rendelkeztek, csak 
annál jobban. Evita esetében inkább a  Bormann-kincs létezésével 
magyarázható az érdeklődése." (Valószínűleg Martin Bormann, Hitler , szürke 
eminenciása" volt az a náci tiszt, aki elintézte, hogy a németek aranya Dél- 
Amerikába kerüljön.) 


Egyes vélemények szerint az ötvenes évek elején, még Evita halála előtt, 
Skorzenynek százmillió dollárt sikerült szereznie a nácik aranyából, amelyet 
visszaküldött Európába, a különböző fasiszta szervezetek finanszírozására, 
valamint a negyedik (náci) birodalom megalapítására. Azonban mint a legtöbb 
pénzügyi tranzakció esetében (mint azt nemrégiben a Svájcba és 
Spanyolországba küldött náci aranyakról is megtudtuk), igen nehéz nyomon 
követni az ilyen nagy összegek átutalását. 

Most viszont, amikor Skorzeny, mint később látni fogjuk, elkezdte 
kiépíteni titkos kapcsolatait Európában, elérkezett az idő, hogy elhagyja Dél- 
Amerikát, és az ott maradt német kincseket. Evita rákos lett, és egyre fogyott, 


annyira, hogy Peron nem volt hajlandó meglátogatni a , csontkollekciót". 


Annyira figyelmetlen volt, hogy nem vette észre, az emberek fölötti 
hatalma teljes egészében Évától függ. Végső soron az asszony volt az 
, emberek védelmezője", és az egyszerű, munkásosztálybeli hívek kizárólag 
miatta támogatták Peront. Skorzeny azonban jól tudta, hogy Éva halála a 
végét jelenti majd a Peron-rezsimnek, ami be is következett. Skorzeny három 
évvel később, 1955 szeptemberében Madridból megszervezte, hogy Peron egy 
Dél-Amerikából induló paraguayi ágyúnaszádon a spanyol fővárosba 
szökhessen, ahol szemmel tartotta a volt diktátort, amíg még hasznát tudta 
venni. 


Sajnos, állítólagos szeretőjével már nem tehette meg ugyanezt. Évát halála 
után bebalzsamozták, majd kicsempészték Argentínából, és ezzel megkezdte 
húsz évig tartó kalandos utazását, miközben koporsóját egyik helyről a 
másikra vitték, nehogy az ellenség kezére kerüljön. Az elmúlt években 
megbízható forrásból úgy értesültünk, hogy ezen időszak alatt testének 
méltatlanságokat kellett elszenvednie, fiatal őrzői például megerőszakolták a 
halott asszonyt, hogy később eldicsekedhessenek vele, élvezhették Evita 
szerelmét, elfeledkezve azonban annak említésétől, hogy az aktusra azután 


került sor, hogy az asszony már meghalt! 


1952-ben azonban Skorzenynek egyéb gondjai is akadtak, mint Éva Peron. 
Abban az időben ugyanis már annak a nagy nemzetnek dolgozott, amelynek 


elnöke korábban dühösen jelentette ki, hogy ő, Skorzeny , Európa 
legveszélyesebb embere". 


Most pedig, ha közvetetten is, de a CIA alkalmazásában állt - elég különös 
helyzet, a történtek után. 


1945 tavaszán egy magas tábornok, nadrágján a német tábornoki vezérkar 
vörös csíkjával úgy döntött, a háború elveszett, ezért ideje, hogy különbékét 
kössenek. Ez a férfi a háború túlnyomó részét az orosz erdőkben lévő távoli 
főhadiszállásokon töltötte, körülötte középkorú, magas intelligenciájú német 
tisztek, bátor fiatal hadnagyok - akik a Balti-tenger orosz mellékén élő, német 
ajkú családokból származtak - valamint különféle furcsa egyenruhákat viselő 
katonák, akik semmiféle ranggal nem rendelkeztek, és törték a németet. 


Reinhard Gehlen tábornok, a különös elnevezésű , keleti külföldi csapatok" 
parancsnoka, szívesen húzódott a háttérbe, ritkán fényképezték. Hitler keleti 
fronton szolgálatot teljesítő hírszerző szolgálatának parancsnoka volt; az orosz 
haderőkről tett mindennapi jelentései alapján készítette Hitler soron következő 
terveit. 


1945. április 4-én Gehlen egy szászországi kisvendéglőben találkozott civil 
ruhát viselő, magas rangú tisztjeivel, és megdöbbentő javaslatot tett. Azt 
mondta, az oroszokról írt titkos dokumentumokat, a háború hosszú éveinek 
termékeit szállítsák a bajor Alpokba. Már talált is csapata számára egy távoli 
hegyi búvóhelyet. Ott várják ki a háború végét, elkerülve ezzel, hogy 


hadifogolytáborokba vigyék őket. Miután Gehlen felmérte a háború utáni 
helyzetet, felajánlja szolgálataikat és a birtokukban lévő nélkülözhetetlen 
információt hajdani ellenségüknek, az , amcsiknak", ahogy az amerikaiakat 
nevezték. Gehlen tisztjei elfogadták a javaslatot. 


így történt tehát, hogy a , Gehlen-szervezet" az amerikai hírszerzésnek, az 
OSS-nek, a CIA elődjének kezdett dolgozni, szinte közvetlenül Hitler 
birodalmának bukása után. Hamar világossá vált, hogy a hírszerzés tábornoka 
jó döntést hozott. Az amerikaiak néhány hónap múlva korábbi szövetségesük 
ellen fordultak, és kezdetét vette a hidegháború. 


A Gehlen-szervezet az elkövetkezendő években, mind német, mind más 
kapcsolatai révén még Moszkvába is bejutott, és az amerikai hírszerzés 
elsődleges forrásává vált minden, Oroszországot érintő ügyben. A Gehlen- 
szervezet még akkor is, amikor a Német Szövetségi Köztársaság hivatalos 
hírszerző intézményévé vált, — amelynek neve B. NN. D. 
(. Bundesnachrichtendienst), elsősorban a , Foggy Bottomból", a CIA-tól kapta 
a fizetését. 


Természetesen Gehlen fő tanácsadója a távolfelderítő- és szabotázsakciók 
terén Skorzeny volt. Végül is a két, egymástól annyira különböző tiszt, az 
egyik bátor és hivalkodó, a másik hideg és számító, együtt dolgozott a háború 
alatt; Skorzeny vezette az oroszok ellen bevetett ejtőernyőscsapatokat, akik 
egészen az Urál hegységig eljutottak. 


Skorzeny segédkezett abban, hogy brit ügynökök beszivároghassanak a 
Balti-tenger keleti kikötőibe azoknak a torpedónaszádoknak a segítségével, 
amelyeken Hitler korábbi  haditengerészetének  matrózai szolgáltak. 
Ugyancsak segédkezet nyújtott, amikor , ellenséges" ügynökök ejtőernyővel 
szálltak le Albániában, a brit M16 emberei - és akkor is, amikor, a balti- 
tengeri akcióhoz hasonlóan, az igazából Moszkvának dolgozó áruló, Kim 
Philby elárulta az ügynököket a KGB-nek. 


Természetesen a Skorzeny által vezetett akciók szinte kivétel nélkül 
sikerrel végződtek. Gehlen és Skorzeny megengedhették maguknak, hogy 
akcióik során a , flintamódszerrel" éljenek. Elég ügynökkel rendelkeztek. 
Kalandorok, renegátok, hazafiak, bűnözők - egymás sarkát taposták, hogy 
részt vehessenek a kockázatos vállalkozásokban, ahol, ha elfogják őket, biztos 
halál vár rájuk, akár az oroszok végeznek velük, akár az , L-tabletta": a 
halálos, ciántartalmú pirula, amelyet általában a foguk között, hátul tartottak. 
(Később megszokott orosz kihallgatási módszerré vált, hogy tűt és cérnát 
szúrtak át a gyanúsított felső ajkán, hogy ne haraphasson túl nagyot, amivel az 
eldugott , L-tablettát" elharaphatná. 


Skorzeny, mint sok, abban az időben élő, vele egyidős osztrák, antiszemita 
volt. Hitler1!l, Eichmann, valamint az SS biztonsági szolgálatának utolsó 
vezetője, Kaltenbrunner mind zsidógyűlölők voltak, Skorzeny pedig, a 
Gehlen-szolgálatban végzett munkája mellett Egyiptom új vezetőinek is 


dolgozni kezdett. 


1952-ben Gamal Abdul Nasszer ezredes, Hitler csodálója, aki a II. 
világháború idején a német hírszerzésnek dolgozott, Farouk király bukása 
után átvette az uralmat Egyiptomban. Farouk mérhetetlenül kövér ember volt, 
és jobban érdekelte a pornográfia (a világon talán ő rendelkezett a legnagyobb 
gyűjteménnyel mocskos képekből és szexuális tárgyakból), mint szegény 
parasztjainak jóléte. 


Skorzeny zsidóellenes nézetei és a neki felajánlott pénz miatt örömmel 
fogadta Nasszer ajánlatát, hogy dolgozzon neki Kairóban. 


A CIA, amely közvetett módon támogatta Skorzeny hidegháborús 
tevékenységét, nem emelt kifogást a kinevezés ellen - legalábbis eleinte, 
hiszen az amerikai ügynökök a Közép-Kelet védőbástyájának tekintették 
Egyiptomot az oroszok ellen. Vezetésével más mohamedán országok is 
csatarendbe álltak, hogy megállítsák a , vörösök" előrenyomulását a stratégiai 
szempontból igen fontos területen. A CIA 1952-ben Allén Dulles vezetése 
alatt megállapodott Nasszerrel, hogy a Farouk király elleni forradalom 
ellenőrzött módon zajlik majd, ezt az ellenőrzést pedig a Foggy Bottom 
, úriemberei" végzik. 


Gehlen kezdettől fogva ott volt Egyiptomban, hogy segítsen. Kétszáz volt 
S5- és Wehnnacht-tisztből csapatot toborzott, melynek Wilhelm Fambacher 
General dér Arrtillerie lett a parancsnoka. Később a középkorú tábornok, aki 
hónapokkal azután is irányította Lorient elszigetelt, erődítmény szerű tengeri 
kikötőjét, hogy a németeket kiűzték az elfoglalt Franciaországból, és még az 
1945. május 8-án aláírt hivatalos békeszerződést követően is négy napon át 
folytatták a háborút a francia-amerikai ostromlók ellen, megvetően jegyezte 
meg, hogy , soha nem fogadtam volna el a kinevezést, ha tudtam volna, miféle 
embereket kell irányítanom".9 , Lorient védője", akit Hitler személyesen 
tüntetett ki a Vaskereszt Lovagkeresztjével, hamarosan még nagyobb 
ellenszenvet — érzett  , bajtársai" iránt, amikor  Skorzeny megjelent 
főhadiszállásán. Skorzenyt és más farnhacheri 55-tiszteket ugyanis nem 
hagyományos katonai feladatok teljesítésére akarták igénybe venni. Azt a 
feladatot kapták, hogy szervezzék meg Nasszer titkosszolgálatát és 
rendőrségét, irányítsák a besúgórendszert és a szabotázsokat, valamint tartsák 
megfigyelés alatt az új egyiptomi diktátor országon belüli ellenségeit, mint 
például a rettegett Muzulmán Testvériség tagjait; ezek a viharedzett, volt S5§- 
tisztek pedig, akik közül sokan a szövetségesek börtöneiből kerültek ki, nem 
sokat teketóriáztak az alkalmazott módszerek tekintetében. A Gestaponál 
tanultakat alkalmazták. Ahogy ezt maga Gehlen tábornok fogalmazta: , Úgy 
találtuk, hogy az arab országok nagy örömmel fogadják a snácix múlttal 
rendelkezőket." Ez egyáltalán nem meglepő. Hitler üldözte a zsidókat, és 
bárkit, aki így tett, örömmel fogadtak a zsidógyűlölő Kairóban, ahol 
bálványozták a halott Führert. Mint azt dr. Nouredine Tarraf egészségügyi 
miniszter, egyben az egyiptomi nemzeti ügy fontos támogatója megjegyezte: 


, Hitler a példaképem. A német diktátor volt az ideális vezető, aki életét nemes 
célja megvalósításának szentelte. Soha nem magáért élt, hanem 
Németországért és a német emberekért. Mindig is úgy szerettem volna élni, 

mint ő. 


Skorzeny kellemesen érezte magát a fiatal egyiptomi tisztek között, akik 
közül a háború alatt többen aktívan harcoltak a britek ellen, Nasszer őrnagy és 
Szadat hadnagy, később Egyiptom elnökének vezetése alatt. Olyan katonákat 
alkalmazva, mint Dirié-Wanger SS-tábornok, aki , Varsó mészárosa" néven 
vált ismertté, Hermann Lauterback §S5S-őrnagy, korábban a Hitlerjugend 
hadosztályparancsnoka, vagy Eichmann, a hírhedt S5S-ezredes, Skorzeny 
haladéktalanul munkához látott. Nekifogott az első palesztin terroristák 
kiképzésének. 

Kijátszva az Egyiptom elleni fegyverembargót, amelyet azért vezettek be, 
hogy megakadályozzák egy Izrael ellen létrejövő arab koalícióban való 
részvételét, Belgiumból, Olaszországból és máshonnan a legújabb nukleáris 
fegyvereket csempészték be az országba. Velük együtt érkeztek a halál 
technikusai is, azok a férfiak, akik elsőként alkalmazták a koncentrációs 
táborokban használt halálos gázokat, valamint azokat az ideggázokat, 
amelyeket Hitler szerencsére nem vetett be a szövetségesek ellen, és amelyek 
ellen a nyugat nem rendelkezett maszkokkal, illetve védőruházattal. A többi 
tudós ugyanazokból a férfiakból tevődött össze, akik Peenemündében Werner 
von Braun irányítása alatt dolgoztak, és segítettek kifejleszteni azokat a 
lövedékeket, amelyekkel a háború utolsó évében Londont és Antwerpent 
pusztították. Természetesen akadtak olyanok is, akik a legborzalmasabb 
fegyvert, az aojmbombát ígérték Nasszernek. 


A CIA, miután lassanként ráébredt, mi folyik új védence országában, még 
mindig abban a hitben ringatta magát, hogy képes kézben tartani Nasszert, 
ugyanakkor megvédheti Izraelt is, amelyet az USA-ban a befolyásos cionista 
lobbi támogatott. A cinikusok élcelődhettek azzal, hogy , cionista az a zsidó, 
aki egy másik zsidónak fizet azért, hogy egy harmadik zsidót Izraelbe 
küldjön". 

A CIA szakértői, tudván, hogy Skorzeny áll az egyiptomi erőfeszítések 
mögött, úgy vélték, oroszgyűlölete hajtja majd, hogy ne engedje be a 
kommunistákat a Közép-Keletre, és hogy még csírájában elfojthatnak 
bármiféle, az új zsidó állam ellen irányuló egyiptomi agressziót. 


De mint létezésének ötven éve alatt annyiszor, most is tévedett az amerikai 
hírszerzés. Az angol-amerikai tőke kivonása Egyiptomból, amelyet eredetileg 
a kulcsfontosságú asszuáni gát építésébe kívántak invesztálni, feldühítette 
Nasszert. Az sem segített, hogy a nyugat mélyen elítélte a Skorzeny által 
kiképzett egyiptomi és palesztin terroristák izraeli területen végrehajtott 
akcióit. Nasszer, az amerikaiak számára teljesen váratlanul, az oroszokhoz 
fordult segítségért. 


Érdekes módon Skorzeny, a vörösök esküdt ellensége, komoly szerepet 
játszott ebben a pálfordulásban. A kairói amerikai nagykövetség által küldött 
sürgönyből kiderül, hogy Skorzeny egy munkatársa, dr. Wilhelm Voss, már 
régóta az egyiptomiak orosz összekötője. 


A sürgöny a következőket állította: , Dr. Voss 1952 októbere óta kettős 
játékot űzött. Az egymással szorosan együttműködő német katonai szakértők 
csoportjában jelen van többek közt dr. Voss, Skorzeny, Mertins őrnagy és 
Ferchl ezredes. Ez utóbbi a német vezérkar tagja." Ferchl az egyetlen a 
vezérkar elit német tisztjei közül, akit az oroszok 1945 után szabadon 
engedtek a hadifogolytáborból. Ez azt jelentené, hogy Skorzeny egyik magas 
rangú kollégája kezdettől fogva orosz ügynök volt, akit azért küldtek 
Egyiptomba, hogy figyelemmel kísérje a nácik tevékenységét? 


Az amerikai nagykövetség jelentésében a következőképpen kommentálja a 
hírt: , Ferch]l és Mertins két orosz nővel állnak kapcsolatban... Vossnak négy 
cseh dolgozik. Azt állítja, szudétai németek, és útlevelet kért a számukra - de 
elutasították." 


Nyilvánvalóvá vált, hogy Kairóban kényes a helyzet, valamint hogy a 
német szakértők kettős ügynökök. Skorzeny egy darabig kitartott még. Egész 
kis vagyonra tett szert a Nasszer és új főnökei, az oroszok és a csehek közt 
folyó pénzügyi tranzakciókból, miközben az előbbinek dolgozott. Ennek 
ellenére az amerikaiak még mindig támogatták őt és német szakértőit. Nem 
volt más választásuk. Averell Harriman amerikai külügyminiszter-helyettes, 
aki a háború alatt Roosevelt tanácsadójaként működött Londonban, azt 
mondta, a németeknek Egyiptomban kell maradniuk. Mint mondta: , Ha a 
német tudósok elhagyják Egyiptomot, lehet, hogy orosz tudósok veszik át a 
helyüket, akik ugyanúgy képesek ellátni a feladatot, és Egyiptomot még 
inkább a Szovjetunió befolyása alá vonják." 


Ami Skorzenyt és befolyását illeti, 1965-ben következett be Egyiptomban 
a válságos pillanat, amikor is Nasszer meghívta országába Walter Ulbrichtet, 
a Német Demokratikus Köztársaság államfőjét. A nyugatnémet kormány 
tiltakozott, Nasszer azonban nem volt hajlandó visszavonni a meghívást. 
Bonn ingerülten reagált. Megszakított Kairóval minden diplomáciai 
érintkezést, felvette Izraellel a diplomáciai kapcsolatot, és befagyasztott 
minden, Egyiptomba irányuló gazdasági segélyezést. Ez jelentette a halálos 
csapást a németek erőfeszítéseire, így Skorzeny szerepe véget ért. 


Az Egyiptomban bekövetkezett események egyben Skorzeny nemzetközi 
akcióinak végét is jelentették. Keresztülhúzta az amerikaiak számításait, 
elvesztette a jobboldali németek bizalmát, főleg a bonni kormányét, az 
izraeliek engesztelhetetlen gyűlöletét vonta magára (Skorzeny fejében még az 
15 megfordult, hogy a Moszad Izraelbe szökteti, csakúgy, mint honfitársát 
Adolf Eichmannt). Akkoriban Madridban tartózkodott, ahol az idősödő 
diktátort, Francót valószínűleg egy liberális király, a jövendőbeli János Károly 


követi az állam élén, akit a Caudillo személyesen készít fel a szerepre. Mi 
történik majd vele, Skorzeny-vel, ha János Károly veszi át a hatalmat? Hiszen 
nem spanyol állampolgár. Csupán egy Nansen-útlevéllel rendelkezik, amit a 
hontalanok kapnak. Vajon János Károly, akit talán zavar a fasiszta múlt 
Madridban élő emléke, és aki nagyban függ az amerikaiak támogatásától, 
csöndesen deportálja őt, mint nemkívánatos idegent? Hová menne akkor? 
Miből élne meg? Skorzeny úgy érezhette, nincs több lehetősége. Nem maradt 
más hátra, el kell adnia élete történetét. De ezt már megtette, annyit legalábbis 
eladott belőle, amennyit el akart, közel negyed századdal ezelőtt. 


Amikor jelen sorok írója megkereste őt, válaszlevelét teletűzdelte arra a 
pénzre való utalással, amit ,egy ilyen jellegű beszámolóban való 
közreműködésemért" cserébe elvár. A férfi, aki valamikor az újságok 
címlapjára került merész és bátor tetteiről szóló történeteivel, most szinte 
könyörgő leveleket írt. Két évvel halála előtt a következőket írta egy 
ismerősének: , Kár, hogy jelenleg nincs időm új könyvet írni, de terveim közt 
szerepel egy könyv, amelyben mindazokról a politikai és katonai 
személyiségekről írnék, akikkel valaha találkoztam. Meglepődne, ha tudná, 
hány királyt, államelnököt, diktátort és tábornagyot ismertem." 


Ám kétségbeejtő helyzete ellenére Skorzeny még mindig titokban tartotta 
azt a történetet, ami az összes egyéb tettét elhalványította volna. A történet, 
amiről végül kiderült, hogy nem teljes egészében igaz, világra szóló 
szenzációt jelentett volna, nem beszélve arról, hogy Skorzeny halála napjáig 
dúskált volna a földi javakban. Ez a történet pedig arról szól, hogy Skorzeny, 
közel húsz évvel azelőtt, hogyan zsarolt sikeresen nem kisebb személyiséget, 
mint Nagy-Britannia háborús miniszterelnökét, Sir Winston Churchillt. 


12.fejezet 
A Churchill-húzás 


1945. április 26., hajnal. 


Olaszországban már majdnem vége a háborúnak. A nyugati szövetségesek 
a Pó völgyén keresztül nyomulnak előre az osztrák határ felé, ahol 
csatlakoznak majd a Bajorország felől Ausztriába nyomuló amerikai 7. 
hadsereghez. Ezután befejeződik a háború, két év véres harc után. 


Most mindenki készül elhagyni a süllyedő hajót. Észak-Itáliában - 
csakúgy, mint Görögországban - kommunisták készülnek átvenni a hatalmat. 

Az előző napon a fáradt, fatalista olasz diktátor, akit Skorzeny mintha nem 
is ebben az évszázadban szabadított volna ki, telefonált sokat szenvedett 
feleségének, Donna Rachelének, és elmondta neki, hogy , életem utolsó 
állomására, könyvem utolsó oldalára értem". Megkérte az asszonyt, hogy két 
gyermekükkel együtt utazzon Svájcba, és kezdjenek , új életet". 

Előző este találkoztak utoljára. Mussolini az egyre sűrűsödő sötétségben 
átnyújtott feleségének néhány iratot, köztük a Churchilltől származó papírokat 
15. Azt remélte, ezek segítségével az asszony és a gyerekek átjuthatnak a 
határon. , Ha mégis megállítanának vagy bántani akarnának, mondd meg 
nekik, hogy adjanak át az angoloknak." Mussolini ekkor még nem tudta, hogy 
ennél rosszabb tanácsot nem is adhatott volna. 


A szemerkélő esőben a kis olasz konvoj, amelyet válogatott SS-katonák 
őriztek, ide-oda rohangált, miközben Mussolini kétségbeesetten próbálta 
menteni saját és fiatal szeretője, a sötét hajú Clara Petacci életét, aki 
ragaszkodott hozzá, hogy elkísérje imádottját, még akkor is, ha ez biztos 
halált jelent. A Mussolini- csapat még egy gondosan őrzött bőröndöt vitt 
magával, amelyekben létfontosságú, titkos iratok lapultak. Skorzeny, aki 
akkor messze, Bécsben tartózkodott, tudott erről a bőröndről, mivel korábban 
már látta. Akkor is ott volt a Dúcénél, amikor 1943-ban megszöktette. A 
bőröndöt most Skorzeny egyik kiválasztott embere, Franz Spoegler 
Obersturmführer őrizte. Ez a jóképű fiatal német összebarátkozott Clara 
Petaccival. A nő nagyon megkedvelte a férfit, és megbízott benne. 
Spoeglernek azonban egyéb dolgok is jártak a fejében, mint a Clarával 
folytatott románc, akinek idősödő szeretője már nem volt képes kielégítő 
szerelmi teljesítményekre: egyelőre csak saját biztonságuk és az igen fontos 
Churchill-levelek — érdekelték, amelyekről  Skorzeny úgy vélte, az 


elkövetkezendő veszélyes hónapokban fontos ajtókat nyithatnak meg. 


Nem sokkal azután, hogy elindultak erre a kétségbeesett küldetésre, hogy 
megmentsék Mussolini életét, a diktátor olaszokból és §5S5S-tisztekből 
összeállított kis csapatához huszonnyolc teherautóból álló német konvoj 
csatlakozott, német gyalogosokkal, akik hazafelé, a Reichbe tartottak. Ezt a 
csapatot vették tűz alá az olasz baloldali partizánok, akik mindenütt ott voltak, 
és most megállásra kényszerítették Mussolini csapatát a keskeny vidéki úton. 
Az olasz haderőt a huszonkét éves gróf, Pier Luigi Bellini delle Stelle vezette, 
aki ugyan nem volt kommunista, de apját, a lovassági ezredest 1944-ben 
elfogták a németek, és a német börtönben halt meg a rossz bánásmód 
következtében. Fia ezért állt a kommunista partizánok élére. 


A német parancsnok, Ottó Kisnatt Hauptmann, aki jól beszélt olaszul, 
tárgyalásokat kezdeményezett az utat elzáró olaszokkal. Azt állította, 
engedélye van Milánóból, a partizánok főhadiszállásáról, hogy folytathatja 
útját. Bellini nem hitt neki. Lövöldözés kezdődött, amelynek során Mussolini 
kíséretéből több olasz és német katona is megsérült. Ekkor ismerték fel a 
Dúcét. Lefegyverezték, ő pedig azt mondta foglyul ejtőinek: 


- Semmit nem teszek. - Nyilván beletörődött már sorsába. 


A partizánok biztosították foglyukat, hogy nem esik baja, majd őrizet alá 


vették. Mussolini megkérte egyik, Lazzaro nevezetű őrzőjét, hogy legyen 
gondja a sárgásbarna bőrtáskára. Azután még jelentőségteljesen hozzátette: 


- Titkos dokumentumok vannak benne. Történelmű fontosságú iratok - 
mondta jelentőségteljesen. 


Lazzaro gyorsan végignézte a papírokat. Számára nem tűntek annyira 
fontosnak, leszámítva a Hitlerrel folytatott levelezés vaskos lapjait. Nem 
tudott németül, így nem becsülhette fel, mennyire jelentősek azok a levelek. 


Mussolinit egy időre magára hagyták Clara Petaccival. Bellini biztosította 
a nőt, hogy nincs mitől tartania. Azt mondta, gondja lesz rá, az éjszakát pedig 
kedvesével töltheti. Clara hálája jeléül meg akarta csókolni a fiatal gróf kezét, 
és azt zokogta: 


- Grazié, grazié. - A férfi azonban fülig pirult zavarában, és 
visszahúzta a kezét. 


Tizenegy órakor Bellini aggódni kezdett. Nem kapott további parancsokat 
arra, mit tegyen foglyaival. Ezért úgy döntött, a Dongo nevű kisvárosban 
biztonságosabb helyre szállítja őket. Mussolini és szeretője itt találkoztak 
végzetükkel, és itt kezdődött a rejtély is, amely azóta is zavarba hozza a 
történészeket: KI ÖLTE MEG MUSSOLINIT ÉS CLARÁT, ÉS MIÉRT? 


A leginkább elfogadott magyarázat a következőképpen hangzik: 
Milánóban egy főként baloldali partizánokból álló csoport hozott határozatot. 
Felfegyverzett csapatot küldenek Valerio ezredes vezetésével (ez volt a nőm 
de guerre-e), hogy vigye Mussolinit Milánóba. Miután meghozták a döntést, 


távoztak a nem kommunista vezetők, és csak a kommunisták maradtak, akik 
megtudják, hogy Palmiro Togliatti, az olasz kommunista párt vezetője úgy 


határozott, Mussolinit és szeretőjét bírósági tárgyalás nélkül ki kell végezni. 
Valerio ezredest jelölik ki gyilkosuknak. 


Annak érdekében, hogy megelőzzék a szövetségeseket, és minden arra 
irányuló kísérletüket, hogy élve megkapják Mussolinit, a kommunisták a 


4.2 


következő üzenetet küldik a Sienában lévő szövetséges főhadiszállásra: 


A NEMZETI LIBERÁLISOK BIZOTTSÁGA SAJNÁLATTAL KÖZLI, 
HOGY NEM ÁLL MÓDJÁBAN ÁTADNI MUSSOLINIT, AKIT A 
NÉPBÍRÓSÁG ÍTÉLETÉT KÖVETŐEN UGYANAZON A HELYEN 
LŐTTÜNK AGYON, AHOL KORÁBBAN TIZENÖT PARTIZÁNT 
GYILKOLTAK MEG A FASISZTÁK. STOP. 


1945. április 28-ának hajnalán Valerio vezetése alatt útnak indult tizenöt 
állig felfegyverzett partizán, akik harcoltak a spanyol polgárháborúban, és 
hithű kommunisták voltak. Ugyanaznap, 01.30-kor Bellinit, aki még mindig 
Mussolini őrzésével volt megbízva, arról tájékoztatták, hogy egy 
partizánokkal megrakott kocsi érkezett Dongo város főterére, és azt követelik, 
hogy azonnal adják át a várost. 


Bellini, miután megtudta, hogy Dongót fegyveres kommunista partizánok 
vették körül, akik számban messze felülmúlják az ő csapatait, kihallgatást 
kért. A beszélgetés nem ment túlságosan jól. A huszonkét éves gróf tudta, 
hogy maroknyi őrségével eleve hátrányban van, és úgy érezte, Valerio készül 


valamire. Hamarosan kiderült, hogy jól sejtette. 


Valerio követelte, hogy adjanak neki egy listát Mussolini elfogott 
embereiről. Bellini vonakodva tett eleget a parancsnak. 


44. 


Az önhitt kommunista ezredes, ráérősen, fontosságának tudatában 
végighaladt a listán ceruzája végével, miközben Bellini türelmesen várt. 


Valerio a lista közepe táján megállt, és ellentmondást nem tűrő hangon így 
szólt: 

- Benito Mussolini - halál - Áthúzta a nevet, majd így folytatta: 

- - Clara Petacci - halál 

A fiatal tiszt döbbenten nézett rá, és felkiáltott: 

- De hiszen csak a szeretője volt! 

Valerio dühében elvörösödött. 


- Tudom, mit csinálok - kiabálta. - Itt én döntök. - Azután még 
hozzátette, hogy nagyon siet. Még sötétedés előtt vissza kellett térnie 
Milánóba a holttestekkel. 


Négy órakor Valerio és a többi partizán betörtek a házba, amelyben 


Mussolinit és szeretőjét tartották fogva. 


- Azért jöttem, hogy kiszabadítsam önöket - kiáltotta. 
- Valóban? - kérdezte Mussolini kétkedőn. 


Az ágyon fekvő Clara kutatni kezdett ruhái között. Valerio, aki alig várta 
már, hogy indulhassanak, türelmetlenül megkérdezte, mit keres. A nő 
könnyek között válaszolt: 


- Az alsóneműmet. - Szoknyáját és blúzát leszámítva ugyanis meztelen 
volt. Megkérte Skorzeny egyik emberét, Franz Spoegler Obersturmführert, 
hogy hozza el néhány ruháját. A férfi magával vitte a kulcsfontosságú iratokat 
tartalmazó bőröndöt is. 


Valerio azt mondta, az alsónemű nem számít. De ők sem. 


Kisiettek a partizánok várakozó autójához. A felhágón két állig 
felfegyverzett őr állt, és két kíváncsi halász futott az öreg kocsi után, miután 
elindult felfelé a meredek emelkedőn Azzano felé. Csupán néhány száz métert 
mehettek, amikor a sofőr megállt egy nagy, leeresztett redőnyű villa előtt. 


Valerio kiugrott a kocsiból. Lekuporodott, mintha veszélyt érezne, majd 
óvatosan a legközelebbi sarokig kúszott, körbenézett, azután visszakiáltott az 
embereinek, hogy rejtőzzenek el a kapu mellett lévő fák közt. Valerio 
visszament, és egy örökkévalóságnak tűnő ideig, ami valójában csak néhány 


másodperc lehetett, különös csend nehezedett a kis csoportra. 
Hirtelen torkaszakadtából kiabálni kezdett: 


- A felszabadító hadtest önkéntesei főhadiszállásának parancsára 
igazságot szolgáltatok az olasz embereknek! 


Clara tudta, mit jelent ez. Kitárt karokkal vetette magát Mussolini elé. 
- Ne! - sikoltotta. - Nem halhat meg! 
- Menjen onnan, ha nem akar maga is meghalni - kiáltott rá Valerio. 


Clara szeretője mellé lépett. A Duce nem szólt semmit. Valerio Mussolini 
mellkasára célzott, és meghúzta géppisztolya ravaszát. Semmi! Eldugult a cső. 
Valerio megragadta fegyverét, és újra próbálkozott. Ismét semmi! Mintha 
maga Isten sem akarta volna, hogy Mussolini meghaljon. Valerio odaszólt 
egyik baj társának: 


- Add ide a pisztolyodat. 


A volt diktátort ezúttal elhagyta a szerencséje. Valerio háromméteres 
távolságból, ahonnan még véletlenül sem célozhatott rosszul, a Mas 7,65-ös 
pisztoly egész tárát kilőtte Mussolini- re. A diktátor térdre roskadt, majd 
előrebukott a nedves földre. Már halott volt, mire földet ért. Valerio most 


Clarára fordította a pisztoly csövét, aki követte szeretőjét a száműzetésbe, és 
most a halálba is. 


Másnap kora reggel Milánó központjában, egy még nem egészen befejezett 
garázs mellett találták meg holttestüket. A tömeg hamar felismerte őket, 


ahogy rongykötegekként feküdtek a csatornában. A haragtól és vérszomjtól 
elvakult csőcselék nekilátott, hogy meggy alázza a diktátor és szeretője 
holttestét. A férfiak Mussolinire vizeltek, ami az olaszoknál a legnagyobb 
megvetés jele, azután botokkal ütni kezdték a tetemeket, és a fejüket 
rúgdosták. 


A legnagyobb méltatlanság azonban Clarát érte. Vénasszonyok az arcára 
ültek, és nyitott szájába vizeltek. Huszonhárom évvel azelőtt Mussolini 
csupán egy ideával felfegyverkezve vonult be Rómába, és megszerezte a 
hatalmat. Most az ő , új római polgárai", ahogyan büszkén nevezte őket, nem 
csupán meggyilkolták, de még meg is gyalázták a holttestét. 


1943. július 29-én egy olyan akció során, amely egészen a háború végéig a 
németek titka maradt, a Német Posta Kutatóintézetének sikerült lehallgatnia 
azt az Atlanti-óceánt átszelő föld alatti kábelt, amely Nagy-Britanniát és az 
USA-t kötötte össze, valamint detektálták a Washingtont Londonnal 
összekötő elnöki K-vonalat. Ez komoly technikai eredmény volt. A német 
technikusok, akik fejükön a fülhallgatóval, a recsegéstől kissé eltorzított 
beszélgetést hallgatták, nagyon fontos információ birtokába kerültek. A hír 
Olaszországgal volt kapcsolatos, aki titokban a nyugati szövetségesekkel 
kötendő fegyverszünetről tárgyal, akik abban a hónapban szálltak partra 
Szicílián. 

- Nem akarunk semmiféle fegyverszünetre vonatkozó javaslatot, amíg 
meg nem közelítettük a területet - mondta Churchill. 


2 Pontosan - helyeselt Roosevelt.[1] 


Azután a távollevő Mussolini sorsáról beszélgettek. Mindketten 
egyetértettek abban, hogy a férfi , kötélen végzi". De hogyan? Churchill 
látványos tárgyalásra gondolt, ami , egészséges leckét adna a náciknak". 
Roosevelt azonban a tárgyalás ellen szavazott. Egy ilyen jogi procedúra 
hatással lehet a közelgő elnökválasztásra, amelyen már harmadjára indul. 


- Mi lenne, ha [Mussolini] hirtelen meghalna? - vált hirtelen sürgőssé 
az ügy Rooseveltnek. Azzal érvelt, hogy Churchill számos ellensége halt már 
meg , váratlanul" légikatasztrófában. 


Roosevelt így folytatta: 


b Azt hiszem, az lenne számunkra a legjobb, ha Mussolinivel az 
olaszok végeznének... Ha sikerülne megegyeznünk, hogy azalatt szabaduljunk 
meg tőle, amíg még az ő kezükben van... kétség sem merülhetne fel, ki ölte 
meg... Nem háborodnának fel az Államokban élő olasz szavazók. 


Churchillt azonban nem győzte meg az érvelés. Azt felelte: 


- Nem hinném, hogy az ön országában élő maroknyi olasz szavazata 
ilyen mértékben befolyásolná a döntéseit. 


Roosevelt tartózkodóan válaszolt. 


- Ha nem jelölnek - felelte -, akkor nem is választanak meg. Ha 
vesztek, felbomolhat a szövetségünk. Sztálin különbékét köt Németországgal, 
Hitler pedig minden erejét és dühét Nagy- Britannia ellen fordítja, és akkor, 
segítség nélkül mihez fog kezdeni? 


A lehallgatott beszélgetés önmagában még nem igazán figyelemre méltó. 
Ami Roosevelt hite (és természetesen más hatalommal rendelkező emberek) 
szerint valóban érdekes, az az, hogy Churchill még gyilkosságtól sem riadna 
vissza annak érdekében, hogy megszabaduljon azoktól az emberektől, akik 
politikai elképzelései útjába állnak. Churchill ellenségei és kritikusai Darlan 
admirális 1942-ben, Észak-Afrikában történt meggyilkolását idézik példaként 
arra, hogyan bánt el politikai ellenfeleivel. Egy másik hasonló példa, amikor a 
lengyel Sikorski tábornok Gibraltárnál máig megmagyarázhatatlan módon 
lezuhant gépével. Vajon Mussolini gyors kivégzése, mielőtt még 
elmondhatta volna titkait, is ezek közé az esetek közé tartozik? Vajon a 
,, Valerio ezredes? parancsnoksága alá tartozó partizánok nem álltak-e 
Churchill irányítása alatt? Vagy a széles körben elterjedt legenda az igaz az 
olasz diktátor haláláról? 


Churchill természete szerint régi vágású Realpolitiker volt, és gyakran 
érezte úgy, hogy a cél szentesíti az eszközt. Ez gyakran megmutatkozott 
belpolitikájában is, főként abban a háború előtti szokásában, hogy pártot 
váltott, amikor azok politikája - vagy az ő soraikon belül betöltött szerepe - 
nem felelt meg neki. Churchill azonban igazi angol is volt, és mint ilyen, 
nemes és erkölcsös férfi. Jelen sorok írója számára úgy tűnik, egyszerűen 
lehetetlen, hogy egy ilyen ember gyilkosságig alacsonyodjon le. Egyébként is, 
mi értelme lett volna? Mivel tudta volna Mussolini sakkban tartani Churchillt? 
Sok olyan revizionista történész akad azonban, és nem csupán a fiatalok 
között, akik azzal szereztek maguknak nevet, hogy újraírták a II. világháború 
történetét, és akik úgy vélik, hogy Churchill igenis lealacsonyodhatott a 
gyilkosságig, ha azt annak érdekében tette, hogy megvédje magát. Evek óta, 
főleg Olaszországban, olyan állítások tartják magukat, melyek szerint Benito 
Mussolini meggyilkolásának legendája puszta koholmány. Nem olaszok ölték 
meg, hanem hitszegő angolok, mégpedig Winston Churchill parancsára. Ha 
hihetünk Skorzenynek, ő birtokában volt azoknak a régóta hiányzó 
dokumentumoknak, amelyek ezt bizonyíthatják! 


13.fejezet 


Zsarolás! 


Két nappal azután, hogy Mussolinit és Clara Petaccit agyonlőtték, két 
kétmotoros brit bombázó jelent meg az Albergo Bazzoni fölött, Tremezzo 
városában, ahol a két embert utoljára látták. A helyiek érdeklődőn, félelem 
nélkül figyelték őket. Miért is féltek volna? A háború véget ért. A két Mitchell 
néhányszor körberepült a város fölött, mintha keresne valamit. A helyiek 
közül néhányan tudták, hogy Mussolini és a szeretője pár napot az Albergo 
Bazzoniban töltött, mielőtt elindultak volna végzetes kocsiútjukra. Ez lenne az 
oka a brit Királyi Légierő jelenlétének? Mielőtt azonban megtalálhatták volna 
a választ a kérdésre, tragikus esemény vette kezdetét - méghozzá milyen 
gyorsan! 


A két brit gép a legalacsonyabb magasságba ereszkedett, amelyen még 
bombázhat, mintha előre kiszemelt célpontjuk lenne. Ezernyi halálos fekete 
tojás hullott ki kékre festett hasukból. A helyi lakosok a földre vetették 
magukat, a kezüket a fülükre szorították. 


A bombák továbbzúdultak célpontjuk felé, és öblös robajjal robbantak fel. 
A békés kisváros másodperceken belül teljesen átalakult. Gomba alakú, fekete 
füstfelhő emelkedett lassan az ég felé. A Királyi Légierő repülői jó munkát 
végeztek. Az Albergo Bazzonit lebombázták, tucatnyi halottat és sebesültet 
hagyva maguk után. De miért? Volt valami a vendéglőben, amit a brit 
hatóságok el akartak pusztítani, mielőtt felfedeznék az előrenyomuló amerikai 
csapatok? Mi más okból támadnának meg a háború utolsó szakaszában egy 
védtelen hegyi városkát? Erre a kérdésre sem sikerült még megnyugtató 
választ találni. 


Azok szerint azonban, akiknek az a véleménye, hogy Churchill állt a volt 
Duce meggyilkolása mögött, az Albergo Bazzoni lebombázása nagyon is 
logikusnak tűnik. 


Mint Renzo de Felice professzor, Olaszország egyik legnevesebb 
történésze, Benito Mussolini életrajzírója nemrégiben (1995-ben) állította, a 
Valerio által vezetett bérgyilkoscsoport, amelyet azért küldtek Milánóba, hogy 
végezzen a volt Dúcéval, túl későn érkezett Dongóba, mivel Mussolini akkor 
már nem élt. Annak érdekében, hogy ezt eltitkolják, további golyókat lőttek 
Mussolini és szeretője holttestébe, majd Milánóba szállították és közszemlére 


tették őket, annak bizonyítására, hogy a kommunista partizánok végeztek a 
zsarnokkal. De Felice professzor, aki a római egyetem modernpolitika- 
tanszékének vezetője, könyvében nem ad közre olyan bizonyítékot, amely 
alátámasztaná állítását. A La  Guerra Civile, 1943-45 tényszerű 
megállapításként közli az elképesztő bejelentést. Egy másik népszerű 
történész, Franco Bandini még ennél is továbbmegy. Azt állítja, hogy 
Mussolinit és Clarát még a kommunista partizánok megérkezése előtt ölték 
meg a brit ügynökök, megelőzvén, hogy Mussolini beszéljen a azokról a 
titkos tárgyalásokról, amelyeket az előbbiek folytattak Churchill-lel. Az 
Altagoazzoni /két nappal később történő bombázása azt volt hivatva 
biztosítani, hogy az összes, az említett megbeszélésekkel kapcsolatos egyéb 
dokumentum megsemmisüljön, ami a kivégzések után hátramaradt. Az olasz 
történészek szerint tehát lényegében nem maradt fenn olyan bizonyíték, amely 
összekapcsolná Churchill és a Duce nevét. 


Mi történt valójában? 


Bruno Lonati, 76 éves volt partizán szerint Mussolinit és Clarát az angol 
Malcolm Smith kapitány parancsnoksága alá tartozó kivégzőosztag lőtte 
agyon. A mára már halott kapitány Szicíliábán született egy brit üzletember 
fiaként, valamivel a háború előtt, mivel ismerte az országot és folyékonyan 
beszélt olaszul, ,Johnt" (ahogy  Lonati ismerte) felvették a brit 
titkosszolgálatba. Ezt az azzal a korszakkal foglalkozó brit történészek is 

megerősítik. Smith tagja volt a katonai hírszerzésnek. 


Később úgy tűnt, Lonati ellentmondásos történetét arra vonatkozóan, mi is 
történt valójában, megerősítik egy másik partizán, Franco  Magni 
visszaemlékezései, aki két évvel a gyilkosság után titokzatos módon eltűnt. 
Magni emlékiratai, az Ellenállók az alpokaljai Lombardiában szerint 
valójában a következő történt: , [Smith és a parancsnoksága alá tartozó három 
másik partizán] beléptek a szobába, ahol Mussolinit és Clarát tartották fogva. 
Este tíz óra körül vezették elő őket. Nem sokkal később lövéseket hallottunk." 
Mint Lonati megjegyzi: , Az angol azt mondta nekem, le kell lőnünk őket, de 
úgy, hogy egy közülünk való, egy olasz süsse el a fegyvert. Kimentünk a 
házból, aztán végig az úton, körülbelül 200 métert, én pedig számos lövést 
adtam le géppisztolyomból, előzetes figyelmeztetés nélkül, egyenesen a Duce 
szívére célozva. sJohnc szinte ezzel egy időben nyitott tüzet a nőre. Ez 1945. 
április 28-án.közvetlenül 11 óra után történt." 


De ezután egy második , kivégzésre" is sor került, amelyet milánói 
partizánok hajtottak végre , Valerio ezredes", valódi nevén Walter Audisio 
parancsnoksága alatt. Nem ismeretes, Audisio- Valerio jelen volt-e Milánóban, 
amikor találkoztak a britek és a kommunista partizánok. Abban az időben 
Massimo Salvadór, az SOE (Különleges Hadműveletek Végrehajtó Szerve) 
ügynöke - ő volt az összekötő tiszt a partizánokkal -, azt mondta a partizánok 
tanácsának, hogy amint Mussolinit elfogják, amire pedig kétségkívül 
hamarosan sor fog kerülni, azonnal meg kell ölni, hogy elkerüljék a bírósági 


tárgyalással járó , nemkívánatos" publicitást. Most azonban,  Valerio 
legnagyobb bosszúságára, Mussolini már halott. Vajon az bosszantotta, hogy 
nem követhette a tanácsot, amit az egyik vezető brit képviselőtől kapott? 
Vagy inkább arról van szó, hogy tudta, az illegális kommunista pártnak, 
amely meg akarja kísérelni átvenni a hatalmat Olaszország iparosodott, északi 
részén, remek propagandát jelent majd, ha az a látszat alakul ki, hogy 
Mussolinit annak a pártnak az egyik tagja, név szerint ő maga gyilkolta meg? 


Mindenesetre úgy tűnik, a második , kivégzést" Valerio hajtotta végre, és a 
kommunista párt azon időszakának hitelt érdemlő története szerint hivatalosan 
ő húzta meg a ravaszt. 


Az elmúlt fél évszázad alatt az 1945 áprilisának utolsó napjaiban 
történtekről sokféle állítás és számos cáfolat került napvilágra, amelyek 
eléggé zavarossá teszik a kérdést. De ami a britek felelősségét illeti, egy 
dologban biztosak lehetünk. Salvadori, a SOE-ügynök valóban azt tanácsolta 
a kommunista partizánoknak, hogy gyilkosság útján szabaduljanak meg 
Mussolinitól. De más is alátámasztja ezt a gyanút. Amikor Richard Cooper 
kapitány (volt SO0E-ügynök) visszatért a háborúból, souvenir de bataille-ként 
fekete, domború tetejű kalapot hozott magával, amelyet rojt és a fasiszták 
emblémája tettek teljessé, olyan, amilyet a magas rangú fasiszták, köztük a 
Duce is viseltek. Amikor fia, a nyugalomba vonult SAS-tiszt megkérdezte 
tőle, Mussolinitól vette-e el április utolsó hetében, Cooper kapitány nem 
válaszolt, bár, mint fia feljegyezte, , Más dolgokról mindig szívesen 
beszélt."11 

A britek már alacsonyabb szinten, a gyilkosságot megelőzően is tudták, 
hogy valami történni fog a milánói körzetben. A katonai rendőrséget és a 
biztonsági szolgálatot figyelmeztették, hogy ne álljanak az útjukba, mert baj 
lesz. Nem tértek ki a következményekre, de a katonai rendőrség egységeit 
lóhalálában Milánóba küldték Anconából, amely az olasz part mentén feküdt, 
kétszáz mérföldre a várostól.[2] 


Világos tehát, hogy a britek részt vettek Mussolini meggyilkolásában, 
valamint hogy a résztvevő brit ügynökök felső parancsra cselekedtek. A 
Churchill és Roosevelt között lezajlott, lehallgatott telefonbeszélgetésből 
tudjuk, hogy akkor legalábbis, Churchill jobban örült volna egy , nagy 
nyilvánosság előtt lefolytatott tárgyalásnak". Roosevelt ajánlotta azt, hogy 
más módon szabaduljanak meg Mussolinitól. Hogy hogyan, azt nem 
részletezte. 


Mégis, úgy tűnik, két év múlva már Churchill áll a terv mögött, amely 
gyilkossággal akarta félreállítani a Dúcét, gyorsan, tárgyalás nélkül. Mi miatt 
változott meg ennyire a gondolkodása (ha egyáltalán megváltozott)? A válasz 
a , Churchill-dokumentumok" létezésében keresendő. 1945. május 1-jén, 
amikor a szövetségesek lerohanták a területet, ahol Mussolinit és Clara 
Petaccit meggyilkolták, az iratok - amelyek minden kétséget kizáróan 


léteztek, bár keveset tudunk róla, mit tartalmaztak, és arról, vajon valóban az 
1940-1944 közötti időszakot dokumentálják-e, mint ahogy azt egyes 
revizionisták állítják - szőrén-szálán eltűntek. De hová? 


1939-ben a bécsi Otto Skorzeny Diplom-Ingenieur (okleveles mérnök) 
önként jelentkezett, hogy Adolf Hitler Wehrmacht -die Leibstandartéjának elit 
alakulatában teljesítsen szolgálatot. Az ezredet tökéletes külsejű, feketébe 
öltözött szőke óriások alkották (egy fogtömés miatt nyugodtan elutasíthattak 
bárkit), akiket Sepp Dietrich, Hitler testőre és régi bajtársa toborzott, arra a 
célra, hogy a Führert védjék különböző rezidenciáiban. Ezek a férfiak 
alkották a náci Németország első testőrezredét (bár egymás közt csak 
, aszfaltkatonáknak" nevezték magukat, mert mintha más feladatuk sem lett 
volna, mint hogy ilyen-olyan felvonulás alkalmával díszlépésben vonuljanak 
végig Berlin utcáin). 


A túlkoros, túlsúlyos, katonai kiképzéssel nem rendelkező Skorzenyt 
először csak próbaidőre vették fel a ,testőrségbe". Végül azonban tiszti 
kinevezést kapott, és részt vett a Hollandiában és Oroszországban folytatott 
hadjáratban, ahol megbetegedett, és ezért szolgálatra alkalmatlannak 
nyilvánították. 


A Leibstandarte azonban mindig is valami különlegeset jelentett a 
számára, és ő az ezred sok, abban az időben még fiatal tisztjének barátságát 
élvezte. A háború keserű évei alatt háromszor kellett újraszervezni az 
alakulatot, a sok halott és sebesült miatt. Azok közül a fiatal tisztek közül 
sokan meghaltak. Sok veterán, , vén róka" akadt azonban, akik túlélték a 
harcokat. Most ezek a férfiak, akik a háború végére ezredesek, tábornokok és 
hadosztályparancsnokok lettek, , svéd függöny" mögött ültek, ahogy katonai 
nyelven a börtönt nevezik, mint elítélt háborús bűnösök, a , bűnös szervezet" 
(az SS) tagjai. Ott volt Peiper ezredes, akihez Skorzeny olyan kétségbeesetten 
próbált eljutni az ardenneki offenzíva idején. A Landsbergbe került, 
ugyanabba a börtönbe, ahol a húszas években Hitler írta meg a Mein Kampfot. 
Dietrichre, mint vezérezredesre és a 6. SS-hadsereg volt parancsnokára, 
szintén életfogytiglani börtön várt, csakúgy, mint régi baj társára, a 
Hitlerjugend hadosztályparancsnokára, ,, Panzer" Meyer tábornokra, aki 
Caennél megállásra kényszerítette a briteket. Őt kanadai hadifoglyok 
meggyilkolásáért — halálra ítélték, de ezt később életfogytiglani 
börtönbüntetésre változtatták. A megátalkodott náci az északnémet Verl- 
börtönben raboskodott. 


A tény, hogy ezek a ,, Nur-Soldat"-ok, ahogy magukat nevezték, vagyis 
egyszerű és tiszta katonák a náci tisztek bűnei miatt ültek börtönben, nagyon 
dühítette Skorzenyt. Az amerikaiak, akiknek nemcsak a koreai konfliktussal 
kellett megbirkózniuk, de rájuk várt a feladat, hogy stabil Németországot 
hozzanak létre Közép-Európában, és ezzel megállítsák az orosz 
kommunizmus terjeszkedését nyugat felé, már el is engedtek néhányat ezek 
közül a háborús bűnösök közül. Azonban, ahogy azt Skorzeny az ötvenes 


évek elején megfigyelte, Nagy-Britannia akadályozta a szabadon 
bocsátásukat, legalábbis Skorzeny legfontosabb barátai esetében. Ideje volt, 
hogy nyomást gyakoroljon a britekre, sőt ha szükséges, még zsaroláshoz is 
folyamodjon. 


1952 a választás éve volt az Egyesült Királyságban. Az 1945-ben 
hatalomra került munkáspárti kormánynak buknia kellett. Még a nem partizán 
megfigyelők számára is nyilvánvalóvá vált, hogy megérett az idő a 
kormányváltásra. Churchill,, bár már idős, megfáradt, a hetvenes évei közepén 
járó ember volt, úgy döntött, ismét próbálkozik. Mint azt barátainak 
bevallotta, elsősorban a konzervatív párt érdekében tette, és úgy vélte, az 
országnak különben is konzervatív vezetésre van szüksége. 


De ahogy megkezdődött a választásokat megelőző kampány, csúnya 
szóbeszédek kaptak lábra Londonban Churchill háborús tevékenységéről. 
Ezek lényegében arról szóltak, hogy a miniszterelnök 1945 áprilisában 
lepaktált az ellenséggel Mussolinivel. 

Ez azt jelentette, hogy amíg britkatonák ezrei haltak meg Észak- 
Afrikában, később pedig Olaszországban, politikai vezetőjük megegyezett 
azzal az olasszal, aki a náci Németország oldalán vitte háborúba országát. Ha 
ez a botrány kirobban, nem csak Churchill személyét és tekintélyét 
kompromittálhatja, de a toryk esélyeit is rontja az elkövetkezendő 
választásokon. Lehetséges volna, hogy Churchill, aki a háború évei során 
hallani sem akart semmiféle egyezkedésről a németekkel végig szövetségben 
állt Mussolinivel Az olyan baloldali lapok, mint például a mára már megszűnt 
Daily-Herald hatalmas politikai botrányt szimatoltak az ügyben. Riporterek 
száguldoztak egész Nyugat-Európában, és olyan történeteknek jártak utána, 
mint például De Toma volt alezredesé, aki látta a Churchill-levelezést 
Olaszországban (a Donna KRachele-leveleket, amelyekről Mussolini azt 
mondta a feleségének, még 1945 áprilisában, hogy biztosítják a határon való 
átjutását). Az alezredes azt állította, hogy emlékszik a brit miniszterelnök egy 
levelére, amelyet a Dúcénak küldött, és amelyben felajánlotta Olaszországnak 
a francia befolyás alatt álló Tunéziát. Franciaország, aki májusban már 
nagyon közel állt a vereséghez, kompenzálásképp Kongót kapta volna meg. 


Ahogy arra De Toma, másokhoz hasonlóan, akik akkoriban jól akartak 
helyezkedni, visszaemlékszik, a levelezés az angol királyi udvarnál dolgozó 
volt olasz nagykövet, később a fasiszta nagytanács vezetője segítségével ment 
végbe, aki 1940 áprilisában közvetítői szerepet játszott. Ő hozta-vitte a 
leveleket, később pedig komoly szerepet játszott a Duce levélváltásában is 
1943-ban. A levelezés között, amelyek Churchill azon kétségbeesett 
kísérletével kezdődtek, hogy azon az áprilison távol tartsa Olaszországot a 
háborútól, másoknak szólóak is vannak, mint például Umbertónak, 
Olaszország trónörökösének, aki egy darabig király is volt. Az informátorok 
szerint - közülük az egyik Spanyolországban élt, és felajánlotta, hogy a 


, Churchill-levelek" egy újabb kötegét viszi el a madridi brit nagykövetnek, 


százezer dollárért cserében (akkoriban egész vagyonnak számított) -Mussolini 
1945. április 21-én írta utolsó levelét a brit miniszter- elnöknek, pontosan egy 
héttel azelőtt hogy meggyilkolják! 


A szóbeszéd szerint a Nagy Öreg úgy döntött, Velencébe utazik. Skorzeny 
tudott Spoegler bőröndjéről, valamint egy másikról is, amelyet Mussolini 
magához szorítva menekült-1943-ban hegyi-börtönéből. Azt állította, már 
várta, hogy együttműködhessen Churchill-lel, aki korábban visszautasította 
öreg bajtársai segítségét , a megfelelő pillanatig, és az a pillanat akkor 
következett el, amikor az idős férfi azt szerette volna, ha újra megválasztják 
miniszterelnöknek". 


Skorzeny szerint augusztusban találkoztak Velencében. Egyetlen útitársa 
és szemtanúja egy bizonyos Paul Foerster. Nyíltan elárulja, mi történt a 
különös találkozón a nagy államférfi és a kalandor között. Mint később 
elmondja, , Sir Winston megkapott bizonyos háborús adatokat, amelyekre 
nagy szüksége volt, cserében pedig azt az ígéretet kaptuk tőle, hogy börtönben 
sínylődő néhány bajtársunkat hamarabb kiengedik." 

Churchillt egy évvel később megválasztották és a dolgok határozottan 
felgyorsultak a bebörtönzött SS-tisztek ügyében. Szabadon engedték Franz 
Alfréd Sixet, akit 1940-ben arra jelöltek ki, hogy majdan a megszállt Nagy- 
Britanniát igazgassa, valamint egykori baj társát, Eichmant. Őket Skorzeny 
régi bajtársa, Edmund Veesenmayer követte. A kanadaiak hangos tiltakozása 
és nagy felháborodása ellenére , Panzer" Meyert is szabadon bocsátották verli 
börtönéből, aki meglátogatván régi SS-baj társait, arrogánsán kijelentette: 
, Nem áll szándékunkban ott ácsingózni a hátsó ajtónál, amit a küldöncök és a 
szolgálók használnak. Az első ajtón át lépünk az államba. Igen, bajtársaim, a 
Szövetségi Köztársaság a mi államunk." Ez a kijelentés jól mutatja azt az 
agresszivitást, amely Hitler testőrségének volt tagjait jellemezte. 


Skorzeny zsarolása nagy felháborodást keltett. Később azonban 
megfeledkeztek róla, mint ahogy a , Churchill-iratokról" is (bár újabb két év 
kellett hozzá, hogy alábbhagyjon az izgalom). 


Skorzeny visszatért közép-keleti piszkos ügyleteihez, Churchill pedig, akit 
a madridi brit nagykövet úgy informált, hogy Spanyolországban egy újabb 
, olasz" ajánlotta fel, hogy eladja neki a , Churchill-iratokat", százötvenezer 
fontért, bőszen horkant fel: 


- Hogy Wellington hercegének szavaival éljek: jelentesse meg, és legyen 
átkozott! 


14.fejezet 


Az utolsó napok 


Amikor Skorzeny 1973-ban azt írta, , kár, hogy jelenleg nincs időm újabb 
könyvet írni", nem tudta, hogy annak idején, az ötvenes években 
elszalasztotta a lehetőséget, hogy olyan művet alkosson, amely sokkal 
nagyobb visszhangot váltott volna ki, mint bármelyik háború utáni akciója. 
1973-ban azonban már késő volt ehhez, és Skorzenyt, mint mindig, akkor is 
jobban érdekelték saját ügyei, mint a másokéi; nem tudott elképzelni olyan 
könyvet, amelyben csak kisebb szerep, a zsarolóé jut neki. Ez is 
személyiségének hibái közé tartozott. Mindig központi helyet követelt 
magának. 


Egyébként több oka volt rá, hogy ne írja meg azt a könyvet. Ahogy 
öregedett, gyengült az emlékezete. Ami még nagyobb baj, még mindig 
gyötörte a háta, azután is, hogy két daganatot eltávolítottak róla. Sokszor 
napokat töltött ágyban teljes mozdulatlanságban, agyongyógyszerezve. 


Természetesen régi bajtársai, valamint a szervezetekbe tömörülő neonáci 
hódolói, amelyek egész Európában (sőt még az Egyesült Államokban is) jelen 
vannak, még mindig azt hitték, hogy aktívan dolgozik a fasizmus ügyéért. Azt 
feltételezték, hogy részt vesz a nagyarányú afrikai fegyvercsempészetben, és 
segíti azokat a nácikat, akik a háború után a Közép-Keletre és Dél-Amerikába 
szöktek az úgynevezett Odessza szervezet révén (az ebben részt vevők die 
Spinnének, vagyis póknak hívták, mert mindenütt ott volt a hálója!), valamint 
segítséget nyújt feltételezett CIA-ügynököknek, akik meg akarják ölni Fidel 
Castrót Kubában. 


Skorzeny azonban igazából túl beteg volt ahhoz, hogy bármi mást 
csináljon a percek számlálásán kívül. Amikor Peron Argentínában hatalomra 
jutott 1973-ban, Skorzeny nem volt elég erős ahhoz, hogy csatlakozzon hozzá. 
Arról azonban gondoskodott, hogy Éva Peron holttestét, amelyet a köztes 
években rejtegettek, eljuttassa hozzá. Amikor Peron két évvel később 
megbukott, az asszony teste ismét eltűnt, és megkezdte kalandos utazását, ez 
alkalommal azonban szerencsére nem került ki az országból. Skorzeny utolsó 
tettei közé tartozott, hogy gondoskodjon egykori szeretője holttestéről. Az 
asszony ma békében nyugszik a recoletai temetőben. 


Az egyre betegebb Skorzeny számára azonban lassan lejárt az idő. Napról 
napra gyengült. Láz gyötörte a testét. Riasztó gyorsasággal fogyott. Sötét 


szeme fakó lett, a fehére sárgás színűvé vált, annak jeleként, hogy a mája, az 
epehólyagja, vagy talán egyik sem működött már tökéletesen. A teljesen 
legyengült férfi végül 1975. július 7-én távozott erről az árnyékvilágról. Sok, 
egész életében tevékeny társához hasonlóan, akik bátor férfiak voltak, és nem 
riadtak vissza a gyilkosságtól sem, természetesen ágyban halt meg. 


A spanyol tengerparton még ma is található egy erődítményszerű 
, üdülőtábor", amelynek voltaképpen összes , vendége" náci. A , testőrség" 
egyik volt tisztje vezeti, és a vendégkönyv tanúsága szerint sok menekült 
megfordult már ott, köztük Degrelle, a belga fasiszta, és természetesen 
Skorzeny is. A helyi lakosok határozottan állítják, hogy Freddie Forsyth itt 
szerezte bestsellerének, az Odessza-ügyirat alapötletét. 


15.fejezet 

Ertékelés 
A II. világháború idején ismét feltűntek az irreguláris csapatok, melyekről 
a 20. század elejének katonai történészei azt állították, hogy már a múlt részei, 
a tömeges behívás és az iparosítás áldozatai. Valóban, az I. világháború azt 
bizonyította, hogy az állóháborúban és mindabban, ami ezzel jár, kevés szerep 
jut az egyenruhában az egyéniségnek. Arábiai Lawrence kivételével, a 
rettenetes holocaust harcainak krónikái híján vannak olyan egyéniségek 


említésének, akiket össze lehetne hasonlítani az 1939-1945-ös időszak 
szárazföldi vagy légi kommandósaival. 


A háború középső szakaszában a nyugati szövetségesek úgy találták, 
nincsenek abban a helyzetben, hogy nagyszabású szárazföldi hadműveleteket 
indítsanak, ezért ismét megjelentek az irreguláris katonák. Az abban az időben 
harcoló angol-amerikai hadseregek történelme pedig tele van olyan nevekkel, 
mint Dávid Stirling, Wingate, Frederick, Mac-Lean, Laycock és rajtuk kívül 
még félszáz bátor, fiatal brit vagy amerikai tiszt. A sorozatos győzelmeket 
megelőző keserű években mindenhol irreguláris csapatok jelentek meg, az 
unalom, az elkeseredettség és a fiatalokra jellemző lelkesedés termékeként. 
Popsky magánhadserege, a Fantom, a SAS, a Különleges Hajószolgálat, a 
haditengerészeti és szárazföldi kommandók, az OSS - rajtuk kívül még 
ezernyi lelkes, kalandvágyó, irreguláris alakulatot lehetne felsorolni. 


Egy dolog azonban közös volt ezekben a szervezetekben: mindegyiket 
olyan férfiak vezették, akik, bár elkötelezték magukat az irreguláris hadviselés 
mellett, mind reguláris tisztek voltak. Popski, Stirling, Frederick és Wingate a 
háború előtt mind hagyományos harci egységekben szolgáltak, és akár 
tudatában voltak ennek, akár nem, döntéseiket, gondolkodásmódjukat katonai 
célok határozták meg. így, miközben egységeik kilométerekkel a katonai 
arcvonal mögött lendültek támadásba, célpontjaik szinte kivétel nélkül katonai 
repülőterek és repülőgépek, utánpótlás- — és üzemanyagraktárak, 
radarállomások és nehézvízüzemek voltak. Még akkor is, amikor ezek az 
egységek különböző személyeket akartak elrabolni - ahogy ezt a brit 
irreguláris alakulatok is tették Krétán és Afrikában -, az elrabolni 
szándékozottak mindig katonák voltak, például Kreipe tábornok vagy 
Rommel tábornagy. 


Ottó Skorzeny más módszereket követett. Ő a háború előtt nem szolgált 

katonaként. A körülmények kényszerítették a hadsereg kötelékeibe, később 
pedig azért lett a  friedenthali  , vadászzászlóalj" vezetője, mert 
Oroszországban töltött szolgálata során megrendült egészsége miatt többé már 
nem volt rá szükség. Érdemes megjegyezni, hogy a II. világháború tehetséges 
kommandó parancsnokai közül egyedül ő nem jelentkezett szolgálatra ezekbe 
az irreguláris alakulatokba, ennek ellenére mégis odakerült. Ezért aztán 
Skorzeny katonai tetteinek nem szabott korlátot a katonai kiképzés, illetve 
gondolkodás. Szabadjára engedhette sokoldalú, gyors képzeletét, és már 
kezdettől fogva kitűzhetett olyan célokat, amelyek nem pusztán katonaiak, 
hanem egyben politikaiak és gazdaságiak is voltak. Példaként említhetjük az 
uráli hadigyárak megtámadását, amit Himmler ajánlott neki, rögtön azután, 
hogy átvette a friedenthali kiképzőtábor vezetését. 


Ha összekötjük ezt a nem katonai megközelítést az , osztrák káplár" 
temperamentumával, ahogy Von Rundstedt tábornagy megvetően nevezte 
Hitlert, aki nem sokra becsülte a hagyományos katonai értékeket, és 
cselekedeteit szívesebben alapozta megérzéseire, rögtön megkapjuk az ideális 
kombinációt, amely szinte törvényszerűen vezetett Skorzeny alakulatainak 
létrejöttéhez, amelyeket parancsnokuk általában nem kifejezetten katonai 
célokra használt fel. 


Ha figyelembe vesszük, hogy a rokonszenves Skorzeny megnyerte 
honfitársa, Adolf Hitler jóindulatát, és arról sem feledkezünk meg, hogy bár 
Churchill erősen vonzódott az irreguláris katonai alakulatokhoz, egyetlen brit 
kommandóparancsnok sem állt vele olyan közvetlen kapcsolatban, mint 
Skorzeny Fihrerével, egyáltalán nem meglepő, hogy ők ketten a háború 
legkiemelkedőbb katonai-politikai tetteit hajtották végre: kiszabadították 
Benito Mussolinit, az olasz diktátort, valamint meghiúsították a Horthy család 
azon tervét, hogy különbékét kössenek az oroszokkal. Ottó Skorzeny mindkét 
esetben sikeresen hajtotta végre az Adolf Hitlertől kapott feladatokat, és ez 
egyben azt is jelentette, hogy jelentős mértékben hozzájárult ahhoz, hogy a 
Harmadik Birodalom tovább folytathassa a háborút. Ezért van az, hogy 
akárhányszor csak megvitatásra kerül a II. világháború története, mindig 
megemlítik Ottó Skorzeny szerepét. 


Vegyük még hozzá ehhez Skorzeny nyolcvan főből álló Stileau- 
egységének hatását az ardenneki offenzívában, amelyben egy maroknyi, 
amerikai egyenruhát viselő bátor férfi pánikot, zavarodottságot és káoszt 
okozott a szövetségesek arcvonala mögött. Ezt bárki tanúsíthatja, aki abban az 
időben ott volt (jelen sorok íróját i5 beleértve). Azt a következtetést kell tehát 
levonnunk, hogy Skorzeny nem csupán történelmi szempontból fontos 
személyiség, de jelen korunk számára is komoly tanulsággal szolgálhat. 


A nukleáris fegyverek megjelenése óta a katonai gondolkodásmód az egész 
világon mintha szigorú kategóriák közé került volna. 


Az a politikai-katonai megközelítés, amelyet Ottó Skorzeny alkalmazott a 


II. világháború alatt, megvalósítható alternatívát kínál. A legtöbb, abban az 
időben szolgálatot teljesítő katonai parancsnok, legyenek bár akár a 
tengelyhatalmak, akár a szövetségesek katonái, elavult katonai doktrínák 
elővigyázatlan áldozataivá vagy önkéntes kerítőivé váltak, főleg annak az 
ősrégi doktrínának, amely szerint a hadseregnek az a szerepe, hogy 
szétrombolja ellenfele katonai erejét. A legtöbb katona úgy vélte, a katonai 
haderő szétzúzását a harcmezőn kell véghezvinni. Skorzeny azonban azon a 
véleményen volt, hogy ez nem feltétlenül így működik. A katonai haderőt 
egyetlen ember személyében is meg lehet semmisíteni, főleg ha az illető 
diktátor, aki nem ruházza át hatalmát alárendeltjeire, így ha sikerül 
, elintézni", a katonai gépezet irányító nélkül marad. 


Skorzeny elsősorban Horthy admirális és fia esetében mutatta meg, hogy 
az egyén ellen intézett támadás, amennyiben ez elég gyorsan és határozottan 
megy végbe, mind a politikusoknak, mind a tábornokoknak nagy sokkot okoz, 
és tétlenségre kárhoztatja őket. A támadónak így elég ideje marad arra, hogy 
elérje céljait, ebben az esetben azt, hogy Magyarország tovább folytassa a 
háborút Németország oldalán. 


Manapság a , Skorzeny-elmélet", amely a hadviselést emberrablás, sőt 
gyilkosság útján, végső soron tehát egyetlen ember likvidálásával képzeli el, 
elfogadottabb, mint több százmillió ember elpusztítása, ahogy az egy 
atomháború esetén történne. Ugyanakkor keresztülvihető és humánusabb 
alternatívát kínál az elkeseredett, elnyújtott gerillaharcok, avagy a 
hagyományos vagy nem hagyományos háborúk tömegmészárlásával szemben. 
Ez az a tanulság, amellyel Ottó Skorzeny, a zseniális szerencselovag még 
napjainknak is szolgálhat. Ha pedig hiszünk Victor Hugónak, aki azt állítja, 
hogy , egyetlen hadsereg sem szegülhet szembe egy olyan eszmével, amely 
számára már megérett az idő", akkor talán napjaink katonai vezetői is 
tanulhatnának a leckéből. 


Függelék 


Személyesen folytatott beszélgetések: 


Otto Skorzeny SS Oberstrumbannführer 
Jochen Peiper SS Obersturmbannführer 
Gerd Bremer SS Obersturmbannfiührer 
Albert Fray SS Standartenführer 

Walter Farnbacher General der Artillerie 
Kurt Student General der Fallschirmtruppe 
Klaus Ritter Oberst der Abwehr 

Hermann Giskes Oberst der Abwehr 


Hermann Heim (Martin Bormann titkára) 


A mellékletben található levelek fordításai: 


1.levél 
Chartwell, Westerham, Kent 
London, 1940. április 7. 
Kedves Grandi gróf! 


Utalva azokra a részletekre és körülményekre, amelyekről már 
tájékoztattam önt, nagyon örülnék, ha lenne olyan szíves, és támogatná az 
őexcellenciája, Signor Benito Mussolini elé terjesztett ajánlatainkat. 

Jól tudjuk, hogy ön rokonszenyvel viseltetik országunk iránt, és biztosak 
vagyunk benne, hogy ügyünk megérdemli az ön értékes segítségét. 

Azt is tudjuk, hogy önnek komoly befolyása van Signor Mus- solinire, ezért 
arra kérjük önt, tegyen meg mindent annak érdekében, hogy ne születhessenek 
olyan döntések, melyek kompromittálhatnák a helyzetet. 

Alapvető fontosságú, hogy minél előbb megkaphassuk válaszát, amelyet 
ugyanaz a futár hozna el nekünk, valamint, hogy minden részlet 
megkérdőjelezhetetlenül pontos legyen. 


Maradok tisztelettel: Winston S. Churchill 


2.levél: 
Korporációs Kamara 
Az elnök részére 
Róma, 1940. április 11. 
Duce! 
Elküldöm önnek azt a levelet, amelyet ma kaptam Churchill- től. 


Amint azt a múlt héten már említettem, a brit miniszterelnök ragaszkodik 
hozzá, hogy tolmácsolóla legyek kívánságainak. ... (Az eredeti szöveg 
olvashatatlan.) 

Én mindig is hűséges munkatársa voltam, aki minden parancsát 
készségesen teljesíti. Bármikor készen állok az együttműködésre, és ezen a 
jövőben sem kívánok változtatni. 

Állok szolgálatára, Duce! 


Grandi 


3.levél: 
Róma, 1940. április 16. 


Excellenciás uram! 


Dino Grandi gróf arról tájékoztatott, hogy abban az esetben, ha a dolgok a 
legrosszabbra fordulnának, ön baráti országot kíván a békekonferencia 
asztalához ültetni, mely védelmezné az önök korábban már említett érdekeit. 


Engedje meg mindazonáltal, excellenciás uram, hogy részletes jegyzéket 
terjesszek be őfelsége, a király elé, annak érdekében, hogy megkapjam szíves 
hozzájárulását ezekben a dolgokban. Azt azonban már jelen pillanatban is 
állíthatom, hogy őfelsége hozzáállása pozitív lesz. Komolyan aggódunk 
Németország miatt, mely ragaszkodik hozzá, hogy ígéretet kapjon tőlünk a 

háromhatalmi egyezmény fenntartására, melyet mi előzőleg akartunk. 
Higgyen nekem: 
Mussolini 


Őexcellenciája, Winston S. Churchill úr részére, London 


4.levél: 


Chartwell, Westerham, Kent 
London, 1940. április 22. 
Excellenciás uram, Benito Mussolini! 


Megkaptam 16-án kelt levelét, és örömmel veszem, hogy végre 
megtudhatom, mik a szándékai országomat illetően. A magam részéről a 
Legfelsőbb ... és a Kormánytanács ülése után kijelenthetem, hogy arra az 
elhatározásra jutottunk, elfogadjuk az önök, mint baráti ország támogatását, 
a csatolt szerződéstervezet feltételei alapján. Excellenciás uram értésemre 
adta, hogy az Olaszország és Nagy-Britannia közötti megállapodás 
lehetséges; mi ezt a kiindulási alapot javasoljuk, és tekintjük a 
legmegfelelőbbnek a jelenlegi politikai helyzetben. Megvárjuk a szerződés 
hivatalos elfogadását, addig is maradok alázatos szolgája: 


Winston S. Churchill. 


[1] A fenti részletek a szerző fordításai, amelyeket a Churchill-Roose- velt beszélgetés 
német fordításából készített. 


£ Darlan, a kormány egyik magas rangú tagjaként, útjában állt a szövetségesek azon 
tervének, mely szerint egyesítik az Eszak-Afrikában élő franciákat, akik hűséget fogadtak a 
németbarát vichyi kormánynak. A lengyel Sikorski határozottan oroszellenes volt, és nem 
értett egyet Churchill tervével, mely szerint Lengyelország egy részét fel kell áldozni, 
cserében azért, hogy Oroszország tovább folytassa a háborút. 


[2] 1996-ban, az egyik hír nyomába eredve, egy idősebb férfi, aki részt vett az akcióban, 
elutasította, hogy bármilyen részletet is felfedjen. Egy hónap múlva, amikor jelen könyv 
szerzője próbálta meginterjúvolni a távoli, East Riding-i tengerparti városban, amelyben élt, 
azt a tájékoztatást kapta, hogy a katonai rendőrség volt őr vezetője elköltözött Man szigetére. 
Nem hagyta hátra új címét! 


